
PRÉFACE 



LA traduction des fables d'Ésope en vers français, 
par Gilles Corrozet, que nous réimprimons ici^ est 
devenue aujourd'hui extrêmement rare, et les quel- 
ques exemplaires qui passent en vente publique attei- 
gnent des prix fort élevés. C'est ce qui a engagé le 
savant éditeur du Cabinet du Bibliophile à faire entrer 
cet ouvrage dans sa curieuse collection. 

Ce petit livre mérite à tous égards de figurer 
dans une collection destinée aux bibliophiles et aux 
amateurs, toujours plus nombreux, des poésies peu 
connues du XVI^ siècle. Il est, à notre connaissance, 
la première version poétique qui ait été, sinon faite, 
du moins publiée, du recueil des fables d^Ësope qui 
avait joui d'une si grande popularité pendant tout le 
moyen âge ; de nombreuses traductions en prose, pu- 
bliées au XV« et au commencement du XVI® siècle, 
en sont la preuve ainsi que les traductions en vers du 
XIII« et du XIV® siècle, que Ton a publiées depuis 
quelques années (les deux Esopet dans Robert; les 
Fables de Marie de France; les Fables du manuscrit 
de Chartres, etc., etc.). 

L'œuvre de Gilles Corrozet, qui popularisait les 

II PRÉFACE. 

fables d'Ésope, eut tout de suite un grand succès que 
prouvent trois éditions successives faites à peu d*an- 
nées d'intervalle les unes des autres et deveifUes 
toutes trois d'une grande rareté. 

La première édition est de 1 542, petit in-8®. Elle 
fut imprimée par Denis Janot ; c'est celle que nous 
avons choisie pour notre réimpression. 

Les exemplaires en sont fort rares, et, parmi ceux 
qui sont connus, plusieurs sont défectueux. L'exem- 
plaire de la bibliothèque de l'Arsenal, qui, à notre 
connaissance, est la seule bibliothèque publique qui 
possède les trois éditions de ces fables, est incomplet 
des dix dernières pages et s'arrête au verso de la 
fable 95. La bibliothèque Nationale a acquis récem- 
ment un exemplaire complet; c'est un petit in- 8® 
de 200 feuillets non numérotés. C'est celui que nous 
avons reproduit. Il porte le n® Y, 6^43, et est dé- 
posé à la Réserve. 

La seconde édition date de deux ans plus tard. 
Elle est de 1 544 et fut imprimée également par Denys 
Janot, qui était devenu entre temps Imprimeur du Roy 
en langue françoysc et libraire juré de r Université de 
PariSy comme l'indique le nouveau titre dont il fait 
suivre son nom. C'est, de même que le volume précé- 
dent, un petit in-8® de 200 feuillets non numérotés, 
terminé par la marque du libraire, un vase contenant 
un bouquet d'orties, avec le monogramme et les deux 
devises imprimées verticalement des deux côtés : Patere 
aut abstine et Nul ne s*y frotte. Les mêmes enca- 
drements des pages ont servi pour les deux éditions. 

PRÉFACE III 

ainsi que les mêmes bois représentant les sujets des 
fables ; mais les encadrements n'ont pas été employés 
dans le même ordre dans l'édition de 1 544 que dans 
celle de 1 542, ce qui, du reste, n'a pas grande impor- 
tance. Bru net, dans son Manuel du Libraire et du 
Bibliophiley ne cite que cette édition de 1 544 et ne 
semble pas avoir vu l'édition de 1 542. 

Voici ce qu'il dit de l'édition de 1 544: 

c Édition fort recherchée, mais qui se trouve dif- 
ficilement, surtout bien conservée. On en cite une de 
1 542 par le même imprimeur. Celle de 1 ^44, en ma- 
roquin rouge, s'est vendue 1 liv. 14 sh. Heber, et un 
très bel exemplaire en maroquin vert jusqu'à 140 fr. 
Nodier. » 

L'exemplaire de la bibliothèque de l'Arsenal, quoi- 
que très beau et fort grand de marges, est défec- 
tueux ; il y manque les feuillets contenant les fables 
81 à 88. 

L'édition de 1 544 n'est pas la reproduction textuelle 
de celle de 1 542. Corrozet, qui a évidemment donné 
ses soins à cette seconde édition, y a fait de nombreu- 
ses corrections dont plusieurs sont assez intéressantes; 
nous les avons soigneusement relevées; on les trouvera 
à la fin du présent volume. 

D'abord Corrozet a rajeuni presque uniformément 
l'orthographe des mots auxquels il avait conservé leur 
forme archaïque dans la première édition. Nous n'a- 
vons pas cru devoir relever cette correction, qui aurait 
démesurément grossi les notes (il aurait été plus 
aisé de reproduire l'édition elle-même), mais nous 

IV PRÉFACE 

croyons devoir signaler aux personnes qui s'occupent 
de la réforme orthographique de la langue française 
au XVI* siècle le mouvement qui se produisit de 1 542 
à 1 544 et dont les deux éditions des fables de Cor- 
rozet portent la trace. Les corrections et les va- 
riantes que nous avons relevées, et qui changent 
souvent des vers entiers, sont assez généralement 
heureuses. 

A ces deux éditions de 1 542 et de 1 544 vient s'en 
ajouter une troisième, imprimée à Lyon, par Jean de 
Tournes,en 1 583, petit in-i6,qui semble avoiréchappé 
à tous les bibliophiles et à Brunet lui-même, qui l'in- 
dique comme étant la reproduction de la traduction 
d'Ant. du Moulin. 

Cette dernière édition a cependant un intérêt tout 
particulier, car elle contient vingt-trois fables de plus 
que les deux éditions précédentes, qui n'en conte- 
naient chacune que cent. En outre, le volume est 
terminé par une Vie d*Esope extraicte de VolaUrran et 
autres autkeurs, que nous avons reproduite à la fin de 
ce volume. Pour le reste, l'édition de 1^83 n'est guère 
que la reproduction du texte de la première édition, 
celle de 1 $42, et non de l'édition de 1 $44, vraisembla- 
blement corrigée par Corrozet lui-même, mais que l'im- 
primeur n'a peut-être pas connue. Elle ne reproduit 
pas le privilège du roi qui figure dans les deux éditions 
précédentes, et n'a pas non plus les élégants encadre- 
ments des pages. — Chaque fable est ornée d'une pe- 
tite gravure sur bois d'une exécution meilleure, quoi- 
que plus compliquée, que celles des éditions de 1 542 

PRÉFACE V 

et de 1 544. Le volume se termine à la page 27 1 recto, 
par la marque de l'imprimeur, qu'a reproduite de nos 
jours le grand imprimeur de Lyon, Louis Perrin : un 
génie soutenant une longue banderole entrelacée sur 
laquelle se trouve la devise Art est son Dieu^ ana- 
gramme du nom de Jean de Tournes. 

L'intérêt de ces fables d'Ësope, outre la curiosité 
qu'elles ont, ainsi que nous l'avons dit, d'être la pre- 
mière traduction ou paraphrase en vers publiée en 
France, réside encore dans la grande variété des 
rythmes employés par Corrozet. On peut dire que l'au- 
teur s'est servi de presque toutes les formes de vers et de 
rythmes employés par ses confrères, les poètes du 
XVI* siècle, si savants en ces sortes de tours de force 
poétiques. A ce point de vue, la lecture et l'étude de 
ces fables sont fort curieuses. Un autre mérite, c'est la 
naïveté de l'auteur. Nous évitons à dessein d^écrire le 
nom de La Fontaine à propos de Corrozet, car le sou- 
venir, je ne veux pas dire la comparaison, serait écra- 
sant. Cependant, toutes proportions gardées, Corrozet 
peut être considéré, et ce n'est pas pour lui un mince 
honneur, comme un des précurseurs du Bonhomme. 
Quelqueifois, comme lui, mais bien rarement cependant, 
il se met en scène; il s'intéresse à ses personnages ; 
parfois il relie entre elles deux ou trois fables qui se 
suivent dans son recueil, comme par exemple les 
fables 2, le Loup et V Agneau ^ et 6,/^ Loup et la Grue, 
où c'est l'os de l'Agneau qui est resté dans la gorge 
du Loup et qui Tétrangle. D'autres fois, comme dans 
la fable 85, des Deux Amis et l'Ourse, la moralité est 

VI PRÉFACE. 

toute difFérente de celle de la fable de La Fontaine, 
mais tout aussi ingénieuse et peut-être même sortant 
plus directement du sujet. Le compagnon, se relevant 
après le départ de l'Ourse, répond à son ami qui lui 
demande ce qu'elle lui a dit : Celle-ci 

/n'a bien admonesté 

Que je ne voise jamais pris ou loin 

Avecques ceux qui laissent au besoin 

Leurs compagnons. Ceux qui font tels défauts, 

On les peut bien appel 1er faux. 

Qui sont amis seulement de la bouche. 

En voilà, ce nous semble, assez pour expliquer les 
différents genres d'intérêt littéraire et bibliographique 
qui justifient cette réimpression. II nous reste à expli- 
quer maintenant ce qui peut paraître étrange à pre- 
mière vue aux lecteurs de ce petit livret : la devise 
qui se trouve en tête de chaque fable, ainsi que les 
quatre vers^ souvent bien médiocres, qui Taccompa* 
gnent et qui précèdent la fable même. 

Cette disposition, qui ne se comprend pas bien dans 
notre édition dépourvue des illustrations des trois 
éditions de Corrozet, s'explique tout naturellement 
lorsque l'on a devant les yeux les deux éditions de 
1 542 et de I $44. 

Chaque fable est imprimée sur deux pages. Sur la 
page de gauche se trouve un très élégant encadrement 
gravé sur bois et variant de fable à fable. Au mi- 
lieu de cet encadrement se trouve une petite gravure 

sur bois représentant le sujet de la fable surmonté de 
h devise et accompagné du quatrain. La fable elle- 
même occupe toute la page de droite. Nous eussions 
voulu reproduire cette disposition dans notre édition; 
mais Tabsence d'encadrement d'une des pages aurait 
fait un vide qui n'eût pas été agréable à l'œil^ tandis 
qu'en plusieurs circonstances on aurait été obligé de 
resserrer considérablement le texte de la page de droite, 
car les fables sont d'inégale dimension, quoique ayant 
toutes, plus ou moins, les longueurs nécessitées par 
l'obligation de remplir la page. 

Quant à l'auteur de ces fables, nous n'avons rien à 
en dire. Gilles Corrozet est aujourd'hui assez connu 
des curieux et des bibliophiles. On a réimprimée plu- 
sieurs reprises ses publications, particulièrement cel- 
les qui ont rapport à la description de l'ancien Paris, 
et nous ne pouvons mieux faire que de renvoyer nos 
lecteurs à l'excellente notice dont M. Paul Lacroix, 
le savant Bibliophile Jacob, a fait précéder sa réim- 
pression de la Fleur des Antiquités de Paris, 

Un mot encore. Si, comme nous l'espérons, cette 
réimpression est favorablement accueillie des ama- 
teurs, elle pourra servir de point de départ à un 
recueil curieux des différents fabulistes qui ont été, au 
XVI® et au XVII® siècle, les précurseurs et les 
contemporains de notre La Fontaine, qui n'a pas eu de 
rivaux. 

Château de Saint-Hilaire. Juin 1882. 

Les Fables 

DV TRESANCIEN ESO- 

PE PHRIGIEN PREMIERE- 

ment efcriptes en Graec, & 

depuis mifes en Rithme 

Françoife. 

Auec priuilege du Roy 
1542 

A paris en l'imprimerie de Denis la- 
not demeurât en la rue neufue noftre 
Dame, à l'ëfeigne fainct lehâbaptifte. 

IL est defFendu, par lettres patentes du Roy 
nostre sire, à tous Imprimeurs, Libraires et 
aultres , de non imprimer en ce Royaulme , ou 
exposer en vente le livre des Fables d'Esope tra- 
duyten François, jusques à quatre ans, à compter 
du jour qu'il sera achevé d'imprimer, sur les pei- 
nes contenues audictes lettres de privilège sur ce 
despeschées du quatriesme jour d^aoust mil cinq 
cens quarente deux. 

Par le Roy. GuiOT. 

A TRESHAULT ET TRESPUISSANT 
PRINCE 

MONSEIGNEUR HENRY 

DAULPHIN DB VIENNOIS, DUC DB BRETAIGNB 
ET PREMIER ENFANT DB FRANCE 

GILLES GORROZET 

Son humble serriteur, 

Salut, 

Les grandz seigneurs, riches et oppulentz, 
Pour se monstrer puissantz et excellentz, 
Les fortz chasteaulx et palais ediffient, 
Et à bastir telz lieux se glorifient, 
Pour la grandeur, pour la force et matière, 
Pour la haulteur et la closture entière 
Des bastimens, dont sont construction, 
Où il n'y a rien d'imperfection. 

Mais ceulx qui sont moindres et mecanicques, 
Pauvres de biens, laboureurs et rusticques, 
Font seulement petites maisonnettes, 
Tugurions, cabanes et logettes 
De pauvre estoffe et petite durée. 
Selon qu*ilz ont leur force mesurée. 

Ainsi est-il, o prince trespuissant, 
Royalle fleur du beau Liz florissant, 
Que ceulx qui sont abondantz en sçavoir 
Pour le jourd'huy nous font entendre et veoir 
Leurs bastimens accomplis et parfaictz, 
Qui sont les dictz et escriptz par euix faictz, 
Tant bien disantz, en termes sy exquis, 
Qu'à la matière et subject est requis. 

Pour le présent le royaulme de France 
De telles gentz n'a faulte ne souffrance, 
Et se peult bien sur tous donner le pris 
Qu'il a en soy la fleur des bons espritz, 
Qu'en toute langue homme sçavant s'y treuve, 
Dont n'est besoing faire plus grande preuve. 

Oultre ceulx là qui font si beaulx ouvraiges, 
Moindres y a en sçavoir et langaiges, 
Qui toutesfois, par bon zelle et vouloir, 
Taschent de loing à se faire vatioir, 
En bastissanty selon leur fantasie, 
Petits traictez de basse poésie» 
Qui ne sont pas du tout à rejecter. 
Car on s'y peult maintesfois 'délecter 
Autant qu'aux grandz, et le bien et prouffit 
Qui en provient aux bien veuillantz suffit. 

Or ay-je faict (Prince tresmagnanime) 
Ce bastiment d'assez petite estime, 
En quoy faisant, pour mon avancement, 
J'ay prins d'aultruy la pierre et le ciment : 



Digitized 



by Google 



Ce sont recitz, appologues et fables, 
Pleines de sens, subtilles, délectables, 
Dont a usé Esope Phrigien, 
Fabulateur et poète ancien ; 
Et par cela il adresse les mœurs, 
A composé hommes prudentz et meurs, 
A enseigné ce qui estoit de faire 
Pour vivre bien et fuyr le contraire. 
Puis, quand j'ay eu la matière propice, 
J*en ay basty ce petit ediffice. 

Cecy n'est pas ung ouvraige doré 
Digne qu'il soit de personne honoré, 
Pour estre mis au nombre des autheurs 
Dignes de nom, poètes, orateurs ; 
Et toutesfois j'ay prins la hardiesse 
D*en faire don et offre à ta noblesse. 
En m'asseurant que ta grandeur tant haulte 
Ne prendra garde à moy ny à ma faulte, 
Ny au livret, qui n*a la qualité 
Pour estre offert â ton authorité. 
Mais, tout ainsi que tu n'as en desdaing 
Chasser au lièvre aussi bien comme au dain, 
Et que tu prens aggreable souvent 
Maison champestre, à la pluye et au vent, 
J'ay cest espoir qu*un jour devant ta face 
Ce livre mien trouvera quelque grâce. 
Non pour la langue, ou pour le translateur. 
Mais pour le sens et pour son propre autheur, 
Qui l'a escript en graec premièrement, 
Et par lequel il a joyeusement 



Digitized 



by Google 



Loué vertu, blasmé faictz deshonnestes, 

Introduisant oyseaulx, poissons et bestes, 

Pour reformer les hommes mal vivantz, 

D'iniquité les traces ensuyvantz. 

Et leur donner une reigle de vivre 

Non pour péché, mais pour la raison suyvre. 

C'est le premier qui du temps tres-antique 
A inventé tel stille poeticque, 
Duquel aussi des saiges les plus vieulx 
Ont ensuyvy les dictz tant précieux ; 
Mesmes Platon le divin a escript 
Que Socrates, prés de rendre l'esprit, 
Pour son vieil aage, escripvoit en beaulx vers 
Ses dictz moraulx et ses comptes divers ; 
Et après luy plusieurs aultres n'ont eu 
Honte d'avoir ainsi painct la vertu 
Et le péché, affin qu'expérience 
Aydast à l'homme à trouver sapience. 

Voyla que c'est, et dont seray joyeux 
S'il peult venir ung jour devant tes yeulx. 

Dieu, qui les Roys faict sur tous dominer. 
Te doint ce bien d'heureusement régner 
A l'advenir, comme maistre et seigneur, 
A ton salut, à sa gloire et honneur. 

PLUS QUE MOINS. 

LES FABLES 

DU TRES-ANCIEN ESOPE 
L'Ignorant. 



Comme le Coq ne va querant 
La pierre précieuse et belle, 
Ainsy ne cherche Tignorant 
La science spirituelle. 



DU COQ ET DE LA PIERRE PRECIEUSE. 
Fable Première, 

Ung Coq, cherchant sa viande et pasture 
Sur ung fumier f en fange et pourriture, 
Gratant des piedz, une pierre trouva 
De tresgrand pris : il la laisse et s'en va, 

8 FABLES D*ESOPE 

En luy disant : « Ha! pierre précieuse, 
Qai tant es belle et bonne et gracieuse, 
C est grand dommaige et pour toy grand malheur 
Qu^homme sçavant qui cognoist ta valleur 
Ne fa trouvée en ce lieu ord et vague : 
Il en feroit quelque tresriche bague. 
Mais moy qui fay en ce fumier trouvée, 
Par moy n'est point ta bonté esprouvée; 
Je ne te veulx, de toy je nay que faire. 
C'est pour celluy qui en a plus affaire. 
Et pour sonfaict te souhaitte et désire; 
A sy grand bien et sy haultje n^aspire. » 

Ainsi le fol, par son insipience. 
N'a cure et soing de la bonne science. 
Il ne veult point aux lettres prouffiter. 
Tant seulement il se veult arrester 
Aux biens mondains pleins de corruption, 
Auxfolz plaisirs remplis (T infection. 
Il se complaist à faire demourance 
Es lieux fangeux, ténèbres d'ignorance : 
Ainsi est il à ce coq bien semblable 
A qui ne chaiilt de la pierre vallable. 
Car par la pierre est science entendue, 
Parmy les biens de ce monde estendue. 

FABLES D'ESOPE 



Le Mauhais cherche occasion de faire 
mal à l'Innocent, 



On dict en vulgaire langaige : 
€ Qui veult faire mal à son chien, 
Présuposé qu'il n'en soit rien, 
Toutesfois dict qu'il a la raige. » 



DU LOUP ET DE L'AIGNE;AU. 

Fable II. 

Ung Loup tout gris, fin et malicieux. 
Et ung Aigneau tout simple et debonaire, 
Dans ung ruysseau plaisant et graeieux 
Beuvoient tous deux selon leur ordinaire, 
L'Aigneau à val et le vieux Loup à mont, 
Qui, en fureur provoqué et semond, 
Dict à VAigneau : c Pourquoy trouble tu tant 
Ce beau ruysseau où me viens esbatant? » 

10 FABLES D'ESOPE 

UAigneau respond, non pas à la voilée : 
a Certes, Seigneur, je n'ay point Peau troublée : 
Je suis dessoubzy et au dessus vous estes, 
— Ton père ung jour me feit telles molestes, 
Ce dict le Loup, et pour luy tu mourras : 
Riens n'y vauldront prières ny requestes, 
A ce ruysseau jamais tu ne boiras, d 

Lors l'estrangla nonobstant sa défense. 

Là n'eust povoir juste allégation. 

Ainsi les grands, sans qu^on leur face offence. 

Font aux petitz injuste oppression. 

Par quelque dol ou cavilation, 

Par hault parler, par force ou par richesse. 

L'homme maling l'innocent tue et blesse ; 

En telle ardeur de convoitise il entre 

Que de ses biens se nourrit et engresse. 

Et de son sang se repaisî à plein ventre. 

II 



Qui pense mal, mal luy advient. 



Souvent reçoit pugnition 

Celhiy qui faict déception : 

Qui contre aultruy quelque mal pense, 

II en reçoit la recompense. 



DU RAT ET DE LA GRENOILLE. 

Fable III. 

Celluy qui tasche à decepvoir 
Son prochain par quelque finesse^ 
Le mal qu'il vouloit concepvoir 
Tumbe sur luy et sy le blesse; 
Quiconcques son prochain oppresse 
Et luy veult estre desloyal, 
Son péché contre luy s'adresse; 
Pour mal qu'il pense, luy vient mal. 

Ainsi qu'à la Grenoille advint 
Qui ne faisait que mal penser, 
Ung Rat devers elle s'en vint 
Pour sur son corps la mer passer. 
Tous deux se vont en mer lancer, 
Et la Grenoille, en l'eaue plus forte. 
Voulut leurs deux piedz enlasser. 
Et sur son doz ainsi le porte. 

La Grenoille falacieuse 
Voulut le Rat en mer plonger, 
Et tantfeit la malicieuse 
QuUs undes le feit submerger; 
Sur elle tumba le danger. 
Car une Escouffe en diligence 
La vint dessirer et manger 
Par droicte et bien juste vengeance. 

Ne convoiter choses incertaines. 



Si tu t'arrestes à une umbre, 
Délaissant la chose certaine. 
Ton espérance sera vaine. 
Et en souffriras grief encombre. 



DU CHIEN ET DE LA PIECE DE CHAIR. 

Fable IIII, 

Ung Chien portait une pièce de chair 
Dedans sa gueule, et se print à marcher 
Sur une planche en passant la rivière, 
Et le soleil, par sa claire lumière, 
Faisoiide luy et de la chair aussi 
Ung umbre en l'eaue. Or advint il, ainsy 
Qu'il passait Veaue, icelle umbre advisa, 
Laquelle alors plus que la chair prisa, 

Car il la laisse et à Vumbre se prend; 
Mais il rC advient ce que fol entreprend, 
Riens il ne treuve et deceu se voit estre : 
Doncq à Vabboy il donna à cognoistre 
Qu'il esleut mal : « Haï pauvre misérable, 
Ce crioit'il, ton chois n'est pas valable; 
Tant as esté de ton bon sens loingtain, 
Que l'incertain as prins pour le certain, » 

Nous cognoissons doncques, par celluy Chien 
Laissant le bien et s'arrestant à rien, 
Que nous devons sy saigement choisir 
Qu'au chois n'ayons ne mal ne desplaisir : 
Car nous voyons que ceulx là qui s'arrestent 
Aux biens d'aultruy, et sans fin les convoittent, 
Ce temps pendant perdent le leur entier : 
C'est le loïer d'ung qui faict tel mestier. 

[Dit le Lyon) qu'à moy qui suis seigneur, 
La part première {à cause de Vhonneur) 
Doit estre à moy; et la seconde, pource 
Que plus que vous pay faict treslongue course; 
La tierce aussi, parce qu'en mon effort 
Par dessus vous je suis beaucoup plus fort. 
Qui pour la quarte apris s^esforcera 
Incontinent mon ennemy sera. 
Tout est à moy, que chascun se pourchasse 
Sans riens prétendre à la présente chasse. » 

Par tell moyens et alegations. 
Les puissans font maintes exactions 
Sur les petis, et par dol et malice 
Leur ostent tout contre droict et justice. 

Rare est la foy, voire des plus puissantz. 
Vers les petis qui sont obeissantz. 
Si tu vis donc avec plus grand que toy, 
Cest ung grand bien s'il te garde sa foy. 

Le bien perdu faict à l'ingrat. 



U n'est rien plus mal employé 
Que de faire à Tingrat du bien. 
Quiconques !*aura essayé 
Une aultre fois s'en garde bien. 



DU LOUP ET DE LA GRUE. 

Fable VL 

Ung meschant Loup la Brebis dévora, 
Mais en mengeant il se trouva fasché : 
Dans le gosier ung os luy demoura. 
Lors ne cessa tant qv^ilfust arraché. 
Pour se guérir alla remède querre 
Vers les oyseaulx et testes de la terre; 
Cuery ne l'ont, disantz que son torment 
Estoit loyer bien digne (Pun gourmand. 
Fables d'Esope. T. 3 

Quiconques faict à aultruy quelque oultraige 
Contre raisoriy justice et équité, 
Il luy survient tous jours perte et dommaige : 
Deceu se void qui faict iniquité, 

A une Grue il feit grande promesse 
De quelque don scelle luy peult oster; 
Lors son long col dedans sa gueulle adresse, 
Emporte Vos sans plus le tormenter, 
Et, cela faict, demande son salaire. 
Mais le faulx Loup, qui ne veult satisfaire, 
Luy dict : « Va-Ven, et si me remercie. 
Car, s'il m'eust pieu, je f eusse esté la vie 
Tandis qu'estoit ton long col estendu 
En mon gosier. » Lors va dire la Grue : 
« Le bien qu^on faict à l'ingrat est perdu, 
Car pour bonté est maulvais'tié rendue, » 

Et par siffler tout le lieu infecta 
Si malement qu'elle l'empuantit. 

Le laboureur empoigne une coignie, 
Et court après la Couleuvre tortue, 
En la tensant l'a frappée et coignie; 
Mais peu s\n fault que ne le blesse ou tue. 
« Est-ce {dist-il) la mercy et la grâce 
Que 'fay de toyf Prens tu bien telle audace 
De me tuer, et je fay donné vie? » 

le grand mal quand on tue ou menasse 
Celluy lequel tout son bien luy pourchasse! 
Cela procède et vient d'ingrate envie. 

Ne faire chose indigne de soy. 



L'homme sot plain d'onltraige 
Au grant vealt faire honte ; 
Mais vertueux couraige 
De tel fol ne tient compte. 



DU SANGLIER ET DE L'ASNE. 

Fable VIII. 

Ung Asne lourd, de maulvaise nature, 
Ung Porc sanglier moquoit et desprisoit. 
Pour P irriter luy faisoit mainte injure, 
Et le Sanglier gravement luy disoit : 
« paresseux, contre toy ne m^indigne. 
Tu es pourtant de gjriepe peine digne 
Pour ton mal faict et ta témérité ; 
Et toutesfois que je n'ay mérité 

Aulcune honte ou laide moquerie. 

Tu es asseur de ma sévérité 

Pour ta paresse et grosse lourderie. i> 

Ainsy est il que y quand nous oyons dire 
Choses qui sont trop indignes de nous, 
Combien iju^ilz soient par moquerie ou ire, 
Il ne nous fault en prendre aulcun courroux. 
Nous ne devons dire ou faire aulcuns signes 
Qui soient de nous estranges et indignes. 
Ne faisons point deshonneur à n(fus mesmes 
Par faictz ou dictz, par passions extrêmes : 
Le deshonneur tumbe sur lé moqueur 
Qui y adjouste injures et blasphèmes. 
Mais le prudent demeure le vainqueur. 

Et, pour monstrer son bien et son estai, 

Dedans la ville il amena ce Rat. 

Quand Hz sont là, le riche Rat ordonne 

Ung beau bancquet, et pour manger luy donne 

Pain, lard et chair. Mais, cependant, survint 

Dans le celier ung bouteiller qui vint 

Tirer du vin; lors s'allèrent cacher 

En laissant là leur viande et leur chair, 

En grande peur. Puis V homme retourna. 

Le Rat de ville apris ne séjourna; 

Mais de manger à l'aultre feit envie. 

Dict l'invité : « Ma sobre et pauvre vie 

Est bien plus seure et stable que la tienne. 

Combien que bons repas elle contienne : 

Ce que je mange icy me semble fiel; 

Pauvres morceaulx aux champs me semblent miel. > 

Sobre repas en seureti sans faincte 
Vault beaucoup mieulx que grand bancquet en crainte. 

Fut dict,futfaict. L* Aigle prend sa voilée 
Tout au plus hault, puis laisse en terre basse 
Uhuystre tumber; sy visîe est dévalée 
Contre le roch qu'en deulx elle se casse. 
Mais la Corneille incontinent amasse 
Vhuystre qui est dehors de sa coquille, 
Par quoy de dueil quasi V Aigle trespasse, 
En menassant la Corneille subtille. 

Il ne fault pas croire sy de legier, 
N'adjousterfoy à tout conseil qu'on donne; 
Sy par conseil tu veulx ton faict renger, 
Avant que faire, advise la personne 
Qui te conseille, et de ton cas ordonne : 
Car maintenant chascun conseille aultruy 
Sy fainctement que qui s'y habandone 
Void son dommaige en fin tumber sur luy. 

Ne croire la louange des flateurs. 



Flateurs sont tousjours bien venus 
Vers ceulx qui ayment leur louange : 
Mais, quand la fortune se change, 
flz sont pour ennemys tenus. 



DU REGNARD ET DU CORBEAU. 

Fable XI. 

Ung noir Corbeau dessus ung arbre estoit 

Et en son bec ung fromaige porîoit 

Qu'il avoit pris ; ung Regnard, d'adventure, 

Passoit par là qui cherchoit sa posture, 

Et, en voyant le Corbeau et sa proye, 

La convoita, puis s'arreste en la voye, 

Et, en louant fainctement le Corbeau, 

Dict : « Mon amy, que ton plumaige est beau! 

J'apperçoy bien à ceste heure que non 
Est vray le bruict et le commun renom : 
Car chascun dict que noir est ton plumaige^ 
Mais il est blanc, voire blanc d'avantaige 
Que neige n'est, ne le laict, ne les cignes, 
yen recognois bien maintenant les signes. 
Sy donc avec tes plumes tu avois 
Le chant plaisant et délectable voix. 
Certes, amy, je te jure ma foy 
Que tu serois sur tous oyseaulx le roy, » 

Lors le Corbeau, esmeu de gloire vaine, 
Ouvre le bec, et de chanter prend peine. 
Et lefromaige alors chet promptement. 
Rsgnard le prend, etfuyt soubdainement. 
Le Corbeau crie en se voyant deceu : 
« Je suis trompé, je Vay bien apperceu. 
Et cognais bien qu'on ne doit jamais croire 
A ungfiateur qui donne vaine gloire, » 

Acquisition d'amys. 



Il faict bon en jeunesse 
Acquerre des amys : 
Car, quand vient la vieiliesset 
En despris on est mis. 



DU LYON, DU PORC, DU TAUREAU 

ET DE L'ASNE. 

Fable XII. 

Ung Lyon en jeunesse estait tant furieux 

Qu'il feit mainiz ennemys; mais, quand il devint vieulx, 

La peine il en receut, car la loy talion 

"En la vieillesse cheut sur le pauvre Lyon. 

Ung Sanglier de sa dent luy dessira sa peau, 

De ses cornes aussi le frappa le Taureau, 

Et l'Asne, désirant le renom effacer 

De ce pauvre Lyon, le venoit offencer 

En le frappant des piedz et luy disant injure, 
Et le vieillard Lyon^ en ceste peine dure, 
Disait en gémissant: « Tout mon temps est perdu. 
Car le mal que 'fay faict m'est maintenant rendu. 
Ceulx là à qui 'fay nuy quand j'estois jeune et fort 
Me nuysent maintenant et désirent ma mort; 
Ceulx à quij'ay aidé pourchassent mon dommaige. 
Las! j'ay esté bien fol quand ainsi en jeune aage 
J'ay faict des ennemys. Plus fol je fus encores 
D'avoir faict f aulx amys qui me destruisent ores. 

« Cela me monstre bien, et sy est en usaige, 
Que quand fortune tourne à aultruy son visaige, 
Ceulx qu'il a offencez s'en vengent bien après, 
Et ses amys aussi ne s'en tiennent plus prés. 
Ses amys ne sont pas, mais amys de sa table, 
Amys de sa fortune alors qu'est favorable, 
A uîres amysfaultfaire au temps qu'on le peut bien, 
Amys de tous les temps qui ne veullent que bien,y> 

Fair€ ce qui est décent à soy. 



Qui s'cntrcmect de faire quelque chose 
En quoy il n'a geste ne bonne grâce, 
Au rebours vient de tout ce qu'il propose, 
Et s'apperçoit deceu de son audace. 



DE L'ASNE ET DU PETIT CHIEN. 

Fable XIII, 

Ung petit Chien à son maistre faisait 
Mil passetemps, gayetez et caresses; . 
Il le flatoit, le leschoit et baisoit^ 
Saultoit, dansait, faisait cent gentillesses, 
VAsne, vayant ces joyes et lyesses 
Et camme estait celluy Chien bien traicté, 
Se camplaignant de ses grandes paresses, 
Dict : « Je seray aultre que n'ay esté : 

Car j'apperçoy et voy que pour ftater 
Le petit Chien est toujours bien venu; 
Devant mon maistre il ne faict que saulter, 
Japper, danser, dont il est cher tenu, 
Et moy je suis soubz le fais détenu, 
Tousjours batu en la ville et aux champs. 
Tant de fardeaulx mon dot a soustenu 
Que je me tien du nombre des meschantz. » 

Adonc ungjour que son maistre arriva 
En son hostel, l'Asne, pour luy complaire. 
Sur ses deux piedz tout debout se leva. 
Et commença à saulter et à braire. 

Lors le seigneur, le voyant ainsi faire, 
Commande et dict qu'il soit tresbien froti. 
Le labeur donc où nature est contraire 
Se treuve vain, et n'est à riens compté. 

Le laisse aller en pleine liberté. 

quel grand bien et quel don ([excellence 

De voir pitié, courtoisie et clémence 

Aux cueurs des grandi, et rendre leur clarté! 

Ung plaisir faict ne fut jamais perdu. 

Le Lyon fut dedans les liens pris : 

Là heurle et brait; le Rat s'y est rendu, 

Qui de l'oster £illec a entrepris : 

Il vient aux laqs, et prend sy bon cquraige 

Qu'il ronge aux dentz la corde et le cordaige. 

Et le Lyon s'en va franc et délivre; 

Lors dict le Rat : « Sy par moy tu peulx vivre 

Qui suis petit, c'est pour la recompense. » 

Car, si le grand au petit doulx se monstre. 
Le moindre aussi, pourveu qu'il s'y rencontre, 
Luy revaudra plus que l'aultre ne pense. 

Honorer Dieu aussi bien en prospérité 
qu'en adversité. 



Qui en sa vie à Dieu ne faict honneur, 
Quand la mort v;ent ou quelque maladie, 
Dieu rhabandonne, et point n'y remédie. 
Pour bien ou mal fault louer tel seigneur. 



DU MILAN MALADE. 

Fable XV. 

Ung Milan estait 
Au lict languissant 
Du mal qu'il portait. 
Lors, en gémissant, 
Il dit à sa mère : 
« Affin d'avoir mieulx. 
En complaincte amere, 
Priez tous les dieux 

Que j*aye santé 
Et convalescence; 
Je suis mal traicté 
Et perdz pacience. » 
Sa mère luy dict : 
« Le bien que tu veulx. 
Il fest interdict, 
Avoir ne le peulx : 
Car quiconques faict 
Tort et violence 
Aux dieux est de faict 
Pugny de l'offence. 

« Tu as contemné 
Les dieux immortelz, 
Et contaminé 
Temples et autelz. 
Ne pense donc point 
Que Dieu soit propice 
A qui en ce point 
Faict péché et vice. » 

Croire bon conseil. 



Plusieurs en leur faîct n'ont advis, 
Et ne veullent ouyr ne croire 
D'aultruy le conseil et devis 
Par faulte de sens et mémoire. 



DE L'ARONDELLE 
ET AULTRES OYSRAULX. 

Fable XVÏ. 

Ung laboureur son lin semoit, 
Parquoy l'Arondelle blasmoit 
Les oyseaulx qui en leur présence 
Souffroient semer telle semence. 
Leur disant : « La graine mangeons 
Et du laboureur nous vengeons : 
Car vous devez tous bien cognoistre 
Que, quand ce lin viendra à croistre, 

// en fera laqs et filiez 
Dont serons prias et exiliez, » 
Les aultres oyseaulx s'en moquèrent, 
Sote prophète l'appellerent. 

Quand l'Arondelle veid croissant 
Ce lin fleury et verdissant, 
A ces oyseaulx dict de rechef : 
« // vous viendra quelque meschef, 
Prins serez et souffrirez pis 
Sy vous n'arrachez ces espicz, » 
Les aultres se mocquereni (telle. 

Depuis la petite Arondelle, 
Quand vint à l'arriére saison. 
Alla loger en la maison 
Du laboureur; après advint 
Que, quand ce lin bien meur devint. 
On en feit filiez, dont prins furent 
Ces aultres oyseaulx, qui moururent 
Par faulte de ne croire en rien 
Celle qui les conseilloit bien. 

Honorer le bon Prince, 



C'est uog grand bien de vivre en liberté, 
C'est plus grand bien de vivre soubz ung prince 
Qui saigement gouverne sa province 
Et ses subjectz en commune unité. 



DES GRENOILLES ET DE LEUR ROY. 

Fable XVII. 

En liberté les Grenoilles estoient, 
Mais de ce bien point ne se contentaient; 
A Jupiter demandèrent ung Roy, 
Dont il se rist voyant leur desarroy. 
Tant fut pressé par leurs haultaines voix 
Qu'il leur donna une tronche de bois 
Pour leur seigneur. Adoncques s'avancèrent 
Et par honneur vers elle se baissèrent; 

Mais, en voyant ce Roy sans mouvement, 
Vers elles fut en grand contempnement. 
Puis de rechef prièrent leur changer 
Icelluy Roy à ung Roy estranger. 
Lors Jupiter une Cigoigne envoyé 
Pour estre Roy; les Grenoilles en voye 
Mises se sont pour leur Roy honorer, 
Lequel les vint manger et dévorer. 
Ce que voyans devers Jupiter crient. 
Et leur oster ce maulvais Roy le prient; 
Il ne les oyt, pource quUlz refusèrent 
Leur premier Roy, et Vaultre demandèrent. 

Ung peuple aussi fol et sedicieux, 
Qui n'est content d'ung Roy bien gracieux, 
Dieu luy envoyé ung Roy qui le tourmente. 
Dont il se plainct etfault qu'il s'en repente : 
Blasme ce Roy et condampne ses faictz. 
Le premier loue et ses actes parfaictz. 



v/Js> 



Digitized by VjOOQlC 



FABLES D'ESOPE 



4» 



Guerre et tyrannie. 



C'est grand pitié s*on ne pcuU éviter 
Guerre d'aultruy, ou prince tyrannique : 
Par armes Tung veult tout suppediter, 
L'aultre destrulct le corps du bien publicque. 



DES COLUMBES 

ET DE L'ESPREVIER LEUR ROY. 

Fable XVIII. 

Les Columbes avoïent grand guerre 
Contre le Milan ravissant, 
Ayde et secours voullurent querre 
A ung aultre oyseau plus puissant. 

Pour leur roy VEsprevier esleurent 
Affin qu'il les voulsist défendre ; 
Mais, aussi tost que roy faict l'eurent, 
Se print à ravir et à prendre, 

Non moins les tiioit ou mangeoit 
Que le Milan leur adversaire, 
En corps et biens les oultrageoit 
Et leur estoit en tout contraire. 

Le Roy, qui se devoit monstrer 
Loyal défenseur et amy , 
Dés qu'il vint au royaulme entrer, 
Feit plus de maulx que Vennemy. 

Les Columbes, par repentance. 
Dirent : « Nous aymons mieulx souffrir 
La guerre que la violence 
Que nostre Roy nous vient offrir. » 

Ainsi void on qu'en tous postez 
N'y a riens qui soit bien heureulx. 
Telles sont les calamitez 
Que seuffrent les hommes par eulx. 

N'cstn corrumpu par aukun don. 



Qui se laisse corrompre 
Des dons de Tennemy 
Est en danger de rompre 
La foy vers son aroy. 



DU LARRON ET DU CHIEN. 

Fable XIX. 

Ung Larron vint pour desrober et prendre 
En ung logis, et, pour mieulx entreprendre 

Son larrecin, 
Il gecte ung pain au Chien de la maison. 
Gouster n'en veult non plus que de poison, 

Tant il est fin. 
« Ne pense pas, dict le Chien tresloyal, 
Qa'en la maison je seuffre faire mal : 

Je cognois bien 
Que par ce pain tu me veulx faire taire ; 
Carder me veulx (Pahayer et de braire^ 

Tu rie fais rien. 

(( Penserais tu pour ung petit présent 
Que tout le bien que je garde à présent 

Je laisse perdre^ 
Celluy qui faict telle desloyaulté, 
On le devrait [et l'a bien mérité) 

Brusler et ardre. 
Tout serviteur ou homme qui a charge 
Du bien d'aultruy n'en doit point estre large 

A l'abandon. . 
Il est larron qui commect ung tel vice, 
Et son seigneur destruict en son service 

Pour petit don. » 

Promesse de faulx amy. 



La promesse bien souvent 
Est plus legiere que vent, 
Ou pour prouffict de celluy 
Qui le promect à aultruy. 



DE LA TRUYE ET DU LOUP 
Fable XX. 

Une Truye cochonnoit, 

Sy venait 
Ung Loup qui en sa finesse 

Feit promesse 
A la Truye de l'ayder, 

Et garder 
Les Cochons à leur saillir 

Sans faillir. 



Digitized by VjOOQlC 



46 FABLES D'ESOPE 

Lors luy respondit la Truye, 

Esbaye, 
Qu'el n'avoit de luy affaire 

Nécessaire, 
Qu'il la voulloit décevoir 

Pour avoir 
Ses Cochonnetz tant petis 

Et gentilz. 
Et luy pleust sans plus parler 

S'en aller, 
Car trop mieulx en son absence 

Qu'en présence 
Ses petits cochonneroit. 

Et seroit 
En plus grande liberté, 

Seureté : 
Car ce fut pour son prouffix 

Ce qu'il feit. 
En faulx amy, quoy qu'il die, 

Ne te fie. 

De grand vtntanct peu de faict. 



Celluy qui trop se vante et loue , 
Et son faict ne vient à honneur, 
On s'en rit, on s'en moque et joue : 
C'est le loyer d'ung blasonneur. 



DE L'ENFANTEMENT DES MONTAIGNES 
Fable XXI. 

Ung bruict courut jadis que les montaignes 

Enfans portoient, 
De quoy trembloient vallées et champaignes. 
Une s'enfla : hommes s'espouventoient, 
Et vindrent contre, 
De toutes partz l'environnant, guettoient, 
Hz pensoient veoir d'elle sortir ung monstre, 
Dont tous péris 



Digitized 



by Google 



48 FABLES D*ESOPE 

Hz s'estimoient, mais riens qui soit se monstre. 
Or, à la fin sortit une Souris 
Du creux d'icelle, 
Dont Hz ont tous jecté plusieurs soubzriz. 
Ainsi est il de gloire temporelle 
Et d'ung vanteur : 
Car tout son feu se mue en estincelle. 
Ung qui se loue et se nomme vaincueur 
Pour donner crainte, 
Au grand besoing luyfault couraige et cueur. 
Le mal aussi ne faict sy griefre attaincte 
Que la peur faict. 
Ainsi aulcuns ont peur pour une faincte 
Du sot vanteur riens ne vient à effect 
Par son beau dire, 
Et le paoureux, aussi sot en son faict, 
N'en faict que rire. 

Amour faulse. 



Ceulx sont loing de la vérité 
Qui pensent que Tamour soit bonne, 
Quand Tamy à Pamy s'adonne 
Seulement pour l'utilité. 



DU VIEUX CHIEN ET DE SON MAISTRE 

Fable XXII. 

Quelque seigneur avoit ung Chien bien vieulx 
Qui fut jadis de tous chassant le mieulx; 
Mais par vieillesse il fut tant afoibly 
Qu'il avoit mis toute chasse en oubly. 

Ses piedz sont lentz et tardifz à la chasse. 
Et toutesfois son maistre le menasse; 
Mais c'est en vain, le maistre a beau parler, 
Le pauvre Chien n'a puissance d'aller. 
Fables d*Esope. 1. 7 

Ungjour aux champs laisse eschapper la besîe, 
Parquoy luy feit son maistre grand moleste, 
Et le bâtit de parolle et de coups, 
Dont se complainct le Chien ainsi secoux, 

En luy disant : « Seigneur, que penses tu? 
Je suis trop vieulx, je n'ay plus de vertu : 
Pardonne donc à ma pauvre vieillesse, 
Tu ne m'as pas ainsi faict en jeunesse. 

<t Las! je voy bien qu'à présent suis destruict; 
Rien ne te plaist s'il n'y a quelque fruict; 
Tu m'as aymé en jeunesse fertille. 
Et tu me hays en vieillesse inutille. 

« Ton amour donc et son commencement 
Tu mis en moy pour ton avancement, 
Et, quand j'ay eu mon aage ainsi passé. 
Je suis de toy tresmal recompensé, » 

Bon couraige contre la paour. 



Le bon et vertueulx couraige 

Vault mieulx, quand ce vient au besoing, 

Que Tabliité du corsaîge : 

Le bon cueur ajde prés et loing. 



DES LIEVRES PAOUREUX. 

Fable XXIII. 

Par les grandz ventz une forest ramée 
Faisait tel bruict que les Lièvres craintifz 
A s^ enfuir furent promptz et hastifz; 
Mais telle paour doit bien estre blasmée. 
Lorsqu'il! estoient en ce point fugitifz, 
Ung grani marest ou ung estang trouvèrent, 
Ety aussi tost qu'en ce lieu arrivèrent, 
De plus grand paour devindrent tous retifz. 



Digitized 



by Google 



)2 FABLES D'ESOPE 

Saillir en Veaue Grenoilles adviserent 
Pour crainte et paour qu'ilz leur avoient donné, 
Car elles ont la rive habandonné, 
Et au profond du palus se plongèrent, 

Ung Lièvre lors qui n'est trop estonné 
Aux aultres dict en parlant hardiment : 
« Que craignons-nous f Cest craindre follement, 
Car nous avons çouraige efféminé. 

« Voyez-vous pas ces Grenoilles comment 
Ont peur de nous? Prenons stabilité : 
Noz corps sont promptz et pleins (t agilité; 
Çouraige fort nous reste seulement. » 

// fault par tout çouraige et fermeté, 
Vertu de force et humaine puissance 
A peu d'effect sans la ferme constance : 
C'est là oà gist l'entière seureté. 

Obéissance aux parens. 



Honore ton père et ta raere 
Sy tu veulx vivre longuement. 
Et fais leur bon commandement, 
Ou tu souffriras peine amere. 



DU LOUP ET DU CHEVREAU. 

Fable XXI H L 

Une Chèvre allait en pasture 
Pour y prendre sa nourriture; 
Son Chevreau dans le tect enferme, 
Luy commandant de poinct en poinct 
Qu'à personne l'huys n'ouvre point, 
Et jusiju'à son retour fust ferme. 

Le Loup, ayant ouy cela. 

A la porte dutect alla, 
Faignant de la Chèvre la voix : 
« Ouvrez, dict il, mon enfant doulx, 
Je veulx entrer avecques vous : 
Car j'ai assez esté au bois. 

Le Chevreau respond : « Non fera), 
La porte ne vous ouvriray, 
Car je voy bien par ung pertuys 
Que vous estes ung Loup meschant, 
Qui mon dommaige allez cherchant. 
Allez frapper à ung aultre huys. » 

Ainsi le Chevreau se garda, 
Ilfeit ce qu'on luy commanda. 
Qui donc obeyt aux parens, 
Tout bien et tout honneur luy vient, 
Aulcun malheur ne luy survient, 
Telz exemples sont apparens. 

Promesse par force ne se doit tenir. 



Force par force se repousse, 
Par le conseil ou par Tespée, 
Fraulde par la fraulde est trompée : 
Jamais trompeur n*a cueillit mousse. 



DU CERF ET DE LA BREBIS. 

Fable XXV. 

Ung jour le Cerffeit la Brebis venir 
Devant le Loup, et luyfeit la demande 
D'ung muy de bled; elle n'a souvenir 
De le devoir; alors le Loup commande, 
Pour éviter les despens et l'amande, 
Qu'à certain jour elle payast la debte. 
De paour du Loup ceste Brebis s'endebte, 
S'oblige à force et promect à payer» 

Le jour venuy le Cerf, sans délayer, 
D'avoir le bled de la Brebis s'efforce : 
Alors respond la pauvrette affligée 
Que par promesse elle n'est obligée. 
Pour ce qu'elle a esté f aide par force. 

Selon le droict et toute loy civille, 

Quiconques faict par force une promesse 

Ne doit tenir, car elle est inutille 

Quand en ce poinct on le contraint et presse. 

Tout obligé defoy et lettre expresse 

N'a nul effect, s'il n'est en liberté. 

Celluy qui est en prison arresté. 

Ou est devant ung juge furieux, 

Il promect tout ce qu'on demande et mieulx, 

Et bien souvent le cas peult advenir 

Que, pour n'avoir quelque peine et dommaige, 

On promect bien à son desavantaige ; 

Mais le contract ne doit jamais tenir. 

Ne se fier en celluy qui a desja esté 
ennemy. 



. On ne se doit jamais fier 
A cil qui a rompu sa foy : 
Combien qu'il te vienne prier, 
De sa cautelle garde-toy. 



DU RUSTICQUE ET DU SERPENT. 

Fable XXVI. 

Ung Serpent fut nourry chez un Rustlcque, 
Qui cependant enrichit grandement; 
Ung jour advint que furieusement 
A ce Serpent il se courrouce et picque. 

Il le navra en sa fureur inique, 
Dont le Serpent fuyt soudainement; 
Depuis vescut cet homme pauvrement, 
Quelque labeur qu'il face ou qu'il trafique. 

8 

Et ceste perte il estime venir 
Pour avoir faict au Serpent telle injure; 
Parquoy le prie après de revenir. 

Le Serpent dict : a Mon amy, je te jure 
Qu'en ta maison tu ne me peulx tenir, 
Car je voy bien que tu serois parjure. 

« Quant est du mal, dict le Serpent tressaige, 
Que tu m'asfaict, je le veulx pardonner; 
Mais je ne veulx avec toy retourner, 
Je n'ay sy lasche et débile couraige, 

« Tune me peulx, après ton grand oultraige, 
Par ta promesse o^z ta foy guerdonner; 
Sy guerison je me puis bien donner, 
Le souvenir durera tout mon aage. 

« Puis que tu m'as ja navré et blessé. 
Je ne veulx point adjousterfoy aulcune. 
Car ton serment bien tost seroit froissé. » 

Quand on remect toute hayne et rancune. 
C'est grand vertu d'ung vouloir bien dressé. 
Tel cueur vaillant n'est subject à fortune. 

1^ 

A trompeur trompeur et demy. 



Qui faict la tromperie 
Tromperie luy vient, 
Et en fin il convient 
Qu'on s'en mocque et s'en rie. 



DU REGNARD ET DE LA CIGOIGNE. 

Fable XXVIl. 

Le fin Regnard convia de souper 
Une Cigoigne, ety pour mieulx la tromper, 
Sur ung tranchoir luy mist de la bouillie. 
De son long bec ne la pouvoit happer, 
Mais luy, qui n'a en finesse son per. 
En la léchant sa pance en a remplie. 
Lors s'en alla la Cigoigne abusée, 
Et pense oestre aultre fois plus rusée, 

Et Scelle peult luy rendre la pareille : 
Car jeu pour jeu, finesse pour finesse, 
N'est à blasmer quand au pareil s'adresse. 
De le tromper adoncques s'appareille. 

Ung temps après, la Cigoigne invita 
Celluy Regnard, vers lequel s'aquita 
En luy jouant ung beau tour de maistrise. 
De verre cler la fiolle apresta, 
Et le manger dedans luy présenta, 
Mais il n^y a ne dent ne langue mise : 
Tant seulement la lèche par dehors. 
Sans que viande entrer puisse en son corps; 
Il la void bien et meurt de faim auprès, 
Et la Cigoigne en prend à sa plaisance. 

Ung deceveur doit noter bien exprés 
Qu'il est en fin deceu par decevance. 

Beaulté et peu de sens. 



Beaulté de corps est aggreable. 
Mais beaucoup plus est amyable 
La beaulté d'esprit et bon sens, 
Qui nous reigle par faictz decentz. 



DU LOUP ET DE LA TESTE. 

Fable XXVin. 

Ung Loup chez un tailleur d'ymages 
Trouva, entre maintz personnaiges 
Une teste d'homme bien faicte, 
Et par l'art de l'ouvrier parfaicte. 
Il n'en veid jamais de pareille, 
Il la regarde et s'esmerveille, 
Il la remue et touche aussi; 
Puis après il va dire ainsi : 

< belle teste en artifice. 
Je recognois ^n toy ung vice : 
Tu as de heaulté grand largesse, 
Mais tu a* as ne sens ne saigesse. » 

La grande beaulté (^humain corps, 
Qui se demonstre par dehors, 
N'est à louer sy avec elle 
N'est science spirituelle. 

Sy de beaulté sommes douez. 
Nous n'en devons estre louez, 
Sinon qu'avec telle beaulté 
Feussent joinctz prudence et honte. 

Car le fol, quelque beau qu'il soit, 
De s'en priser il se déçoit;, 
La folie imprudente et vaine 
Est cause qu'on le tient en hayne. 

Ne se glorifier du bien d'aultruy. 



Ne te vueille glorifier 
Des biens d'aultruy que tu détiens ; 
Garde toy bien de t'y fier. 
Rends-les, car ilz ne sont pas tiens. 



DU GEAY ET DES PAONS. 

Fable XXIX. 

Des plumes (Tung Paon s'acoustra 
Le Geaypour estre bien venu; 
Glorieux et fier se monstra 
Affin qu'il fût plus cher tenu. 
Se voyant ainsi parvenu. 
Les aultres Geays il laissa là, 
Et avec les Paons s'en alla. 
Qui, voyans sa trop grand audace. 

Le despoaUlerent en la place 
Des plumes qu'il portait sur luy, 
Et le bâtirent en disant : 
a Telle peine est deue à celluy 
Qui daultruy bien se va prisant, » 

Qui se cognoist il ne s'estime 
Pour les biens qu'il a empruntez, 
La honte qu'il a le reprime 
Et captive ses voluntez; 
Mais qui ensuyt ses libertez 
Sans prudence et discret conseil, 
Et se faict aux plus grands pareil, 
Par son orgueil souvent advient 
Que pauvre et souffreteux devient : 
Car la raison ne permect point 
Que qui plus hault qu'il ne doit monte 
Soit long temps vivant en ce poinct 
Sans qu'il recognoisse sa honte. 

Labeur utiie meilleur que repos. 



Qui vit chez soy des biens de gaing honneste 

Sans appeler tiltre d'auctorité, 

li est en grande et feme seureté. 

Plus que celUiy qui haultz honneurs aqueste. 



DE LA MOUCHE ET DE LA FORMIS. 

Fable XXX. 

La Mouche, en prenant son esbat, 
Eut à la Formis ung débat : 
Plus qu'elle noble se disoit, 
Comme vile la desprisoii, 
Disant : « Tu marches sur la terre. 
Et je voile en Faer par grand erre. 
Tu habites en la caverne. 
Avec les Roys je me gouverne. 

Fables d'Esope, I. 9 

Tu mange bled, avoyne et orge, 
Et je me pais à pleine gorge 
De viandes délicieuses. 
Les belles filles gracieuses 
Je baise aussi en mon repos. » 

La For mis, rompant son propos,. 
Luy dict t fb Je ne suis point vitlaine; 
Sy je gaiffie ma vie en peincy 
H me suffit, je suis contente; 
Je suis stable, tu es vaguante; 
ie mange mes grains en grand paix^ 
« Et du reste tu te repais. 
Vhomme prend exemple sur moy^ 
Mais chascun te chasse de soj; 
Vhyver tu mourras de froidure 
Ou defaultedè nourriture. 
Sur moy donc ne te glorifie : 
Car celluy est fol qui se fie 
En son cuyder, et vivre pense 
Sans peine, labeur et science. » 

Ne se comparer à plus grand que soy. 



Tout homme qui s'exaltera 
En fin humilié sera, 
Mais celluy sera exalté 
Qui vivra en humilité. 



DE LA GRENOILLE ET DU BŒUF. 

Fable XXXI, 

Lez ung estang quelque Bœuf cheminoit, 
Et la Grenoille en ce lieu se ternit. 
Laquelle veid du Bœuf la grandeur haulte. 
Lors par orgueil s'enfle, se monstre, et saulte 
Contre le Bœuf qui vers» elle venoit. 

Elle vouloit à iuy s'esquiparer, 
Et comme grande et forte préparer. 
Son filz Iuy dict ainsi que bien apris : 

a MerCy. sachez que n'estes riens au pris 
De ce grand Bœuf, pour vous y comparer, a 
Ce nonobstant la Grenoille s'enfla 
Et d^ung despit contre le Bœuf soufta. 
Son filz luy dict : « Mère, vous crèverez. 
Et de ce Bœuf victrice ne serez, » 
Mais à ce mot de plus en plus ronfla. 

Par fier desdaing et ire, qui surmonte 
Le jugement et aveugle la honte. 
Enfla son ventre, et sur piedz se leva; 
Mais tout soubdain par le meilleu creva. 
A ce moyen fut bien loing de son compte. 

On void cela bien souvent advenir 
Que le petit qui se veult maintenir 
Comme les grands, toute honte et dommaige 
Tumbe sur luy à son desavantaige. 
Et à bon droict meschef luy peult venir.. 

Contre simulation. 



Celluy qui se monstre ennemy 
De cueur, sans simuler et faindre, 
N'est tant à éviter et craindre 
Que celluy qui est faulx amy. 



DU LYON ET DU CHEVAL- 

Fable XXXII. 

Dedans ung pré le Lyon rencontra 
Ung beau Cheval qu'il youlloit dévorer; 
En médecin par faincte s'acoustra, 
Prompt et sçavant en tel art se monstra, 
Puis le salue affin de Vatirer, 
Disant : « Amy, je te veulx désirer 
Joye et santé au grand mal qui fopresse; 
J'ay le sçavoir et cognoissance expresse 

Contre tous maulx en donnant guerison. v 
Lors le Cheval, qui cognent la finesse, 
A telle fraulde une aultre fraulde dresse 
Pour se garder, et le mect à raison. 

■« Je suis joyeulx, respondit le Cheval, 
Qu'estes venu maintenant sy apoinct; 
fay une espine au pied qui me faict mal, 
Qui s'y est mise en passant par ce val. 
Puis que sçav£Z tel art de poinct en poinci, 
Cstez-la-moy et ne me blessez point. » 
Lors il leva la jambe de derrière. 
Et au Lyon donne ung coup de carrière 
Parmy le front tandis qu'il regardoit, 
Lequel, voyant sy subtille manière, 
Dict : « C'est raison que deshonneur aquiere 
Qui entreprend plus oultre qu'il ne doit. » 

N'estre orgueilleux pour prospérité. 



Plusieurs sont de cueur eslevez 
En orgueil, et cherchent leur gloire, 
Par la faulte d'estre csprouvez 
Et n'avoir d'eulx mesmes mémoire. 



DU CHEVAL ET DE L'ASNE. 

Fable XXXIII. 

Bien acoustré- de freirty de selltet bride, 
Ung beau Cheval marchoit sans quelque guidè^ 
En hanissant par fierté de couraige, 
Sy rencontra d'aventure au passaige 
Soubz un grand fais ung pauvre Asne basté 
Qui ne s*est point pour le Cheval hasté 
De faire voye, et le Cheval, par ire, 
En escumant luy commença à dire : 

a Asne meschant et vilain, comment est-ce 
Qu' encontre moy prens chemin et adresse? 
paresseux, ne sçais-tu point Vhonneur 
Qu'il convient faire à ton maistre et seigneur? 
Recule toy lors que je passeray, 
Ou par vengeance aux piedz te fouleray, » 
L'Asne obéit. Or, après il advint 
Que le Cheval vieulx et foihle devint; 
Ses aornemens son maistre luy osta 
Et au charroy des champs le députa ; 
Et le voyant VAsne ainsi mis au bas, 
Et qu'il portoit pour selle d'or ung bastz. 
Menant aux champs le fiens et l'ordure, 
Luy dict : « Amy, d'où vient cest aventure? 
Où est ta selle? où est ton frein doré. 
Et ton harnois richement décoré? 

« Ainsi, amy, à V orgueilleux advient, 
Qui en la fin pauvre et meschant devient 
Et est moqué, contemné et repris 
De ceulx qu'il a jadis mis en despris, » 

Salaire de desloyauté. 



Celluy qui en prospérité 
Participe avecques les siens 
Doit aussi, après tant de biens, 
Avoir part à l'adversité. . 



DES OYSEAULX ET DES BESTES. 
Fable XXXIV. 

Les oyseaulx livrèrent bataille 

D'estoc et de taille 
Aux testes qui sont sur la terre. 
Chascun a de vaincre espérance 

Et asseurance : 
Aussi chascun des deux craint guerre. 

La Chauve-Sourisy non experte, 
Craignant que perte 

Vint aux oyseaulx, les délaissa; 
Aux bestes elle s^alla rendre, 

Leur party prendre : 
Ainsi sa loyaulté froissa. 

L'Aigle avec les oyseaulx vollans 
Tous bataillans 

Eurent sur les bestes victoire. 

Dont il s'ensuyvit en fin brefve 
La paix et trefve 

En tout pays et territoire.^ 

La Chauve-Souris y par son faict 
Et grand meffaict, 

Pource que son péché luy nuict. 

Ne fut en ceste paix comprinse. 
Mais fort reprinse. 

Depuis m voila que de nuict. 

Le loyer d'envye. 



La vie envieuse 
Est pernicieuse 
A son propre autheur 
D'envie inventeur. 



7S 



DU LOUP ET DU REGNARD. 

Fable XXXV. 

En son terrier jadis ung Loup estoiî 
Gras et refaict, plein de biens et de proye, 
Et le Regnard, qui telz biens appetoit. 
Ainsi qu'ungjour ce Loup il visitoit, 
Luy demanda pourquoy n'estoit en voye, 
Pourquoy aussi menoit vie si coye. 
Le Loup, voyant qu'il est de ce repos 
Sy envieux, dict qu'il est mal dispos. 

Ce fin Regnardj voyant qu'il ne peult faire 
Finesse au Loup, s'en va vers ung pasteur 
Auquel il dict : « Tu peulx ores deffaire, 
Tuer, meurdrir le Loup ton adversaire. 

« Vien t'en venger, je suis ton conducteur; 
Vêla le lieu, je ne suis point menteur, » 
Le pasteur entre, et tout de prime face 
Il rend le Loup roide mort en la place. 

Joye de mal n'a pas longue durée. 

Quand Regnard eut les biens du Loup mangé. 

En s'en allant en malice asseurée, 

Des Chiens chassons sur sa chair dessirée. 

Et son péché fut lors sur luy vengé : 

Se voyant donc jusqu'à mort oulîragé, 

Dict : a fay failly, ainsi puny dois estre. 

Tous jour s péché tumbe dessus son maistre. » 

Folle oppinion. 



Les choses qui sont à fuyr 
Voluntiers nous les appelons, 
Et bien souvent nous regretons 
Ce qui est bon pour en jouyr. 



DU CERF 
QUI SE YEID EN LA FONTAINE 

Fable XXXVI • 

En la claire fontaine 
Un Cârf se regardait, 
Et la grandeur haultaine 
Des cornes estandoit. 

Ses cornes donc prisa 
Pour leur force et haultesse, 
Ses jambes desprisà 
Pour leur seiche maigresse. 

En ce fol jugement, 
Le veneur vient bien viste; 
Plus que vent véhément. 
Le Cerf se mect en fuitte. 

Les Chiens le vont suyvant, 
Mais, comme d'aventure 
Le Cerf se mist avant 
En la forest obscujfe. 

Ses cornes se meslerent 
Es branches de ce bois, 
En ce lieu Farrésterent 
Suivy de tant d'abojs. 

Ses jambes loue alors, 
Et ses cornes desprise. 
Qui ontfaict que son corps 
Soit de ces chiens la prise. 

Ainsi, où nous pensons 
Avoir félicité. 
Par contraires façons 
Trouvons adversité. 

Ne prendre noise à plus fort que soy. 



Regarde bien deux fois commeat 
Tu commenceras quelque chose ; 
Qui pour aultruy nuyre s^xpose 
II reçoit en fin son payement, * 



DU SERPENT ET DE LA LIME, 
Fable XXXVII. 

Ung Serpent de toute force 

Sy s'efforce 
Pour une Lime ronger; 
A Pmtour sa queue a torse. 

Se renforce, 
Et la cuide en fin manger. 
« Cuides-tu rompre et changer, 

Abréger 

Mon dur fer ^ ce dist la Lime, 
L'acier qui se faict forger 

Trop legier 
Contre mon pouoir f estime. 
Que fais-tu, meschantebestei 

Dentz et teste 
Rompras ains que me grever. 
Qui blesser aultruy s'apreste 

Et s'arreste 
Il void sa force achever. 
Avant donc que d'estriver^ 

N'eslever, 
Regarde à qui tu prens guerre. 
Et vueille noyse eschever, 

Ou priver 
Te verras d'honneur aquerre, » 

Se dejficr des enncmjs^ 



Sy tQ fais paix à l'adversaire, 
Ta prudence ne soit trompée ; 
Ne luy baille pas ton espée. 
Elle t'est tottsjours nécessaire^' 



DES LOUPS ET DES BREBIS* 

Fable XXXVIII. 

Les Loups ont eu de toute antiquité 
Guerre aux Brebis et bataille mortelle : 
Fondée estoit sur faulse iniquité; 
Mais les Brebis, pour garder leur querelle, 
Prindrent des Chiens, et dessoubz leur tutelle 
Et saulvegarde elles se sont rengées 
Pourestre mieulx des mechantz Loups vengées'. 
Qui, ce voyantz, feirent guerre mortelle. 
Fables cT Esope, 1. i* 

A ces Brebis Hz feirent paix fourrée, 
Leurs Louveteaulx baillèrent pour hostaige, 
Et les Brebis, par fiance asseurée, 
Baillent aux Loups à leur desavantaige 
Leurs tresbons Chiens ; mais ce fui leur dommaige 
Car peu après la guerre relevèrent; 
Les Louveteaux aussi fort les grevèrent 
Quand parvenus Hz furent en grand aage. 

Les Brebis donc, de leurs chiens dessaisies, 
Eurent Passault de ces Loups tant meschanîz ; 
Furent par eulx les plus grasses choisies, 
Quand les trouvoienten Vestable ou aux champs, 

Ceulxdonc qui vont la trêve ou paix cherchant! 
A l'ennemy ne baillent leur deffence : 
Car par après seuffrent plus griefve offence. 
Et sont batus de leurs glaives trenchantz. 

Estre cause de son mal. 



Qui se mect en subjection 
D'aultniy en luy faisant service, 
Souvent pour nng tel bénéfice 
Il reçoit sa destruction. 



DE LA FOREST ET DU RUSTICQUE. 

Fable XXXIX. 

Jadis ung homme de villaige 

Avait une bonne coignée. 

Et, pour la faire à son usaige 

Et luy bailler une poignée, 

En une Forest s'en alla. 

Et aux arbres d'illec parla. 

En leur demandant quelque branche 

Pour faire à sa coignée ung manche, 

Ce qui luy fut bien tost permis. 

Mais, quand elle fut emmanchée, 
La Forest par terre il a mis 
Toute coupée et detranchée, 
La Forest, sentant ceste attaincte 
Et que ce mal souffroit par elle, 
Feit piteusement sa complaincte 
Contre malice sy cruelle. 

A faire plaisir mainiz s'apprestent. 
Et de leur bien à aultruy prestent. 
Dont Hz sont mal recompensez 
Et en la fin tresoffencez. 
Il advient maintesfoys aussi 
Qtî'ung homme sot ou ung testa 
Baille à son ennemy ainsi 
U baston dont il est batu. 



*4U 

Amytii et société humaine. 



Comme il y a société 

Entre le ventre, piedz et mains. 

Ainsi sans contrariété 

Doit çstre entre tous les humains. 



DES MEMBRES ET DU VENTRE. 

Fable XL. 

Ung jour s'esmeut à tort et par excès 
Ung grand débat et dangereux procès 
Des piedz et mains à ['encontre du ventre, 
Luy reprochant! que dedans son sac entre 
Tout leur labeur, voire du bien autant 
Qjfilz en gaignoient, et rCestoit point content. 
Dont à la fin se voulurent distraire 
De luy bailler le vivre nécessaire. 

Le ventre crie et demande à manger. 
Les piedz et mains ne s'y veullent renger : 
Par la faim donc qu'il avait endurée 
N' estait possible avoir plus de durée; 
Son sang, ses nerfz, s'en vont affaiblissans , 
Et quant et luy les membres perissans. 
Lors les deux mains, lasses de tant souffrir^ 
Boire et manger luy voullurent offrir. 
Mais c'est trop tard : car en briefilfina, 
Et quant et quant les membres ruyna. 

Tout ainsi donc qu'ung membre a son recours 
A l'aultre membre en demandant secours, 
Par mutuelle et tresbonne amytié. 
Devons avoir l'ung de l'aultre pitié. 

Contre richesse superflue. 



Superfluité 
Doit estre tranchée ; 
Richesse cachée 
Produict pauvreté. 



DU SINGE ET DU REGNARD. 

Fable XLI. 

Le Singe, ingénieuse teste, 
Feit au Regnard une requeste 
De luy donner par amytié 
De sa queue une grand moytié. 
Pour servir à couvrir ses fesses. 
Le Regnard, tout plein de finesses. 
De ce faire fut refusant. 
Et s'excusa en luy disant 

Que sa queue ne luy nuysoit 
Comme le Singe' luy disoit. 
Et, combien qu^elle feust crotée, 
Ne serait point par luy osth. 

Plusieurs sont au Regnard semblables 
Qui ne sont pas plus amyables, 
Et ce qu'ilz ont plus d'aiundant, 
Le refusent au demandant,. 
Par ung désir d^ amour extrême 
Qui ne veult du bien qu'à soymesme,. 
En laissant périr et gaster 
Ce qu'à aultruy peult proufiter. 



c/IVa 

Fortune rejette les craintifz. 



Le trop couard, craintif, désespéré, 
De son salut n'est jamais asseuré, 
Soit chez aultruy ou qu'il soit chez le sien ; 
Eschappé n'est qui tcayne son lien. 



DU CERF ET DES BŒUFZ 

Fable XLIL 

Ung Cerf fuyait devant les Chiens courantz; 
Pour se saulver se mist en une estable, 
Leans estaient plusieurs Bœufz demourantz : 
Sy leur requiert qu'on luy soit favorable, 
Et qu'on permette en ce lieu secourable 
De se musser. L'ung des Bœufz luy va dire : 
« Tu n'es pas bien, il n'est pas de lieu pire 
Que cestuy-cy pour y trouver mercy : 

Car, sy tu es trouvé caché icy, 

Tu souffriras la mortelle poincture. » 

Le Cerffuytif, de crainte tout transy, 

Y demoura, print le hazard aussi 

De vie ou mort pour dernière adventure. 

Le serviteur, pour appaiser la faim 
De tous ces Bœufz, leur vint donner repas, 
le Cerf estoit cachd dedans le fein 
Sy tresavant qu^il ne le trouva pas; 
Le maistre aussi vint après pas à pas. 
Lequel f ainsi que dans le fein cherchoit. 
Trouva le Cerf qui dessoubz se cachoit. 
Là il fut pris et occis tout à Vheure, 

Ung malheureux en vain cherche et labeure 
Pour se saulver, il est en la fin pris; 
Mais c'est par luy qui ne tient voye seure. 
Et n'y a lieu qui le cache au asseure, 
Puis que fortune a sur luy entrepris» 

Dieu nepeult tstre deceu. 



A l'heure que nous péchons. 
Des hommes nous nous cachons ; 
MaiSy tant soit secret le lieu, 
N'y a rien caché à Dieu. 



DES DEUX ADOLESCENS. 

Fable XLIII. 

Deux jeunes filz feirent semblant 
De marchander quelque viande; 
L'ung, asseuré et non tremblant, 
Ce pendant que l'aultre marchande, 
Desrobe une pièce de chair. 
Et à son compaignon la livre, 
Soubz son manteau luy faict cacher 
Affin qu'après en puissent vivre. 

Le cuisinier la demandant, 
Tous deux ignorent sur ce pas; 
Le larron fut lors respondant 
En disant qu'il ne Vayoit pas^ 
Le receleur en s'excusant 
Luy dict qu'il ne Vavoit pas prise. 
Ainsi vont cest homme abusant 
Sans trouver dessus eulx reprise.. 

Le cuysinier, voyant la faincte 

Et quHl ne la pouoit ravoir, 

« J'adresse {dict-il) ma complainte 

A celluy qui peult tout sçavoir : 

Le larron m'est ores caché-, 

Mais Dieu, qui void et pris et loingy 

Cognoist assez vostre péché. 

Et en est le juge et tesmoing, » 






Digitized by VjOOQlC ■ 



FABLEa D'ESOPE 95 



Estre saige à ses despens. 



Ung homme qui » fakt Tcspreuvc 
Et la certaine expérience y 
Croyez que plus saige il se treuve 
Et plus subtil en sa science. 



DU CHIEN ET DU BOUCHER. 

Fable XLIIIL 

Ung Chien gourmand de Pestai cPung boucher 
Sy emporta une pièce de chair, 
Puis il se print à fuyr et marcher 

En course experte; 
Et le boucher, marry de eeste perte, 
Et que de luy ne sera recouverte. 
Crie après luy en voix claire et apperte : 

a O larron Chien 

{Dici'il), tu prens et emportes mon bien; 
Une aultre fois me garderay sy bien 
Et saigement que rf emporteras rien. 

Soubdainement 
Ten es fuy sans craindre aulcunement 
Punition, bature et frappement, 
Comme il t'est deu à droict et justement, ^ 

Mais je seray 
Plus diligent, car je te^uetteray, 
Et sy tu viens de toy me garderay, 
Ung plus grand soing dessus mon faict j'auray, : 

Perte et dommaige 
Enseigne Phomme et le faict estre saige, 
Apris qu^il a esté prins au passaige, 
Au moins s'il a de raison quelque usaige : 
Car imprudent etfolcelluy seroit 
Qui plusieurs fois tromper se laisseroit. 

Contre les faulx tesmoings. 



Le commandement de la loy 
Condamne tout faulx tesmoignaige : 
En faulx tesmoing n'a point de foy, 
Garde-toy de luy comme saige. 



DU CHIEN ET DE LA BREBIS. 

Fable XLV. 

En plein jugement, 
Frauduleusement 
Le Chien feit demande 
De pain et viande 
A la Brebis doulce, 
Qui trop se courrouce 
Comme non contente 
De debie innocente, 

Et respond au Chien 
Que ne luj doibt rien. 

Le Chien envieux^ 
Tresmalicieux, 
Amaine à leur tour 
Le Loup, le Vaultour, 
Le Milan aussi. 
Qui ont dict ainsi, 
Par foy tesmoignaige. 
Qu'elle doit et gaige 
Le pain demandé. 
Alors commandé 
Luy fut de payer 
Sans plus délayer. 
Donc, ainsi jugée. 
Du Chien fut mangée : 
Car-le pain n*avoit 
Que payer devoit. 
Par tel f aulx rapport 
On luy feit ce tort. 

S^accompaigner des bons. 



Avec le sainct sainct tu seras. 
Mais avecques l'homme pervers 
Ta bonté tu pervertiras, ' 
Car ilz font actes tous divers. 



DE L'AIGNEAU ET DU LOUP. 

Fable XLVI. 

Le Loup rencontra ung Chevreau 
Comme il alloit cherchant saproye; 
Avec luy estoit ung Aigneau 
Auquel dict en parolle coye : 
« Pourquoy f es-tu mis en la voye 
Avec ce villain bouc puant, 
Qui te meine comme ung truant ? 
Laisse-le là, il est trop laid, 

Fables d'Esope. 1. i3 

Et t'en viens succer le bon laict 
De ta mère qui là fatend. » 
Lors luy monstra ung lieu latera 
De bois obscur, en espérance 
Qu'à l'y mener il fera tant 
Que de luy remplira sa pance, 

L'Aigneau, qui ce grand Loup regarde, 
Luy dict : « Ma mère m'a commis 
A ce Chevreau qui m'a en garde 
Encontre tous mes ennemys : 
Tu fes en vain en peine mis 
Pour m'emmener, il vault trop mieulx 
Suyvre ce Chevreau gracieulx. 
De qui n'auray aulcun dommaige, 
Que toy qui es tout plein Soultraige : 
.Car avec les bons on est bien. 
Mais avec les malings couraiges 
On ne peult prouffiter de rien. » 

Mutçûion d'estat ne peult muer les maurs. 



A grand peine sçauroit-on faire 
D'ung Chahuan ung Esprevrer, 
Et qui se pense contrefaire 
Ne peult à son blasme obvier. 



DE LA CHATE MUÉE EN FEMME. 

Fable XLVIl. 

Ung jouvenceau, trop fol et mal apris, 
Fut de l'amour d'une'Chate surpris 
Qu'il nourrissoity voire sy ardemment 
Qu'il supplia affectueusement 
Venus affin qu'elle muast icetle 
Chate amoureuse en tresbelle puçelle. 
Venus, voulant plaire au vouloir infâme 
Du jouvenceau^ lors transmua en femme 

La teste mue^ et la feit acomplie 
An faict d'aymer, et de beaulté remplie. 
ù jeune amant adonc se resjouyst. 
Et de la dame à son aisejouyst; 
Mais il advint que, pour sçavoir si elle 
Estoit de mœurs femme bien naturelle, 
Venus laissa passer une Souris 
Par devant elle. qu'il y eut de ris! 
Icelle femme, aussy tost qu'elle veid 
Geste Souris, elle la poursuyvit 
En oubliant sa beaulté corporelle, 
Et ensuyvant sa vertu naturelle. 
Doncques Venus, de cela despitée, 
Sa forme humaine alors luy a osTie. 
Ainsi aulcuns, qui font mutation 
De leur estât, sont en complexion 
Sy dépravez que de tout bien s^estrangent. 
Et leur malice en bonté point ne changent. 

Ayder l'ung à Vaulire, 



Charité ne quîert point le sien, 
Mais tant seulement luy suffit 
De faire à aultruy quelque hitn, 
Tant peu luy chault de son prouffit. 



DE L'ASNE ET DU CHEVAL. 

Fable XLVIII. 

Vng villageois menoit en une foire 
l/Asne basté de son fés trop chargé^ 
Et ung Cheval plein d'orgueil et de gloire, 
Lequel estoitje tout pois deschargé. 
VAsne, trop las de sa charge pesante. 
Prie au Cheval que secours luy présente. 
Ou quHl fauldra que soubz le fardeau meure; 
Mais le Cheval ayde et secours luy nie. 

L'Asne mourant soubz la charge demeure 
Faulie d'avoir meilleure compaignie. 

Le villageois, voyant l'Asne abbatu, 
Prend le fardeau, le mect sur le Cheval; 
Avec cela il fut tresbien batu 
Et à bon droict il receut double mai 
« Helas! (dict-il) moy, pauvre misérable. 
Qui n'ay esté à l'Asne secourable. 
Le mal que j'ay je Vay bien mérité. » 

Quiconques veult à aultre avoir recours, 
Quand il le void en la nécessité, 
Du bon du cueur luy doit donner secours. 

Hanter gens de bien. 



Les meschans et les vagabons 
Gastent cestuy-Ià qui les hante, 
Mais qui converse avec les bons 
Ne peult mener vie meschante. 



DU FOULON ET DU CHARBONNIER. 

Fable XLIX. 

Ung Charbonnier maihtesfois invita 
Quelque Foulon pour demourer ensemble ; 
Mais le Foulon par response évita 
Ung tel logis qui propre ne luy semble : 
a Car (disoit'il) ton mestier ne ressemble 
En rien au mien, on le void par effect. 
Et aurois peur que ce que j'aurois faict 
Beau, nect et blanc, après V avoir mouillé 

Par ton charbon qui la blancheur deffaict, 
Nefast bien tost tout gastéxt souillé . » 

Les gens de bien nous devons honorer 
Et les hanter en tout temps et saison; 
Avec meschantz ne devons demourer, 
Car deshonneur habite en leur maison. 
Fuyons donc ceulx qui n'usent de raison. 
Leur compaignie est pire que la peste; 
Suyvez des bons la compaignie honneste, 
Vostre vertu tous jours s'esclaircira; 
Sy vous suyvez personne deshonneste, 
Vostre renom tant jplus /obscurcira. 

Qui trompe aultruy il se déçoit. 



Qui tasche à aultruy décevoir 
Soit par fraulde ou par menterie. 
On le void en fin recevoir 
Le loyer de sa tromperie. 



DE L'OISELEUR ET DU SERPENT. 

Fable L. 

Ung Oyseleur ung jour alloit 
Chasser oyseaulx à la pipée; 
Il veid ung Coulom qui volloit 
Dont il pensoit faire grippée. 

Le Coulom sur l'arbre se perche , 
L'Oiselleur y va ses rethz tendre, 
Qui les poinctz et les moyens cherche 
Comme il pourra le Coulom prendre. 

Ainsi qu'il estait d'adventure. 
En aguet, ung serpent caché 
Luyfeit au pied griepe poincture, 
Car il avait sur luy marché. 

« misérable que je suis! 
(pict l'Oyselleur) lors que je pense 
Surprendre aultruy, las! je ne puis. 
Car ung aultre mefaict offense. 

« J'avais à man cas bien paurveu 
Pour prendre VOyseau en ma reîhz. 
Mais j'ay esté à l'impaurveu 
Détenu et mis en arrestz. » 

Homme qui veuli homme tromper. 
Et faict à aultruy une fosse, 
On le void en fin atrapper 
Et tumber en ruyne grosse. 






Digitized by VjOOQlC 



1 



FABLES D'ESOPE I07 



Le conseil mérite la peine du faict. 



Le conseil donné de malfaire 

N'a moindre peine mérité 

Que le malfaict de l'adversaire. 

Car ilz sont d'une qualité. ^ 



DE LA TROMPETTE DE GUERRE. 
Fable LI. 



Ung qui sonnoit la trompette à la guerre 
Fut, au combaty prias par les ennemys; 
Comme captif on le lie, on le serre. 
Lors il se print à humblement requerre 
Qu'en liberté il fut par eulx remis : 
« Car {disoit'il) je n'ay homme à mort mis. 
Et contre aulcun je n*ay porté les armes, 
Ny je ne veulx. » Lors disent les gensdarmes 

« Tu n'occis point, mais tu donnes Vassault 
En provocquant les conflictz et alarmes, 
Les durs combatz et les mortelz vacarmes : 
Ainsi plusieurs meurent par ton deffault. » 

Aulcuns aussi, par leur conseil meschant, 
Pèchent autant que les exécuteurs; 
Quiconques va le mal d'aultruy cherchant. 
Soit qu'il ne frape avec glayve trenchant, 
Mais de sa langue, ainsi que les menteurs, 
Toutesfoys luy tous calumniateurs 
Conseillantz mal, ne sont moins à blasmer 
Que lefi facteurs; moins on les doit aymer. 
Car la pluspart est cause des malfaictz, 
Et telles gens sont bien à diffamer. 
Dont le conseil, qu'on doit desestimer ^ 
Ne vault pas mieulx que les meschantz effectz. 

Uberti. 

\ 

Liberté est souvent bannie 
Des haultz lieux et royalles courtz : 
Car sa puissance est là finie, 
Et servitude y a son cours. 



DU LOtJP ET DU CHIEN. 

Fable LU. 

Dedans ung boys tout semé de verdure 
Ung Loup trouva quelque Chien iadventure 
Qu'il salua, Vinîerrogant defaict . 

Comme il estoit sy gras et sy refaict. 
Le Chien respond : « Je flate ainsi mon maistre. 
Lequel me donne assez bien à repaistre 
Des bons morceaulx de sa table tant grasse; 
Et, qui plus est, fay l'amour et la grâce 

De tout chascun, — que tu es heureux! 
(Ce dict le Loup) et moy trop langoureux. » 
Lors dict le Chien : « Amy, laisse ces boys, 
Et viens loger au lieu là où je vois, 
Chez mon seigneur, » Lors Hz s'en vont ensemble. 
Et, en allant, le Loup dict : « // me semble 
Qu'au col tu as ung colier ; pourquoy est-<e? 
— C est [dict le Chien] ung colier qui m' opr esse, 
Et qui résiste à la férocité 
Que je soulois avoir en liberté. 
Le temps passé je soulois les gens mordre. 
Mais mon seigneur y a mis si bon ordre. 
En m'enchaynant, que j'en suis bien plus doulx, 
— J'ayme mieulx esîre au boys avec les Loups 
{Ce dict le Loup), en liberté planiere, 
Qu'estre captif en si dure manière : 
Certes l'amour de ton maistre est trop rude. 
Je ne veulx point de telle servitude. » 
, Petit seigneur sur peu est plus notable 
Qu'ung grand subject repeu en riche table, 

0!G 

Estre humain entre les siens. 



Qui vers les siens monstre sa cniaulté 
A grande peine aura-il loyaulté 
Aux estrangiers, et chascune personne 
Doit-on fuyr qui aux siens ne pardonne. 



DU LABOUREUR ET DES CHIENS. 

Fable LUI. 

Ung Laboureur, l'hyver durant, 
Grand nécessité endurant 
Pour le fort temps qui lors estoit, 
Mangea ses Brebis et Aigneaulx, 
Chevreaux, Cochons et jeunes Veaulx, 
Pour la faim qui le tourmentoit. 

Quand tout cela fut dévoré, 
Que rien ne luy est demouré, 

Fors que les Bœufz de sa charrue, 
Nonobstant leur labeur rusticque, 
Oubliant son gaing et praticque, 
En la fin pour manger les tue. 

Ses Chiens y les voyantz mourir tous, 
Disoient ainsi : a Que ferons-nous, 
Puisque nostre maistre inhumain 
N'espargne non plus qu'adversaires 
Les bestes qui sont nécessaires? 
Gardons de tumber en sa main. » 

Sy tu es comme mercennaire 
Avec ung homme débonnaire. 
Ton loyer de luy tu prendras; 
Mais avec ung fol courageux, 
Aux siens cruel et oultrageux, 
Ta vie et ton gaing tu perdras» 

S'aprivoiser avec /« estrangcrs. 



Tout ce qui n'est haute 
Est trouvé bieu estrange; 
Mais, s'il est fréquenté, 
L'oppinion se change. 



DU LION ET DU REGNARD. 

Fable LHII. 

Le Regnard au chemin trouva 
Le Lyon, bestefort terrible, 
Qui luy sembla sy treshorrible 
Que de grand peur fuyt et s'en va. 

H le trouva secondement 
Une aultrefois, dont il eut crainte. 
Mais non -pas de sy forte attainte 
Qu^il avoit eu premièrement. 

Fables d'Esope, I. »5 

La tierce foys le rencontra. 
Donc, pour l'avoir veu si souvent. 
Il meist hardiesse en avant, 
Et sans peur à luy se monstra. 

Avecques luy se meist en voye. 
Lors il le trouva si privé 
Que (Testre vers luy arrivé 
Il eut grande liesse et joye. 

S^aprivoiser est difficile; 
Mais, quand on a prins cognoissance, 
Uamytié prend pleine croissance^ 
Et le hanter en est facile. 

Uacoustumance en plusieurs lieux 
Avec les grandz nous aprivqise, 
Lesquelz n'ausions, de peur de noise. 
Regarder entre les deux yeulx. 

Les moindres peuvent nuyre aux grands. 



L'homme de condition basse 

Peult nuyre à ung plus grand que soy ; 

Son dommaige donc ne conçoy 

Qu'ung mal plus grand ne te pourchasse. 



DE L'AIGLE ET DE LA REGNARDE. 

Fable LV. 

L'Aigle, qu'on dict le Roy de tous Oyseautx, 
Ung jour trouva des petitz Regnardeaux 
Hors du terrier, et, dés ce qu'il les veid, 
Pour son butin il les print et ravit. 
Et s'envola avecques ceste proie 
Dedans son nid. La Regnarde s'effroie 
D'avoir perdu ses faons, et s'escrie. 
Et humblement ceste grande Aigle prie 

Les rebailler, dont P Aigle ne tint compte. 
Geste Regnarde en sa colère monte, 
Et par courroux fut tellement faschée 
Qu'au pied de l'arbre oà l'Aigle estoit nichée 
Feit ung grand feu, et disoit la Regnarde : 
« Or, maintenant, de ce péril te garde, 
Toy et les tiens. » Le feu l'arbre environne, 
Dont l'Aigle a peur, se complainct et estonne 
Pour ses petitz, qu'elle ne peult saulver. 
Ne sçachant donc nul remède trouver, 
A la Regnarde elle requiert pardon 
Pour ses oyseaulx, qui sont en l'abandon 
Du feu ardent. Lecteur, icy je prens 
P Aigle voilant pour les riches et grands, 
Et la Regnarde aussi pour les petitz, 
Dont les grandi sont souvent assubjectis : 
Car, quand onfaict aux pauvres quelque offence. 
Pour s'en venger trouvent bien leur deffence. 

Porter la peine pour les maulvais. 



Avec les meschantz ne te mectz, 
Vueille-loy d'iceux estranger, 
Qu'il ne t'en vienne auicun danger. 
Tel l'achepte qui n'en peult mes. 



DU LABOUREUR ET DE LA CIGOIGNE. 
Fable LVI. 

Ung Rusticque 

Si s'applicque 
A prendre aux rethz à couvert 

Grues coies, 

Et les Oyes, 
Qui mangeoient son bled en vert. 

Oyes, Grues, 

Retenues 

Furent aux rethz et ficelles. 
La Cicoigne 
Ne s^esloigne. 

Mais fut prinse avec icelles, 
Salut quiert, 
Et requiert 

Au laboureur sa franchise. 
Point ne pense 
Quelque offense 

Avoir contre luy commise. 

' « Tu mourras, 

Et n'auras 
(Dict le laboureur) mercy. 

Qui s'y treuve. 

Il espreuve 
Qu'à chascun onfaict ainsi. » 

Chercher occasion de mal faire. 



Le maulvais qui cherche la mort 
D'aultruy, ou iuy faire domm^îge. 
S'il n*a par droict quelque advaflUige, 
Toutesfois le fera à tort. 



DU CHAT ET DU POULET. 

Fable LVIL 

Ung Chat plein defainiise, 
Remply de friandise, 
Print ung Poulet d*assault; 
Par ung tour de maistrise, 
Sur Iuy la pâte a mise. 
Disant : « Mourir te fouit, 
Car tu cries sy hault 
Que chascun en tressault 

A minuict, j'en suis seur. 
Puis tu es ung ribault, 
Incestueux, sy chault 
Qu'à monter ne te chault 
Sur ta mère ou ta sœur, » 

Le Poulet ^en excuse, 
Disant : « Ainsi j'en use 
Par laloy naturelk. » 
Mais le Chat, plein de ruse, 
Sa response refuse 
Comme teste cruelle. 
Et par ceste querelle 
Luy feit playe mortelle, 
Puis son ventre s'en sent. 

Tout ainsi j par cautelle. 
Et calumnie telle. 
L'homme meschant flagelle 
Et destruict l'innocent. 

La maulvaistié d'envie. 



Envie devient toute seiche 
De veoir quelqu'ung bien à son aise ; 
Riens ne void qui ne luy desplaise 
Du bien d'aultruy, tant elle pèche. 



DU CHIEN ENVIEUX ET DU BŒUF. 

Fable LVIII. 

Ung envieux Chien 
Sur dufein estait 
Qui n'estoit pas sien, 
Et s'y arrestoit. 
Là se transportait 
Ung Bœuf pour repaistre; 
Le Chien feit du maistre 
Et luy défendit. 

i6 

Lors le Bœuf a dicî : 
« meschante envie 
Qui m'ostes ma vie! 
fâcheux danger! 
Ta gueulle allouvie 
N'en sçauroit manger. » 

Ainsi l'enviexoi 
D'aultruy mal désire, 
Sans qu'il en ayt mieulx. 
Mais plustosî empire; 
Sy quelqu'ung aspire 
Au bien qu'il attead. 
L'envieux y tend. 
Et, s'il peult, résiste, 
Sinon il est triste : 
Soit richesse, avoir, 
Lettres et sçavoir, 
Beaulîé assouvie. 
S'il n'en peult avoir, 
Encor il Fenvie. 

L'innocent est tousjours foulé. 



L'innocent 
Entre cent 
Et pour tous 
A les coups. 



DE LA CORNEILLE ET DE LA BREBIS. 

Fable LIX. 

Une Corneille se jouoit 
Sur le dos d'une Brebis doulce: 
Elle trepignoit et marchoit 
Si rudement qu'elle faschoit 
Geste Brebis qui se courrouce. 
Disant : « Sy par telle secousse 
Tu fasches le Chien, je fasseure 
Que tu aurois griepe morsure. 

— Je sçay bien {ce dict la Corneille) 
A qui je me joue et m'esbatz :' 
'Car les paisibles je resveille. 
Et les innocentz je traveille; 
A leur simplesse je combatz. 
Mais aux maulvais je ne debatz. 
Je sçay bien ce qui en seroit. 
Car le Chien se- revencheroit. » 

Ainsi le doulx et simple porte 
Tout le faix et toute la charge; 
Mais le maulvais qui a main forte. 
On le soulage, on le supporte^ 
On n'aase luy faire dommaigt. 
Par ainsi il a Vadvantaige : 
Il tient le meilleu et le bout. 
Et l'innocent endure tout^ 

Se contenter des dons de Dieu. 



Les grâces sont de Dieu infuses 
Et aux personnes divisées ; 
Elles doyvent estre prisées 
Quand elles ne sont point confuses. 



DU PAN ET DU ROSSIGNOL. 

Fable LX. 

Le Pan, à Juno consacré, 
Se plaignait à celle déesse 
Qu'il n'avoitpas le chant à gré 
Doulx et plaisant, plein de liesse. 
Et que le Rossignol l'avoit. 
Car tout bien chanter il sçavoit. 
Qu'il en estait partout loué ; 
Mais luy il chantait enroué, 

Lors dict la sœur de Jupiter : 
a Pan, il te fault contenter; 
Sy tu n^as le chant tresplaisant. 
Tu as plumaigé reluysant. 
Cela te doit reconforter, » 

Ung chascun doit estre content 
Des propres grâces que Dieu donne : 
Vung en a peu, Uaultre en a tant 
Qu'il plaist à Dieu, et qu'il ordonne; 
L'ung a une grâce si bonne 
A chanter, parler et bien dire, 
Qui ne sçauroit lire n'escrire, 
Vung ignorant riche de biens, 
L'aultre bien sçavani qui n'a riens, 
L'ung en conseil saige se pense 
Pour mener guerre y et Vaultre est fort ; 
Dieu ne te veult point faire tort, 
Car tousjours il te recompense. 

Plus par finesse que par force. 



S'il te semble que pat ta force 
L'impuissant ne te puisse attaindre, 
Vray est, mais sa vertu s'efforce, 
Et Teaue qui dort est moult à craindre. 



DE LA MUSTELLE ET DES SOURIS. 

Fable LXI. 

Une Mastelle estoit tant envieillie 
Que sa vertu et force estoit faillie, 
Et ne pouoit prendre à legiere course 
Ratz et Souris comme souloit, et pource 
Elle pensa de trouver la manière 
De se cacher en huche fariniere, 
En espérant que sa proye viendroit 
Et là dedans à l'aise la prendront f 

Ce qui futfaict, car les Souris y vindrent, 
Et leur repas de la farine prindrent; 
Mais la Mustelle, estant illec cachée, 
L'une après l'aultre a couppée et trenchie 
A belles dentz : ainsi soubz telle embusche 
Us meist à mort toutes dans ceste huche. 

Voilà comment, quand la force prend cesse, 
llfault avoir recours à la finesse 
Et à l'engin qui la force surmonte. 
Car tant que luy n'est legiere ne prompte, 
Lisander dict ce petit mot tant beau : 
Tu feras plus bien souvent par la peau 
Du cault Regnard, beste subtille et fine. 
Que ne feras par la peau léonine. 

Recognoistre le bien faict. 



Nous devons estre diligentz 
A recognoistre les biens faictz 
Qui par les aultres nous sont faictz : 
C'est la loy et le droict des gentz. 



DE LA FORMIS ET DE LA COLUMBE. 

Fable LXIL 

Une Formis alloit à la fontaine 
Ayant grand soif, et, comme elle beuvoit, 
Cheut dedans l'eaue par fortune soudaine. 
Sur la fontaine ung bel arbre y avoit 
Et la Columbe estoit dessus perchée. 
Qui la Formis dedans l'eaue nager void, 
La voyant donc en Veaue si empeschée 
Se submergeant, luy jecta une branche 

Que de son bec elle avoiî arrachée. 

Lors la Formis à son pouoir l'eaue tranche 
Et au rameau se joignit et saulva, 
Remerciant une bonté sy franche. 

Ung peu après Voiselleur arriva. 
Et ses filiez auprès d'illec tendit, 
Ses chalumeaux aussi sonner il va. 

Et ce pendant qu* à prendre il entendit 
Celle Columbe, alors soubdainement 
Vint la Formis qui au pied le mordit. 

Lorsy pour ce mal receu si promptement, 
Jute ses rethz et chalume'aux à terre, 
Dont la Columbe eut peur et tremblement. 

Pour la frayeur s'en voila à grand erre. 
Et la Formis remercia bien fort, 
Qui son salut estoit venu acquerre. 

Qui secourir aultruy faict son effort 
Le délivrant de péril et d'angoisse. 
Et puis il tumbe en quelque desconfort, 
C'est bien raison qu'après on le cognoisse. 

Prudence requise à ung prince. 



Celle beaulté qui l'homme recommande 
Vient de l'esprit qui est prudent et saige, 
L'aultre beaulté du visaige et corsaige 
N'est pas du tout sy louable ne grande. 



DU PAN ET DE LA PIE. 

Fable LXIII. 

Us Oyseaulx n^avoient point de roy 
Pour les gouverner et conduire. 
Mais vivoient sans prince et sans loy, 
Dont on void les règnes destruire, 
Ung jour se meisrent en arroy, 
Ajfin qu'img roy peussent eslire : 
Le Pan, sa beaulté allegant. 
Se présenta comme arrogant. 

Pour la beaulté de son plumaige 
Il fut esleu, mais une Pie 
Luy dici : v Nous te ferons hommaige 
Sy en toy n'est force assopie. 
Et tu nous gardes de dommaige 
Contre l'Aigle qui nous espie; 
Mais, sy tu n'as point de vertu. 
Comment nous deffenderas tu? » 

Quasi disant, il est requis 
Non seullement beaulté au prince, 
Mais ung prudent sçavoir acquis 
Pour mieulx gouverner sa province : 
Le saige roy est plus exquis 
Qui deffend le riche et le mince 
Que le beau remply de paraige 
Qui ri a ne force ne couraige. 



Ole 

Se chastier par auliruy. 



Plein de bon sens et bien saige est celluy 
Qui fuyt d'aultruy la ruyne et cadence ; 
C'est une astuce et acte de prudence, 
Se chastier par le péril d'aultruy. 



DU LYON,DEL'ASNE ET DU REGNARD. 

Fable LXIHI. 

Ungfier Lyon, ung Asne et mg Regnard 
S'en vont chasser ensemble quelque part 

En la for est branchée : 
Tant ont chassé qu'ilz ont corné la prise, 
Et, pour partir la proye ainsi surprise, 

Elle fut detranchée, 

VAsne, qui trop d^audace s'attribue, 

A chascun (Feulx le butin distribue, 

Dont le Lyon despit 
Rugit et brait en sa fureur et ire. 
Et VAsne prend, le despece et dessire. 

Sans luy donner respit. 

Puis au Regnard bailla commission 
De faire entr*eulx la distribution; 

Lors, par prudence caulte, 
La moindre part à luy se reservant, 
De la grand part fut le Lyon servant. 

De paour de faire faulte. 

« Qui fa ainsi (dict le Lyon ireux) 

Faict sy sçavant, sy prudent, sy heureux? » 

Lors le Regnard parla. 
Disant : « U mal d'aultruy m*a enseigné. 
Car j'avois paour d'estre ainsi empoigné 

Que VAsne que voyla. » 

Contre ceulxquiappetent choses nouvelles. 



Les choses présentes blasmons, 
Et les nouvelles nous aymons ; 
Mais on void en la fin aymer 
Ce qu'on souloit devant blasmer. 



. DE L'ASNE ET DE SES MAISTRES. 

Fable LXV. 

VAsnCy trop las de servir, desdaignoit 
Le jardinier, lequel estait son maistre, 
Et d'icelluy grandement se plaignait, 
Car de durs coups souvent le faisoit paistre : 
A Jupiter le donna à cognoistre, 
Luy demandant ung malstre familier ; 
Lors Jupiter luy bailla ung tuillier; 
Mais, quand il veid la charge trop pesante, 

A Jupiter de rechef se présente, 
Luy suppliant luy faire ce bon heur 
( Veu que sa vie est rude et desplaisante) 
De luy donner plus doulx maistre et seigneur. 
Jupiter rit, l-Asne prie sans cesse. 
Alors luy donne ung courroyeur de cuyr, 
Duquel souffrit maint tourment et destresse 
Et ne pouoit les horions fuyr; 
En hanissant, il, se faisant ouyr, 
Disoit : « Helas! malheur sur moy s'estend, 
Qui n'ay esté d'ung seul maistre content. 
Je suis tumhé en la main du bourreau, 
Qui ne pardonne à ma chair nà ma peau. 
Cest bien raison: car qui tant veult changer. 
Et riens ne treuve à luy plaisant et beau, 
D'ung petit mal chef en ung grand danger. » 



rvip 

,Cheoir d'ung péril en ung plus grand. 



Qui veult fuyr et éviter le gouffre 
De Caribdis, quand il vient prés de là, 
Souvent il tumbe au gouffre de Silla, 
Auquel plus grand danger et péril souffre. 



DE LA VIEILLE 

ET DE SES CHAMBRIERES. 

Fable LXVI. 

Une vieille avoit des servantes 
Qu'elle esveilloit avant le jour; 
Le chant du Coq bien observantes, 
Se levoient sans faire séjour. 
Voyant! doncques ce fascheux tour 
Et ce tresennuyeux resveil, 
Qui les excitoit du sommeil, 
Dont le Coq chantoit la vraye heure, 

18 

Dirent ensemble : « Il faut qu^il meure! » 

Lors, selon leur conclusion ^ 

Du Coq furent occision ; 

Mais leur malice en vain labeure. 

Ces chambrières furent frustrées 
De leur folle et vaine espérance; 
Elles furent mal rencontrées 
De la maistresse qui les tance : 
Car sans paix, repos ne constance, 
Les esveille chascune nuicî 
Avec ung tumulte et grand bruict. 
Et les faict plus matin lever. 

Qui donc veult ung mal eschever 
Par faict injuste et vicieux, 
Chet en mal plus pernicieux 
Qui d'avantaige peult grever. 

Ne s'estimer heureux selon le monde. 



Les grands et riches ne sont pas 
Sy heureux qu'à chascun il semble; 
Le pauvre qui petit assemble 
Prend plus gayement son repas. 



DE L'ASNE ET DU CHEVAL. 

Fable LXVII. 

VAsnereputoit bien heureux 
Le Cheval gras et en bon point. 
Et se tenoit îresmalheureux , 
Car de repos il n'avoiî point. 
« On me picque [dict il) et poihgt, 
Je vois aux champs tousjours chargé, 
Et le Cheval est mis à point, 
Aymé, nourry et hébergé. » 

Or advint il qu^on publia 
En ce pays guerre mortelle; 
Le Cheval on y envoya 
Garny de harnois et de selle; 
Combien qu'il fust dur et rebelle, 
On luy mit le mors en la bouche. 
Et, pour soustenir la querelle. 
On le conduit à l'escarmouche. 

Ce voyant, l'Asne rendoit grâces 
Aux dieux de ce qu'ilz ne l'ont faict 
Cheval, pour ensuyvre les traces 
De guerre qui chascun deffaict; 
Mieulx aymoit estre Asne imparfaict 
Que Cheval picqué et dompté y 
Cognoissant que peu vault l'effect 
Des grandi, puis qu'il est surmonté. 

Ne se laisser décevoir soubz Vumbre 
d'ung bien faict. 



Tous ceulx qui ont ung beau parler 
Ne sont pas vrays amys fidelies, 
Car dessoubz parolles sy belles 
Le mal se peult dissimuler. 



DU VAULTOUR 

ET DES PETITS OYSEAULX. 

Fable LXVIII. 

•Le Vaultour feiî semblant de célébrer 
Ung beau bancquet et copieuse feste, 
Pour son natal en ce jour remembrer, 
Ajfin (fuHlfust aux oyseaulx manifeste, 
. Tout l'appareil dedans ung temple apreste, 
Et au souper petits oyseaulx invite, 
Qui vindrent tous. Puis du temple bien yiste 
Us portes ferme, et là tout demoura; 

Riens n'y vallut, la prière ne fuite, 
Vung après Vaulîre en fin les dévora. 

Soubz Vumbre donc de quelque bel accueil, 

Gardons nous bien dUsîre en ce poinct surpris; 

Sy on nousfaicî ung gracieux recueil, 

Considérons, ainsi que bien apris, 

Sy aulcun mal est point dessoubz compris;] 

Car soubz miel le fiel est musse. 

Quand tout cela sera ainsi pensé, 

Vaincqueurs^ serons des secrettes envies; 

De l'ennemy le faict sera passé, 

Sans pouoir nuyre aux honneurs ny aux vies. 



m 

N'entreprendre oultre ses forces. 



Qui plus qu'il ne doit entreprend 
Et ne mect fin à l'entreprise, 
Chascun l'arguë et le reprend, 
Et ne treuve homme qui le prise. 



DE L'AIGLE ET DU CORBEAU. 

Fable LXIX. 

L'Aigle, voilant (Pune treshaulte roche. 
Descend en bas et prés d'ung parc s'approche, 
Auquel choisit ung Aigaeau blanc et tendre 
Et dessus luy vint ses pâtes estendre. 
Des ongles serre, et l'emporte et ravit. 
Le noir Corbeau^ qui ceste proye veid, 
Cuide ainsi faire, et dans le parc s'en vint, 
Oà il esleut ung Mouton entre vingt 

Le plus refaicî, sur lequel s'est assis ; 

Mais aussi tosî ses ongles endurcis 

Se sont meslez et ahers à la laine; 

Et d'aultant plus qu'il prenoit grande peine 

Au mouvement des aesles pour voiler. 

Et d'aultant moins se pouoit demesler. 

Lors ung Pasteur j qui veid ceste folie, 
Acourt bien tost, puis le prend et le lie, 
Les aesles couppe, et, sans aultre débat, 
A ses enfant! le baille pour esbaty 
Dont l'ung d'iceulx Vinterroga, disant : 
« Mais qui es tu, oyseau tant déplaisant? 
— Helas! [dict il) pour vray je me pensoye 
Une grande Aigle, et ne me cognoissoye, 
Mais je voy bien que je suis ung oyseau 
Moindre de tous, qui m'appelle Corbeau; 
C'est à bon droict s'il m'en est ainsi pris, 
Pource que j'ay sur ma force entrepris. » 

Se tenir à ce qu'on a. 



Qui laisse aller ce qu'il tient en ses mains, 
En espérant avoir meilleure chose, 
Maintesfois perd, et treuve beaucoup moins; 
Telle espérance est de son fruict forclose. 



DU ROSSIGNOL ET DE L'OISELEUR. 

Fable LXX. 

Le Rossignol sur ung chesne chantoit, 
Se desgoysant ainsi qu'il a d'usaige ; 
Prés de ce lieu ung Oiseleur esîoit, 
Qui aux filiez le Rossignol guettoit, 
Pour le manger en rost ou en potaige. 
Il luy feit paour : le Rossignol vollaige 
Se meiî en fuyte, aux rethzfuî arresté; 
Donc l'Oiseleur le print à cepassaige. 



Digitized 



by Google 



146 FABLES D'ESOPE 

Qui trop se hasîe est estimé peu saige 
Quand tumbe aux las où il est aguetté. 

Le Rossignol prie à cest Oiseleur 

De le lascher, car peu de chose il monte 

Pour tel mangeur et sy grand avalleur, 

Et qu'aultre oyseau de plus grande valleur 

Prendre pourroit, L'Oiseleur nen tint compte. 

Mais respondit : « Ce me seroit grand honte 

De te quitter; certes tu en mourras; 

Par fol espoir qui l'imprudent surmonte 

Je ne croiray en parolle sy prompte. 

^Mieulx vault ung tien que deux fois tu l'auras. » 

Regarder la fin de son œuvre. 



Ce n'est pas tout que commencer, 
Il fault veoir sy la fin est bonne : 
Car lors n*est pas temps d'y penser, 
L'œuvre par la fin se couronne. 



DU REGNARD ET DU BOUC. 

Fable LXXI. 

Ungfin Regnard et ung Bouc s'en allèrent 
Boire en ung puys auquel ilz dévalèrent; 
Après avoir bien beu leur saoul tous deux, 
De leur sortir furent assez doubteux; 
Mais le Regnard, garny de sa cautelle, 
Dict à ce Bouc une parolle telle : 
« Prenons couraige après la paour receue; 
J'ay advisi le poinct de nostre yssue ; 



Digitized 



by Google 



148 FABLES D'ESOPE 

Fay mon conseil, ne le mectz en arrière : 
Sy tu te venlx sur tes piedz de derrière 
Dresser debout et tes deux cornes joindre 
Contre le mur y d'agilité non moindre 
Qu'a ung bon Cerf, d'icy je saulteray, 
Et, cela faict, dehors fen jetteray. » 
Le Bouc le creut, le Regnard dehors saulte, 
Puis il reprint le Bouc de sa grand faulte 
En le mocquant et luy niant secours, 
Disant ainsi : « Sy tu eusses recours 
A la prudence, au sçavoir et usaige. 
Comme ta barbe en porte tesmoignaige, 
Penser devois, devant qu'entrer au puys, 
Sy tu pourrois sortir comme je suis : 
Car le prudent, le bien saige et bien fin. 
De tous ses faictz il regarde la fin, 
Et, quand il a en son esprit conceu 
La fin du faict, il n'est jamais deceu, 
Comme en tous artz dont la fin est pensée 
Avant que soit quelque œuvre commencée, » 

Chercher sa commodité aux despens 
d*aultruj. 



Soubz Tespece de charité 
Et soubz l'umbre de vérité. 
Nous conseillons aultruy tant bien, 
Mais c'est souvent pour nostre bien. 



DU REGNARD SANS QUEUE. 

Fable LXXII. 

Quelque Regnard par la queue estait pris; 
Pour eschapper il la trenche et la couppe : 
Parquoy, craignant deshonneur et depris, 
Ifaultres Regnardz il evitoit la trouppe. 
Lors il pensa ses compaignons tromper, 
Les exhortant de leurs queues coupper, 
Affin que soubz telle espèce et tel nombre 
Il peust cacher sa honte et son encombre, 

Ainsi que font souvent les malheureux. 
Qui, pour avoir confort, comme il leur semble, 
Ne leur suffit d'avoir mal tout par eulx; 
Ains Hz vouldr oient comme Hz sont langoureux 
Que chascunfust, pour avoir part ensemble. 

De ces Regnardz la compaignie estoit 
Dedans ung champ, le Regnard escoué 
Coupper la queue à tous admonestoit, 
A celle fin qu'il ne fust defloué. 
Leur suadant que la queue sy large 
Estoit pour eulx une pesante charge. 
Lors ung Regnard de ceulx qui estoient là 
En soubzriant pour tous ainsi parla, 
Disant : « Amy, pour ce que l'accident 
T'osta la queue, il est bien évident 
Que, pour couvrir ton mal et infortune. 
Tu vouldrois bien Vespece estre commune. 
Mais ton conseil est sot et impudent. » 

Ne demander ayde à celluy qui nuyt 
naturellement. 



li est foi qui secours demande 
A celluy qui nuyt par nature, 
Dont la malice ne s'amende 
Baillant poingture pour oingture. 



DU REGNARD ET DU BUISSON. 

Fable LXXIII. 

Ung aultre Regnard, ayant peur 
Du veneur, court vers une haye; 
Mais lors fut trompé le trompeur, 
Quand pour gripper à mont s'essaye; 
Voullant trouver chemin et voye 
Par dedans Vespineux Buisson, 
Des poinctes receut mainte playe. 
Dont il eut grief marrisson. 



Digitized 



by Google 



ip FABLES D'ESOPE 

LorSy en gémissant et pleurant^ 
Dict au Buisson : « Je vien icy 
Pour estre ton ayde implorant, 
Et tu me navres sans mercy, » 
Le Buisson luy respond : « Aussi, 
Regnard, tu erres grandement. 
Car tu me pensois prendre ainsi 
Que prens les aultres caultement. » 

C'est grand follie de quérir 
Secours à celluy qui veult nuyre, 
Et qui tasche à faire périr 
Le demandeur^ pour le destruire, 
Ceste fable aussi veult instruire 
De se garder d'estre surpris : 
Plus que soymesme on treuve pire, 
Et tel veult prendre qui est pr'is^ 

Porter patiemment les injures. 



On endure bien doulcement 
Injure de son adversaire 
Quand on sçait véritablement 
Qu'il est coustumier de ce faire. 



DE LA PERDRIX ET DES COQS. 

Fable LXXIIII. 

Quelque laboureur acheta 
Une Perdrix pour son plaisir, 
Dedans son hostel la porta. 
Et toute nuict la feit gésir 
Avec les Coqs au poulailler, 
Lesquelz la vindrent travailler, 
Et de leurs becqs la picquoterent, 
De leur fiente r infectèrent, 

Dont la Perdrix plainct et lamente, 
Pensant que ce soit la manière 
Que, pour ce qu'elle est estrangere, 
On la batte ainsi et tourmente. 

Ceste Perdrix, ung peu après, 
Veid ces Coqs qui s" entrebatoient -, 
Vung de Vaultre approchoient si prés 
Que des ongles et becqs joustoient, 
a Je n'ay (dict elle) de merveille 
S* ainsi on me fasche et traveille, 
Veu que ces Coqs d!une nature 
Ont entfeulx une guerre dure* » 
L'injure à porter est facile 
Du maulvais et l'injurieux, 
Qui d^une coustume incivile 
Est à tous ainsi furieux. 

Estre semblable en parolle et en mœurs. 



Ung traistre, ung trompeur ou moqueur, 
S'il te sermonne ou te harangue, 
Tu doibs bien penser que sa langue 
N'est point correspondante au cueur. 



DU REGNARD ET DU FORESTIER. 

Fable LXXV. 

Ung Regnard fut par les veneurs chassé, 
Et tant courut qu'il en estait lassé; 
Prés d'une tente et cabane arriva, 
Et tout joignant ung Forestier trouva, 
Auquel ilfeit la supplication 
De luy monstrer lieu de salvation 
Pour se musser. Le Forestier monstra 
Son petit toict, le Regnard y entra 

Et se cacha en quelque petit coing. 

Iceubc veneurs, qui le sujvoient de loing, 

Au Forestier demandèrent s^il a 

Veu ung Regnard lequel fuyoit par W. 

Le Forestier, par sa fraulde maligne, 

Monstrant le lieu, de la main leur feit signe 

Qu'il estoit là, mais il dict de la bouche 

Ne l'avoir veu. Chascun veneur Rapproche, 

Et le Regnard par derrière s'.eschappe, 

Sy que pas ung des veneurs ne l'atrappe; 

Et, cela faict, le Forestier se cource 

A ce Regnard, et l'injurie, pource 

Qu'il ne luy a rendu mercis et grâces. 

Dict le Regnard : « J'ay bien veu tesfallaces; 

Sy tu avois les mœurs et te couraige, 

Sans simuler, pareilz à ton langaige. 

Gré fen sçaurois, mais compte on ne doit faire 

D'ung qui a cueur à la langue contraire. » 

Faire du bien par force. 



Ceulx qui sont durs au doulx parler. 
Et ne font rien que par contrainte, 
II leur fault bailler une crainte, 
Et les frapper et mutiler. 



DE L'HOMME ET DE SON DIEU DE BOIS. 

Fable LXXVI. 

Ung homme avoit en sa maison 
Ung Dieu de bois qui estoit creux. 
Qu'il prioit en toute saison 
Le faire riche et bien heureux ; 
Mais tant plus son Dieu il prioit, 
Et moins son bien multiplioit. 
En fin iumba en indigence, 
Parquoy son Dieu injurioit, 

Taschant d'en faire la vengeanec 

Cest hommey en courroux incité, 
Par les deux jambes print ce Dieu, 
Et, d'ung despit tout irrité, 
Le jecta par terre en ce lieu ; 
La statue tant deprisa 
Que la teste en pièces brisa. 
Dont il issit or et argent, 
Que cher estima et prisa 
Comme nécessaire et urgent. 

L'homme, recueillant la richesse, 
Disoit : « Tu es trahistre et pervers, 
Tu te veulx avoir par rudesse. 
Et par tourmens durs et divers. 
Quand je t'ay porté tout honneur, 
De rien ne m'as esté donneur. 
Je n'en ay eu rien que par force, » 

Le maulvais est donc faict meilleur 
Quand on le contraint et efforce. 

Ne s'assubjectir pour nuyre à aultruy. 



Qui se mect en subjection 
D'aulcun pour à son prochain nuyre, 
Tant mieulx pense son faict conduire, 
Tant plus void sa destruction. 



DU CERF ET DU CHEVAL. 

Fable LXXVII. 

Contre ung grand Cerf img Cheval avoit guerre, 
Et pour le batre il le suyvoit grand erre; 
Mais, voyant bien qu'il n'en seroit le maistre, 
Pria ung homme affùi qu'il luy pleust estre 
Son adjuteur^ à vaincre celluy Cerf, 
Tant que soubz luy ilfust vaincu et serf. 
L'homme l'accepte, et, affin qu'il le guide, 
Luy mect la selle, et le mors, et la bride, 

Monte dessus, et tous deux vont après 
Le Cerf cornu, le suyvant de si prés 
Qu^ilz l'ont saisy. Le Cheval, glorieux 
D'avoir esté du Cerf victorieux. 
Rend grâce à l'homme et le prie descendre 
De dessus luy; mais il n'y veult entendre, 
Ains luy respond que soubz luy demourra 
Et que de l'homme au service mourra; 
Puisqu'il s'estoit mis dessoubz sa puissance, 
Falloitpar force y faire obéissance. 

En pareil cas, plusieurs en liberté 
Veullent combatre et nuyre à pauvreté, 
Et pour la vaincre Hz amassent richesses, 
Thresors mondains, par frauldes et finesses. 
Dont il advient que, par force ctescus 
Estons victeurs, Hz demeurent vaincus 
D'ung cruel monstre et tresdamnable vice 
Qui est nommé famelicque avarice. 

Se resjouir des choses qui apportent 
le mal. 



Bien souvent ce qu'on pense 
Eslre tresproffitable 
Contre toute espérance 
Se treuve dommageable. 



DU CHIEN INVITÉ AU BANCQUET. 

Fable LXXVIII. 

Ung homme avoit semond ung sien amy 
A ungbancquet que chez luy apresta; 
Son Chien aussi, quin'estoit endormy, 
Le Chien de Vaultre au bancquet invita. 
Qui de venir à rhostel se hasta, 
Et, quand il veid la cuysine garnie, 
Il dict en soy : « Sy bien je soupperay, 
Et tant sera ceste pance fournie 

Que de trois jours après m'en sentiray, » 

En ce disant sa queue remouvoit 

En espérant s'en bailler par la moue; 

Le cuysinier, qui resjouyr le void. 

Le prend soubdain par la queue et le roue 

Trois tours en l'aer, ainsi comme on se joue, 

Puis le jecta en bas par la fenestre, 

De quoy il fut estourdy longuement. 

Lors, chancellant à dextre et à senestre, 

Print à fuyr, criant horriblement. 

Les aultres Chiens, qui le veirent courir, 
Luy demandoient s'il avoit bien repeu. 
Luy qui pensoit {sans eschapper) mourir 
Leur respondit : « Ouy, tant que j'ay peu, 
J'en ay tant prins, j'ay tant mangé et beu. 
Que je ne sçay par où je suis sorty, » 

Voila comment nefault prendre lyesse 
Pour quelque bien, lequel est converty 
Le plus souvent en douleur et tristesse. 

Labeur continuel faict ung grand thresor. 



De peu à peu à grand bieo on parvient» 
Quand par labeur d'estre riche on affecte 
Avec espoir persévérer convient, 
Car pierre à pierre est une maison faicte. 



DU LABOUREUR ET DE SES ENFANTZ. 

Fable LXXIX. 

Ung Laboureur, voyant finer sa vie, 
De bien pourvoir ses enfantz eut envie, 
En désirant les faire riches gens 
Par leur labeur, si' Hz estaient diligens. 
Se mourant donc, il leur va dire ainsi : 
« Mes beaulx enfantz, après ma mort, voicy 
Que vous ferez : ma vigne foullerez, 
Et tout aufons ung thresor trouverez 

Que j'y ay mis pour la succession, 
Dont je vous mectz en la possession. » 

Le Père mort, les enfantz s'en allèrent 
Droict à la vigne, et soubdain la fouillèrent 
Avec houyaux et houes jusqu' au fons ; 
Mais nul thresor trouv.erent aux parfonds. 
Dont Hz pensoient avoir esté deceuz. 
Mais celle vigne, après les coups receuz 
Des instrumentz servantz aux laboureurs, 
Produict ses fruictz et ses raisins bien meurs; 
Et, neantmoins qu'elle eust esté en friche. 
Par ce labeur chascun d'iceulx feit riche. 

Il appert donc que, quand on continue 
A labourer, le bien ne diminue. 
Mais il s'augmente et survient au besoing : 
De peu à peu certes on va bien loing. 
Plus est prisé ung bien ainsi acquis 
Qu'ung bien trouvé, ou ung thresor exquis. 

De fuyr la mort. 



La mort est souvent souhaîctée 
Quand on a des maulx souvenir; 
Mais, quand on Tapperçoit venir, 
Du souhaicteur est rejectée. 



DU VIEILLARD APPELLANT LA MORT. 

Fable LXXX. 

Ung vieillard portait 
fJng fardeau de bois. 
Dont lassé estait 
Pour son trop lourd pois, 

Doncques, tant lassé 
De porter sa charge, 
Auprès d' ung fossé 
Son fardeau descharge; 

Puis par desespoir 
La Mort appella 
Et tout son pouoir, 
Laquelle vint là 

Disant : « Que veulx tu / 
Es tu las de vivre / 
Es tu abbatu ? 
Veulx tu la Mort suyvre ? 

— Non, dict le vieil homme, 
Je ne veulx mourir, 
Je f appelle et somme 
Pour me secourir. 

c Preste ungpeu ta main 
Pour me recharger, 
Car c'est acte humain 
D'aultruy soulager, » 

Contre les orgueilleux. 



L'homme humble eschappe bien souvent 
Des grands perilz, mais l'orgueilleux 
Tumbe aux dangers tresperilleux : 
Petite pluye abbat grand vent 



DU ROSEAU ET DE L'OLIVIER. 

Fable LXXXI. 

Ung Roseau tendre et ung Olivier hault 
De leur beaulté et valleur contendoient, 
Et Vung de Vaultre accusoient le deffault, 
A qui mieulx mieulx leur cause deffendoient. 
Dict l'Olivier : « Je suis fort et constant, 
Et contre moy n'es au vent résistant. 
Car tufieschis, et je suis ferme et stable. » 
Lors le Roseau se teut et le laissa ; 

Mais tout soubdain ung fort vent se haulsa 
Impétueux, et si insuportable 
Que rolivier par terre il renversa, 
Et le Roseau entier il délaissa, 
Car il ployoit et estoit variable. 

Ainsi est il des orgueuilleux mondains, 
Trop glorieux et pleins de fier couraige, 
Qui, par des cas et accidens soubdains. 
Sont ruynez à leur perte et dommaige : 
Car de tant plus qu'en leur pouoir se fient, 
Qu'en leur richesse et biens se glorifient. 
Plus tost aussi treuvent ung plus fort qu'eulx, 
Soubz le pouvoir duquel Hz sont liez, 
Assubjectis, prins et humiliez : 
C'est voluntiers la fin des orgueilleux. 
Mais les petits, humbles, obeïssantz, 
Qui de leur gré sont doulx etflechissantz, 
Eschappent mieulx les dangers périlleux. 

Contre Us paresseux. 



Qui se veult estranger 
Du labeur ordinaire, 
Soit inaistre ou mercennaire, 
li chet en grand danger. 



DE LA VACHE ET DU BŒUF. 

Fable LXXXII. 

Une Vache estant de séjour, 
Voyant que tout le long du jour 
Le Bœuf ne bougeoit du labeur, 
Estima cela grand malheur. 

Comme meschant le condamna, 
Le deprisa et contemna. 
Car sans rien faire elle vivoit 
Tandis qu'au labeur il servoit. 

MaiSy quand le jour du sacrifice 
Fut escheu, icelle génisse 
Fut menée à Voccision, 
Pour faire V immolation. 

Dont le Bœuf se print à soubzrire. 
Et, en se mocquant, luy va dire : 
c Puis que jamais ne labouras, 
Comme inutile tu mourras. 

« Tu fes de moy centfoys mocquée. 
Mais la peine fest rétorquée : 
Je demeure encores viva nt, 
Et la mort fest de prés suyvant. » 

Ainsi en advient il à ceulx 
Qui sont tardifz et paresseux : 
Périlleux danger les ravit, 
Maulgré eulx le laboureur vit. 

Celluy n'est pas digne de vivre 
Qui veult oysiveté ensuyvre: 
On void souvent mourir de faim 
Cil qui ne sçait gaigner son pain. 



I 

DigitizedbyVjOOQlC 1 



FABLES D*ESOPE 17I 



Le mal vient de nous. 



Ordinairement par nous mesmes 
Nous tumbons en periiz extrêmes, 
Nostre faulte et coulpe excusons 
Et la fortune en accusons. 



DE L'ENFANT ET DE FORTUNE, 

Fable LXXXIII. 

Prés d*iing puys estùit 
Et s'y esbatoiî 
Ung beau jeune filz; 
Sommeil le surprint. 
Et dormir s'en vint 
Au bon de ce puys. 



Fortune, qui va 

Au lieu, arriva 
Et celluy resveille, 
Disant : « Mon amy, 
Ne sois endormy 
Et plus ne sommeille. 

« Sy tumbé tu fusses. 
Excusé ne m'eusses. 
Et chascun eust dict 
Que trop importune 
Luy estoit Fortune, 
Qui mort le rendit, 

« Moy donc accusée, 
Ta faulte excusée 
Tous] ours eust esté; 
Mais l'homme imparfaict 
Luy seul mal se faict 
Par sa lascheté, » 



Ut** 

Le maulvais vouloir d'inimytii. 



Hayne est de si faulse nature 
En cueur, en faict et au combatre, 
Qu'ung souflet voluntiers endure 
Affin d*en rendre trois ou quatre. 



DE DEUX ENNEMYS. 

Fable LXXXIllI. 

Deux Gladiateurs ennemys 
Pour passer la mer se sont mis 
En une navire, et, pourtant 
Que Pung d'eulx l'aultre hayoit tant 
Qu'ilz ne se pouoient entreveoir, 
Uung se meitpour sa place avoir 
En la proue, l'aultre en la poupe, 
Et alors voicy une trouppe 

D'undes et deflotz arriver, 

Que les grandz ventzfaisoient lever, 

Sy que la mer tant périlleuse 

Leur feit une peur merveilleuse. 

Celluy de la proue, voyant 

La mer enflée et undoyant 

Par les ventz et par la tempeste, 

Feit au Patron une requeste 

De luy dire quelle partie 

De la nef seroit suhvertie 

Premièrement. Lors dict le maistre : 

« La poupe premier convient estre 

Subthergée: » Donc dict celluy : 

a Plus aise seray ce jourd*huy 

Et de mourir n^auray esmoy; 

Sy je voy mourir devant moy 

Celluy que j'ay en si grand hayne, 

J'en mourray en plus doulce peine. /> 

Ne laisser Vamy au besoing. 



Ne soys pas amy à demy. 
Il le fault estre entièrement : 
L'amour ne vault rien aultrement ; 
Au besoing cognoist on Tamy. 



DES DEUX AMYS ET DE L'OURSE. 

Fable LXXXV. 

Deux compaignons amys s'entr'appelloient, 
Usquelz ung jour parmy les champs alloient; 
Une grande Ourse en leur chemin trouvèrent, 
Et, aussi tost que la beste adviserent, 
L'ung d^eulx eut peur, et du danger s'osta. 
Et sur ung arbre illeaiues prés monta. 
L'aultre, doubtani n'avoir force et puissance 
Pour faire à VOurse aulcune résistance. 

Se couche bas, faict du mort en grand peine 
Sans retirer aulcun vent ny allaine. 
L'Ourse approcha, et, ne sentant tirer 
Allaine ou vent, ny r homme respirer. 
Là le laissa, l'estimant comme mort : 
Car aux corps mortz jamais elle ne mord, 
Doncques, après qu'elle s'en fui allée, 
Le premier feit de l'arbre devallée, 
Et demanda à l'aultre quel merveille 
L Ourse avoit dict si prés de son aureille. 
Lors respondit par doulce urbanité : 
a L'Ourse [dict il) m'a bien admonesté 
Que je ne voise à jamais prés ou loing 
Avecques ceulx qui laissent au besoing 
Leurs compaignons ; ceulx qui font telz deffaulx 
On les peult bien appeller amysfaulx, 
Qui sont amys seullement de la bouche, 
Mais par effect l'amour au cueur ne touche. » 

Ne s'eslever en orgueil. 



Plusieurs sont qui se m^scognoissent 
Se voyantz en prospérité. 
Mais, s'ilz sont en adversité, 
Leur Infirmité recognoissent. 



DE LA MULE SUPERBE. 

Fable LXXXVI. 

Quelque Mule grasse en bon poinct, 
Bien nourrie d'orge en restable, 
De rien ne se soulcioit point 
Et ne portoit charge grevable ; 
Sentant donc fortune amyable. 
En son couraige se prisoit, 
L'estimant tousjours favorable. 
Et par orgueil ainsi disoit : 

33 

« Mon père est ung tresbeau Cheval, 
Noble et puissant, plein de proesse. 
Qui peult courir à mont, à val : 
Je luy ressemble de vistesse. » 

Peu après advint quen la presse 
Des Chevaulx legiers fut menée, 
Mais de courir bien tost feit cesse. 
Quand la course luy fut donnée, . 

La Mule, clochant et deffaicte, 
Dict en soymesme : « fapperçoy 
• Qu^ung Asne m'a forgée etfaicte. 
Non ung Cheval, je le conçoy : 
D'aultrement penser me deçoy, 
Car ung Asne est mon propre père. » 

Bien souvent se retourne en soy 
Qui perd la fortune prospère. 

Contre Us menteurs. 



Qui s^accoustume de mentir 
Après qu'il a bai i lé de bourde, 
On ne peult à luy consentir, 
Car on luy fait Taureille sourde. 



DU BERGIER MENTEUR. 

Fable LXXXVII. 

Ung Pastoureaa dessus ung mont gardait 
Ses doulx Aigneaulx, ses Moutons et Brebis; 
De ses voisins semocquoit et lardoit 
Quand il estoit saoul d'eau et de pain bis. 
Il s'écrioit : « Helas! les loups f amis 
M'ont desrobi, et mes moutons emportent, » 
Gentz mensongers jamais vraj ne rapportent. 
Par plusieurs fois les laboureurs d'entour 

Vindrenî au ctj, mais les Loups ne trouvoient. 

Et bien souvent leur dressa ce bon tour, 

Estants deceuz quand Hz y arrivoient. 

Ung jour les Loups^ le parc de prés suyvoient. 

Une brebis leur demoura pour proie, 

Tost vient le mal combien qu*envis on croye. 

Ce Pastoureau, le larrecin voyant 
Du maistre Loup qui la Brebis emporte : 
« Au Loup! au Lûup! » disoit il en criant. 
Mais de secours ame ne le conforte : 
Là on le laisse, aulcun ne s'y transporte. 
Car trop souvent les avoit abusez. 
Tousjours en fin sontprins les plus rusez. 

Homme qui est souvent trouvé menteur, 
S'on Vapperçoit on ne le veult pas croire; 
Voire fut il de vérité Vautheur 
Ne sera creu ny tenu pour notoire : 
C'est son loyer, il n'a point d'aultre gloire. 
C'est bien raison, s'il use de mensonge. 
Que vérité luy soit imputé songe. 

Se corriger le premier. 



Tel void dedans les yeulx d'aultruy 
Ung festu, mais, sans veoir plus oultre, 
N'apperçoit une grosse poultre 
Qui Taveugle, et s'adresse à luy. 



D'AULCUN DEVIN OU PROPHETE. 

Fable LXXXVIIÎ. 

Quelque Devin en une ville estait 

En plein marché, qui disait Vadvenîure 

A tout chascun qui là se présentait, 

Et anonçoit taute chose future. 

Lors se mocquant quelque homme de raison 

De ce prophète et de son sot blason. 

Dire luy vint chose qui estait vraye. 

Que les larrons estaient en sa maison, 

Qui emportoient par jraulde et trahison 
Son or, son bien, et sa robe, et son saye. 

Vers sa maison se hastant de venir, 
En son chemin ung homme incogneu treuve, 
Lequel luy dict : « Sy tu sçais V advenir, 
Tu en as faict maintenant faulse espreuve, 
Pourquoy veulx tu au peuple faire acroire 
Le temps futur, toy qui n'as en mémoire 
Ton propre mal et adverse fortune ? » 

Cela est laid de vouloir pour la gloire 
Reprendre aultruy, et de son faict notoire 
N'en avoir soing et souvenance aulcune. 

Demander à Dieu chose juste. 



Prière et rcqucste 
A Dieu présentée, 
S'elle n*est honneste, 
N*est point acceptée. 



DE JUPITER ET DE LA MOUCHE. 

Fable LXXXIX. 

La Mouche à miel, pour faire sacrifices 
Aux justes Dieux de leurs grandi bénéfices, 
A Jupiter, le plus grand dieu du ciel, 
Feit ung présent du meilleur de son miel : 
Dont luy, joyeulx de telle oblation, 
Luy octroya que la pétition 
Qu'elle feroit luy seroit accordée 
Tout aussi tçst que seroit demandée. 

La Mouche donc, sa prière faisant, 
De maulvais cueur ainsi luy va disant : 
« Trespuissant Dieu, concède à ton ancelle 
Et luy permectz que cestuy là ou celle 
Qui me prendra mon miel furtivement 
De mon picquant soit attainct vivement, 
Et, à l'instant qu'il souffrira picqueure, 
Il tumbe mort sans qu'aulcun le secueure. » 
Lors Jupiter, doubteux de Foraison, 
Luy respondit : « Ce n'est pas la raison, 
Mais je permectz et le veulx en ce poinct 
Que, si quelqu'ung de ta picqueure est poingt 
Et il advient que l'aiguillon demeure 
Dedans sa chair, il fault lors que tu meure. 
En raiguilfon consistera ta vie 
De qui tu as de poingdre tant d'envie : 
C'est ton loyer, car qui prie ou soubhaicîe 
Qu'à son prochain mort ou perte soitfaicte. 
Le mal requis ( ainsi qu'il est bien juste) 
Tumbe dessus le suppliant injuste. » 

Considérer le temps. 



Ce qui n'est point faict en temps den 
Ne peult trop longuement durer : 
Le fruict espéré est perdu. 
Et puis après fault endurer. 



DE L'ADOLESCENT ET DE L'ARONDELLE 

Fable LXXXX. 

Ung jeune filz vivant en ses délices 
Avoit ses biens despendus follement, 
Et consumé ses estait et offices 
Tant qu'il n* avoit plus qu'ung seul vestement. 
Voyant ung jour voiler legierement 
Une Arondelle annonçant, ce luy semble , 
Veste prochain^ nompas Vhyver qui tremble, 
Au plus offrant sa robbe en vente a mise, 

Et demoura tout nud en sa chemise. 
Contre l'espoir arriva la froidure, 
Vhjver survint avec gelée et glace : 
L'Adolescent extrême froid endure, 
Le vent le fiert, la neige le menasse, 
Et apperçoit VAronde qui trespasse 
Pour le grand froid et douloureux martire. 
Et, la voyant, luy commença à dire : 
« faulx oyseau, sy de toy je me dueilz, 
Cest bien raison, car tunousperdz tous deux.i^ 

Tout ce qui n'est faict en temps et saison 
Trop lentement ou trop hastivement, 
Sans mesurer à l'aulne de raison. 
Le repentir le suyt soubdainement. 
En son faict fault avoir bon jugement, 
Ne se reigler soubz personne inconstante, 
Mais se reigler soubz personne sçavante, 
Qui bien du mal etdroict du faulx discerne, 
Saige est celluy qui ainsi se gouverne. 

Contre les avaricieux. 



L'homme est maintesfois trop expert 
En exerçant son avance, 
Dangereux est tel exercice, 
Car tel cuide gaigner qui perd. 



DE LA FEMME ET DE LA CELINE. 

Fable LXXXXL 

Quelque femme une Poulie avoit 
Qui luy portait grand aivantaige, 
Chascun jour pondre luy devoit 
Ung œuf (Tor comme elle pouoit, 
C'estoit son naturel usaige : 
Dont fut augmenté le mesnaige, 
Et riche grandement devint 
Pour ce beau thresor qui luy vint. 

Ceste femme avaricleuse, 
Pensant la Poulie estre au dedans 
Toute dorée et précieuse, 
La tua comme furieuse, 
Sans adviser les accident! ; 
Mais à Vœil de tous regardantz 
Fust trouvée dans sa poictrine 
Tout ainsi qu'une aulire geline^ 

En pensant doncques s'enrichir 
Elle perdit par convoitise. 
Avarice nous faicî fleschir. 
Et nous augmente le désir 
Qui nous faict perdre chose acquise. 
Désir de gaing faict entreprise. 
Qui est cause de perte à mainctz 
De ce qu^ilz tenaient en leurs mains. 

Contre /es vanteurs. 



Qui cherche honneur par sa ventante 
Et il ne mect riens à effect. 
Il est bien digne qu'on le tanse. 
De grand ventance peu de faict. 



DE L'HOMME ET DU LYON. 

Fable LXXXXIL 

Ainsi qu^ung homme et ung Lion alloient 
Par le chemin et ensemble parloient 
De leur vertu, de leur force et couraige, 
Disant! avoir l'ung sur l'aultre advantaige, 
Une columne assez haulte trouvèrent 
Au carrefour prés duquel arrivèrent, 
Dedans laquelle estoit entaillé comme 
Ung grand Lyon estoit occis par l'homme. 

Ce que voyant Vhomme dict au Lyon : 

« fier Lyon plein de rébellion^ 

Regarde icy, ung homme tu peulx veoir 

Qui le Lyon a mis soubz son pouoir, 

Le suffoquant comme victorieux : 

Ainsi Vhomme est plus noble et glorieux 

Que le Lyon de sa propre nature, » 

Dict le Lyon : « Je ne croy en paincture, 

Car paintres ont en leur art grand licence : 

Sy les Lyons avoient ceste science, 

Paindre pourroient le Lyon comme maistre 

Et vaincqueur d* homme, ainsi qu'il peult bien esîre. 

Tu le verras, » Lors, achevant son dire, 

Cest homme prend et le tue et dessire. 

Il appert doncq qu'ung vanteur plein de gloire 

Veult ses beaulx faictz à chascun faire acroire, 

Mais en la fin se trompe et se déçoit 

Sy lourdement que chascun l'apperçoit. 

Contre les trahistres. 



Ne vueiilez trahyr, ne riens faire, 
Non plus que voulez qu'on vous face, 
Car trahison ne peuit complaire 
A cueur qui est de bonne race. 



DE L'OISELEUR ET DE LA PERDRIX. 

Fable LXXXXIII. 

Ung Oiseleur tuer voulait 
Une Perdrix qu'il avoit prise 
Aux champs, ainsi qu'elle voilait; 
Mais, quand elle se veid surprise. 
Pria par grand humilité 
Qu'il luy donnast sa liberté 
Et la laschast, luy promettant 
Qu'en ses rethz ferait venir tant 

D*aultres oyseaulx, tous de sa bande, 
" Qu'il en serait plus que content ; 
Mais roiselleur en debatant 
N'eut cure d'une telle amende. 

Lors il luy dict : m Au vray je juge 
Que tu es digne de la mort, 
Sans avoir à mercy refuge, 
Car tu veulx faire à aultruy tort : 
Tu promectz, pour te délivrer. 
Qu'en mes mains tu feras livrer 
Plusieurs oyseaulx de ta nichée, 
Mais premier seras depeschée, 
Pour te rendre juste salaire. » 
Qui a la trahison cherchée, 
Sa chair doit estre detranchée 
Pour estre aux aultres exemplaire. 

Plus par diligence que par force. 



Par long labeur assez continué 
On treuve fin de ce qu'est entrepris : 
Persévérance obtient tousjours son pris, 
Qui n'est jamais de l'honneur desnué. 



DU LIEVRE ET DE LA TORTUE. 

Fable LXXXXIIIL 

Ung Lièvre print débat à la Tortue, 
Lay reprochant ses piedz tant paresseux, 
Louant les siens, desquelz il s'esvertue 
Courir au loing non las et angoisseux ; 
Mais la Tortue en ses piedz se confie 
Autant que luy, en course le deffie; 
De leur débat le Regnard juge fut, 
Qui leur bailla pour course ung certain but. 

Lors la Tortue^ osîant sa négligence. 
Vint jusqu'au but en prompte diligence, 
Ce temps pendant que le Lièvre sommeille, 
Lequel pensoit avoir gaigné sa part; 
Mais pour néant, après qu'il se reveille, 
Courut au but, car il y vint trop tard. 

Le Lièvre alors confessa sa paresse. 
En approuvant ferme persévérance 
Faicte à loisir par prudence et saigesse, 
Trop plus que force et legiere inconstance. 
Qui a de soy sy grande confiance 
Qu'elle s'attend à sa propre vertu; 
Mais son pouvoir souvent est abatu. 
Et au contraire industrie assez lente 
Conduict à fin son faict bien debatu 
Mieulx la moytié que force violente. 

Contre Us oyseux. 



C'est ung monstre en chose publicque 
D'ungqui ne veult ou sçait rien faire ; 
Car il est à vertu contraire, 
Laquelle à bien ouvrer s'applicque. 



DU FEVRE ET DU PETIT CHIEN. 

Fable LXXXXV. 

Ung Fevre avoit ung petit Chien 
Qui tousjours dormoit ce pendant 
Que son maistre besongnoit bien, 
Le disner estait attendant; 
Mais, quand son maistre estait mordant 
Et qu'à table prenait repas, 
Ce petit Chien, l'heure entendant, 
A ce disner ne faillait pas. 

Le Fevre ne se pouvoit taire, 
Mais disait au Chien rudement : 
« Content ne suis de ce mistere. 
Tu me destruys entièrement : 
Car tu dors paresseusement 
Quand je besongne à mon ouvraige. 
Mais au disner soubdainement 
Tu viens menger à mon dommaige, » 

Tout ainsi aux champs et aux villes 
Les ungs servent au bien commun. 
Les aultres y sont inutiles 
Sans y faire prouffict aulcun. 
la grand faulte quand quelqu'ung 
Veult tant Voysiveté ensuyvre. 
Sans riens faire en temps opportun. 
Qu'il veult du labeur d'aultruy vivre. 

Perdre pour gaigner. 



Pour saulver la chose plus chcre 
II nous fault la moindre quitter. 
De paour qu'on ne paye Tenchere, 
On recule pour mieulx saulter. 



DU VENEUR ET DU CASTOR. 

Fable LXXXXVI. 

Les geniîoires du Castor 
Servent à faire médecine. 
Pour ce est il à cryet à cor 
Chassé, pour en avoir saisine; 
Mais quand il congnoit sa ruyne 
Ses genitoires va trencher. 
Rien n'est que le salut tant cher. 

Quand du danger se void sy prés, 

Pour les genitoires qu'il a, 

Aux dentz les trenche tout exprés 

Et aux veneurs les jecte là, 

Lesquelz, considerans cela. 

Les preignent, et laissent la chasse. 

Bien faict qui son salut pourchasse. 

Pour éviter plus grand dommaige 
Aulcunes fois perdre convient : 
Le perd faict l'homme estre saige 
Dont il eschappe et en revient. 
Le bon chrestien aussi pervient 
Au ciel, quittant les biens du monde. 
En tel salut tout bien abonde. 

JVe recepvoir en gré les dons des maulvais. 



Sy on te présente aulcun don, 
Pense s'il est maulvais ou bon, 
Considère le personnaige 
Et le vouloir de son couraige. 



DE JUPITER ET DU SERPENT. 

Fable LXXXXVII. 

Jupiter feit célébrer ung convive 
Auquel chascun des haultains dieux arrive, 
Et pour parfaire et agrandir la feste 
De chascun genre il y vint une beste, 
Avec présent! et dons tresprecieux 
Pour présenter au souverain des cieulx, 
Chascun s'efforce à faire son offrande 
A Jupiter, soit petite ou soit grande, 

Entre lesquelz le Serpent s'appareille 

De luy offrir une rose vermeille ; 

Mais Jupiter à plein la refusa, 

Et le donneur et le don desprisa, 

Disant tout hault: « J'ayprinspour aggreables, 

Des aultres tous les presentz honorables. 

Mais du Serpent, qui est la beste seule 

Pleine de dol, qui m'apporte en sa gueule 

Le sien présent, pource qu'il est maulvais, 

Le don offert je ne prendray jamais : 

Car des maulvais on ne doit recevoir 

Présent ou don, il y peult bien avoir 

Déception, fraulde, dol et malice. 

Tel don n'est point souventesfois sans vice. 

Par ce propos cognoissons clerement. 
Que le présent faict indiscrètement 
D'ung cueur pécheur, où tout vice est conceu. 
N'est voluntiers du Seigneur Dieu receu. 

Ne nourrir les enfantz trop délicatement. 



Le pere qui tropl*enfant flate, 
Nourriture trop délicate, 
Liberté et sote doctrine, 
Sont cause que l'enfant mal fine. 



DU SINGE ET DE SES ENFANS. 

Fable LXXXXVIIL 

Ung Singe avoit deux petits jeunes Singes 
Dont l'ung aymoit d'une amour sote et folle, 
Fort tendrement l'envelopoit en linges, 
Le nourrissoit gisant en couche molle, 
Tousjours le baise, amignote et acolle, 
L'aultre il hayoiî, et n'en îenoit point compte, 
Ains, le chassant, de le voir avoit honte. 
Mais cestuy là qu'il aymoit sy tresfort, 

Par trop aymer, qui la raison surmonte. 
Tant l'estraingnit qu'enfin le mit à mort. 

Tout ainsi font les parentz imprudentz 
Qui ayment trop leurs enfantz sans mesure. 
Par tel amour tumbent en accidentz,' 
Perdent Pesprit et gastent leur nature : 
Car, leur baillant trop doulce nourriture 
Et les tenant trop chers et trop aymez, 
Tumbent en mal dont Hz sont diffamez; 
La vie est folle, et la fin est maulvaise. 
Mais telz parentz doivent estre blasmez 
Quand telle fin procède de telle aise. 

Provision de saison. 



La provision de saison, 
Soit bonne ou soit maulvaise année. 
Quand elle est pardroict ordonnée, 
Elle faict la riche maison. 



DES FORMIS ET DE LA SIGALLE 

ou GRILLON. 

Fable LXXXXIX. 

Une grand troupe de Formis 
Ensemble en ung creux s'estoient misy 
Et avoient durant tout Veste 
Amassé grande quantité 
De bledy qu'ilz avoient peu trouver 
Pour se nourrir durant Vhyver; 
Lequel venu, une Sigalle, 
De qui la cure principalle 

Est de chanter l'esté durant, 
Laquelle estait faim endurant, 
Vint aux Formis, et leur pria 
Luy donner sy peu qu'il y a 
De leur bled. Ce qu'ilz refusèrent. 
Et par rigueur luy demandèrent 
Qu'elle avoitfaict l'esté passé 
Sans avoir son pain amassé, 
Dict la Sigalle : « Je chantoie 
Et par les bledz je m'esbatoie, 
— Lors, dirent les Formis ainsy. 
Il fault que l'endures aussi : 
Puisqu'ainsi est que tu as tant 
Chanté l'esté en fesbatant. 
Il te fault en liyver dancer : 
Ainsi te fault recompenser. » 

Qui ne pourvoit en temps et heure 
En grand' nécessité demeure. 

De fuyr les femmes. 



Qiii se veult mettre en mariaige 
Il fault chercher la femme saige, 
De la folle ne tenir compte. 
Qui ne fait que dommaige et honte. 



D^UNG HOMME ET DE SES DEUX FEMM ES. 

Fable C. 

Au temps de ver que tout est en vigueur , 
Ung homme plein de jeunesse et grand cueur, 
D'aage moyen, deux femmes espousa, 
Et leur complaire en tout se disposa. 
L'une estoit vieille, et l'aultre jeune assez ; 
Et il avoit trente cinq ans passez, 
Cheveulx avoit grisons et demy blancz 
A la vieillesse assez bien ressemblans. 



Digitized 



by Google 



206 FABLES D'ESOPE 

Parquoy la vieille, aymant son amytié. 
De ses cheveulx luy osta la moytié, 
C'est à sçavoir ceulx de noyre îaincîure, 
Pour mieulx sembler à la vieille nature. 
Les cheveulx noirs perdit entièrement. 
La jeune femme aussy semblablement 
Les cheveulx blancz luy osta par cautelle 
A celle fin qu'il ressemblast à elle. 
De ses cheveulx noir ne blanc ne se saulve, 
Et par ainsi l'homme demoura chauve, 
Non sans opprobre et laide mocquerie. 
Qui luy tourna à grande fascherie. 
Les hommes vieulx se doivent donc substraire 
D'amour de femme ainsi à eulx contraire'; 
Les jeunes gentz qui en veulent jouyr 
N'en doivent tant approcher que fuyr; 
Brief, cestuy là qui veult vivre en honneur 
Ne doit de Femme en faire son seigneur. 

Concorde et division. 



C'est un grand bien, joyeux et délectable 
Quand les parents vivent ensemblement 
En bonne paix, et amiablement, 
Et que l'un est à l'autre secourable. 



DU LABOUREUR ET DE SES FILS. 

Fable CL 

Un homme avoit des enfans trois ou quatre 
Qui se vouloyent tousjours frapper et battre , 
Et ne pouvoit jamais les appointer ; 
Mais pour ce faict il se fit apporter 
Petits bastons, propres, comme il luy semble. 
Et les lia en un fagot ensemble, 
Ses fils présents, ausquels il présenta 
Celuy fagot; puis les admonnesta 

Vun après Vautre à le rompre et briser. 

Lors pour ce faire ils se vont disposer; 

Chacun d'iceux pour le rompre s'efforce, 

L'un perd son temps, l'autre y laisse sa force. 

Sans exploiter ne faire rien qui vaille. 

Adonc le père à chacun d'eux leur baille 

Iceux bastons, à part et séparés. 

Qui ne sont pas trop long temps demourés 

En leur entier : car un chacun à part 

Rompit les siens, et en fit mainte part. 

Ce que voyant, le père leur va dire : 

« Mes beaux enfans, voyez qu'il n'est rien pire 

Qu'estre en débat, noisifs et divisés. 

Vous le voyez par les bastons brisés. 

Donc, si voulez par accord estre unis. 

Encontre tous serez forts et munis. 

Toute chose est durable par concorde. 

Et se périt et destruit par dixorde. » 

Superfluiti empesche de bitn faire. 



Plusieurs durant leur povreté 
Sont vertueux et gents de bien ; 
Mais, s'ils ont richesse à planté, 
Maintesfois ils ne val'.ent rien. 



DTNE FEMME ET DE SA POULE. 

Fable CIÎ. 

Aucune Femme nourrissoit 
Une Céline en sa maison, 
Qu'elle aymoit fort et chérissait, 
A' cause qu'en toute saison 
Luy ponnoit un œuf frais de rente, 
Dont ne fut pas assez contente. 

La Femme, pensant que d'autant 
Plus à manger luy bailleroit, 

Qu'elle iroiî tousjours augmentant, 
Et que du moins deux œufs pondrait, 
Dequoy elle estait si friande, 
Luy bailla beaucoup de viande. 

Pour l'abondante nourriture, 
La Céline devint si grasse 
Que, contre coustume et nature. 
De pondre un œuf elle fut lasse. 
Et oncques depuis œuf ne fit, 
Ny à sa maistresse proffit. 

Ainsi plusieurs, tandis qu'ils sont 
Povres de biens et de richesse, 
Proffit, vertu et grands biens font 
Par leur industrie et sagesse; 
Mais, s'ils ont des biens abondance. 
Tout cela tourne en décadence. 

Contre les flatteurs et les assentateurs. 



Il ne faut point flatter le dé, 
Ny avoir langage fardé : 
Il faut que vérité on die. 
De santé ou de maladie. 



DU MEDECIN ET DU MALADE. 

Fable CI II. 

Un Médecin prés un Malade estoiî, 
Vinîerroganî comment il se portait. 
Le patient au lict constitué 
Luy respondit qu'il avait fort sué 
Plus que devoir, « Certes c'est tresbon signe », 
Ce dit alors le maistre en médecine. 
Un autre jour, ce Médecin gentil 
Luy demanda comment luy estoit-il. 

Dit le Malade : « // m'est advis et semble 
QiiUl m'est tresmal, car je frissonne et tremble. 

— Ce n'est que bien i>,ce dit le Médecin. 
Le jour d! après, que s'approchoit la fin 
Du patient^ luy demanda encores 

Quel il estoitf comme il se sentoit ores, 
w Helas! dit-il, j'ay un flux trop débile. 

— Cela va bien, et vous est fort utile », 
Ce respondit ce Médecin flatteur. 
Tantost survint un privé serviteur 

Qui demanda au Malade comment 
Il se portoit. « Helas! mauvaisement, 
Respondit'il, car il me faut mourir, 
Combien qu^on dit que je doyve guérir. » 

Ainsi plusieurs souvent sont abusés 
Par tels flatteurs, simulateurs rusés : 
Qui bien ou mal à l'appétit consentent 
De ces gents là qui depuis s'en repentent. 

Ne changer l'estat à quoy on se congnoit. 



Qui se veut mesler d'un affaire 
Dont jamais il ne sceut rien faire, 
Et il luy en vient du dommage, 
Il n'est pas estimé pour sage. 



DE L'ASNE ET DU LOUP. 
Fable CIIII. 

Ainsi qu'un Asne s'esbattoit 
Et dedans un verd pré sautoit, 
Il se mit au pied une espine : 
Dequoy il se print à clocher. 
Et, pour sa guerison chercher, 
Devers le Loup vient et s' encline. 

a Helas! {dit-il), Loup, bien je voy 
Que je suis viande pour toy. 

Ou pour les Corbeaux vrayement; 
Mais fay moy ce bien, et me tire 
Vespine qui mon pied martire, 
J'en mourray plus joyeusement, » 

Lors le Loup tire à belles dents 
L'espine qui estoit dedans 
Le pied de l'Asne, qui sentit 
La douleur moindre, si delache 
Un coup de pied au Loup tant lasche, 
Et plat en terre Vabbattit. 
« Ah! dit le Loup, je soulois estre 
Cuisinier; mais j'ay faict du maistre 
Médecin, sans expérience, » 

Celuy est fol et fait grand vice 
Qui délaisse son artifice 
Pour vaquer à autre science. 

Estre sage par expérience. 



Qui est eschappé d'un danger, 
S'il est prudent, il n'y retourne ; 
L'expérience l'en destourne, 
Qui fait l'opinion changer. 



DU PASTEUR ET DE LA MER 
Fable CV. 

Quelque Pasteur assez rude et sauvage 
Gardait son parc prés le bord et rivage 
D^une grand mer, et, la voyant posée. 
Pour naviguer tranquile et disposée. 
Délibéra le navigage prendre, 
Et pour ce faire alla ses Brebis vendre. 
Puis de l'argent il se fit gros marchand, 
Monta sur mer, et s'en alla cherchant 

Les loings pais pour vendre ses denrées. 
Luy navigant par esir anges contrées, 
La Mer s'enfla, les grands vents se levèrent 
Contre les flots, et vagues se ruèrent 
Par tel effort et tempeste si grande 
Qu'entre les eaux périt la nef marchande, 
Et à grand' peine eschappa du naufrage 
Celuy marchand, qui, après le dommage 
De tous ses biens et richesse perie, 
Reprint Vestat de simple bergerie. 

Un temps après, voyant la mer tranquile. 
Il dit en soy : « Ha ! Mer fausse et subtile. 
Tu te fais douce à fin que derechef 
Je perde en toy mes biens, en grief meschef ; 
Je ne suis pas si sot et imprudent 
D'estre eschappé d'un mauvais accident. 
Et puis après y retourner : car certes 
L'homme est faict sage à cause de ses pertes. 



«/In* 

Beaucoup promettre, et faire peu. 



Quiconques promet 
Un cas impossible, 
Et l'efFect n'y met, 
Est à tous risible. 



D'UNE SORCIERE. 
Fable CVI. 

Une Sorcière enchanteresse, 
Pour gaigner argent en maints lieux, 
Faisoit à un chacun promesse 
D'appaiser les ires des Dieux, 
Disant quelle tenoit les deux 
Et toute constellation, 
Temps serein, et temps pluvieux. 
Eau et terre en subjection. 

Aucuns de ceste région 
L'accusèrent à la justice : 
Car contre la religion 
Elle exerçoit son maléfice. 
Lors celuy qui avoit l'office 
De juge à mort la condamna. 
Parquoy, pour punir sa malice. 
Au feu ardant on la mena. 
Quelcun, qui la vid, luy va dire : 
« Tu avois promis d'empescher 
D:s hauts Dieux la fureur et Pire, 
Mais rien n'y vaut ton hautprescher : 
Car tu ne fes peu despescher 
Des hommes j qui à mort te mettent. » 

Le peu faire est à reprocher 

A ceux là qui beaucoup promettent. 

Ne faire rien sans conseil. 



Qui par conseil ses actes fait, 
Il ne reste rien imparfaict 
En tout cela qui en despend. 
Et jamais il ne s'en repent. 



DE DEUX GRENOUILLES. 
Fable CVII. 

Dedans un esîang habiioyenî 
Deux Grenouilles qui se hanîoyent 
Si privemenî que la fortune 
Estoit à toutes deux commune. 
Par la grand chaleur de l'esté^ 
Qui boit toute Vhumiditéy 
Beaucoup d'estangs à sec tarirent. 
Dont les Grenouilles s'esbahirent. 

Par faute d'eau de Vestang sortent 
Et devers un puits se transportent, 
Où l'une vouloit pour descendre 
Y faire Vautre condescendre. 

Mais Vautre respondit ainsi : 
« Si le puits se tarit aussi, 
Nous, frustrées par ce défaut, 
Comment monterons nous en haut? » 

Car il ne faut, sans y penser. 
Aux entreprises s'avancer. 
Pour ce qu'au lieu de V avantage 
Souvent on reçoit grand dommage. 

On ne void point au sage faire 
L'entreprise de quelque affaire 
Sans voir quelle en sera V issue. 
Pour estre laissée ou receu'é. 

' Se garder de la fraude d'autruy. 



De rhomme cauteleux et fin 
Garde toy bien jusqu'à la fin : 
Car faux semblant sçait tant de ruse 
Que le prudent souvent abuse. 



DU CHAT ET DES SOURIS. 

Fable CVIII. 

Un Chat cherchant la venaison, 
Congnoissani qu'en une maison 

Y avoit des Souris beaucoup, 

Y alla pour faire son coup, 
Et defaict en mangea aucunes. 
Les autres, voyans ces fortunes, 
Es hauts greniers se retirèrent 
Et là longuement demourerent. 

Tant que le Chat n'en vid plus nulle, 
' Parquoy un peu il dissimule. 
Délibérant les attrapper. 
Or, que fit-il pour les tromper? 
Pensant en ce poinct les surprendre, 
Les pieds en haut il s'alla pendre 
Contre un mur à une cheville, 
Feignant que la mort, qui tout pille, 
L'avoit là mis et estendu ; 
Mais un Rat sage et entendu. 
Le voyant faire telle mine, 
Disoit : « Ofa^usse beste fine! 
Quand mort et roide tu serois. 
De ton corps je n*approcherois. » 
Car les bien expérimentés. 
Des finesses d'autruy tentés. 
Pour tout cela qu'ils peuvent voir 
Ne sedaissent point décevoir. 

Sagesse requise au Prince, 



Si un Prince ou un Gouverneur 
Ne sçait soy mesme se conduire, 
Comment pourra il par honneur 
A bien vivre les siens induire ? 



DU RENARD ET DU SINGE. 

Fable CIX. 

En un beau champ les bestes s'assemblèrent 
A fin d'eslire et faire un nouveau Roy; 
Aucuns d'entfeux le concile troublèrent, 
Voulans n'avoir prince, juge, ne loy. 

Un Singe y vint, qui fit mille soupplesses, 
Danses et sauts, dont fut si bien voulu 
Que d'un accord, pour telles gentillesses. 
Fut le grand Roy par dessus tous eslu. 

Quelque Renard sur ce Roy envieux, 
Pour le tromper, luy dit ainsi : « Cher Sire, 
Je sçay cy prés un thresor précieux 
Qui appartient à vostre haut empire. » 

Selon son dit, aux champs l'accompagna. 
Où luy monstra une fosse profonde. 
« Là bas, dit-il, le feu Roy espargna 
Tous les thresors et richesses du monde. » 

Le Singe y creut, et bas il descendit : 
Tout aussi tostfut pris et arresté, 
Dont se plaignoit, et le Renard luy dit. 
En reprochant son instabilité : 

a Toy, non sçachant, nous veux tu dominer. 
Qui laschement fes laissé ainsi prendre ,^ » 
Certes, qui veut son faict ainsi mener 
Sans jugement, il est trop à reprendre. 

Ne r'enckoir au péril dont on est eschappi. 



Promesse faicle à son dommage, 
Péril à grand'peine eschappé, 
Sans y penser eslre attrappé, 
A Tad venir fait Thomme sage. 



DU CHIEN ET DU LOUP. 
Fable CX. 

Un Chien dormoit devant la porte 
D'une maison ; là se transporte 
Un Loup, qui le veut dévorer. 
Le Chien, qui n'ose s^asseurer, 
Se voyant en proye et destroussé, 
Luy dict, en luy baillant la trousse : 
« Las! Monsieur, ne me tuez point, 
Je suis trop maigre et mal en point 

Pour faire un bon repas de moy; 
Mais je vous promets, sur ma foy, 
Que, si voulez un peu attendre, 
Je deviendray gras et bien tendre. 
Car mon maistre, dedans bref temps, 
Fera un banquet que fattens, 
Où je feray de bons repas. 
Et, cela faict, ne faudray pas 
{Après m'estre ainsi engraissi) 
De me tenir en ce lieu cy. 
Auquel vous me retrouverez ; 
Puis, sHl vous plaisty me mangerez. •> 
Le Loup le creut, Huict jours après 
Il revint illec tout exprès; 
Mais le Chien, au grenier estant, 
Le gaudissoit, V admonnestant 
De ne croire plus au caquet, 
Ny de s'attendre à nul banquet. 

Qui laisse eschapper sa fortune 
Jamais ne l'a si opportune, 

UjSà 

User de cautelle contre ses ennemis. 



En toute bataille mortelle. 
Soit sur la mer ou sur la terre, 
Le vray exercice de guerre, 
C'est user de ruse et cautelle. 



DU CHIEN ET DU COQ. 

Fable CXI. 

Un Chien et un Coq se sont mis 
Ensemble ainsi que bons amis, 
Pour aller en pèlerinage : 
Un jour en faisant leur voyage. 
Que le soleil estoit couché, 
Le Coq s'est bien et beau juché 
Dessus un haut arbre tout verd, 
Et le Chien, pour estre à couvert, 

Et passer le temps ténébreux, 
Se mit dans l'arbre, qui fut creux. 
Or advint que, sur la mynuict, 
Le Coq à son resveil tout duit 
Chanta, dont un Renard voisin 
Accourt, et luy dit : « Beau cousin. 
Qui prenez là haut vos esbats. 
Venez vous en chanter cy bas, 
— // me plaist, puisque le voulez. 
Dit le Coq : donques appeliez 
Le portier, à fin que je sorte, » 
Le Renard alla à la porte 
Du tronc creusé, où il esveille 
Le Chien, dont il a grand merveille. 
Quand il le void de luy si prés. 
Lors il s'en fuit, et Chien après. 
Et le Coq par ce bon tour là, 
Toutasseuré, demeura là. 

Ne s'estonner pour la parole. 



Pour ouïr hautement crier, 
On ne se doit point effrayer, 
Tel menace qui a grand'peur, 
Mais au faict congnoist on le cœur. 



DU LION ET DE LA GRENOUILLE. 
Fable CXIL 

En estéy un Lion estait 
Prés d'un estang, où s'esbattoit 
Sous le limon une Grenouille 
Dedans l'eau, où elle se mouille, 
Laquelle cria hautement : 
Par quoy le Lion vistement 
Se tourna devers la partie 
D'où ceste voix estoit sortie, 

Pensant que ce fust quelque besîe 
Qui luy vousist faire moleste. 
Lors, attendant du faict l'issue, 
La Grenouille il a apperceiiè, 
Qui sortoit de l'eau en sautant ; 
Dont il eut deuil et d'ire tant 
Qu'en estendant sa dextre patte, 
Il la mit à mort toute plaîte, 
Disant en soy : « Je ne dévots 
Me troubler d'ouïr telle voix. 
Sans voir de qui elle venoit. » 
Ainsi donques se reprenoit 
Le Lion pour avoir esté 
De peu de chose espouvanté, 
Car pour haute parole ouïr 
Il ne se faut point esbahir. 

Uun a la peine, et Vautre le proffit. 



Tel labeure et fait les façons 
Qui n'en cueille pas les moissons ; 
Tel au jardin l'arbre a planté 
Qui du fruict n'a jamais gousté. 



DU LYON, DE L'OURS ET DU RENARD. 

Fable CXIIÎ. 

Le Lion, plein de grand puissance, 
Et l'Ours, de forte résistance, 
Avoyent un petit Chevreau pris 
Qui n*estoit pas de trop haut prix : 
Toutesfois vous devez sçavoir 
Que chacun d'eux faisoit devoir 
De s'efforcer à qui l'auroit, 
Et qui plus fort d'eux deux seroit; 

De sorte qu'avecqnes les dents 
Et les grifsy qui entroyent dedans 
Leurs chairs si profond, se blessèrent, 
Tant se penerent et lassèrent 
Qu'il leur convint dessus leurs culs 
S'asseoir, comme las et vaincus. 
Or, tandis que de ceste peine 
Taschoyent à f avoir leur haleine, 
Et regardoyent leur sang espandre, 
Le Renard, que l'on devroit pendre^ 
Se trouvant d'avantur.e en voye. 
Ravit soudainement la proye 
Qui estoit entr'eux en débat. 
Par quoy, travaillés du combat 
Et des assauts insupportables, 
Crioyent : « Bien sommes misérables 
D'avoir combattu en ce poinct 
Pour cela que nous n'avons point. » 

Souvent on travaille et labeure, 
Et le fruict à autruy demeure. 

Dieu aide aux justes, et est contraire 
aux mauvais. 



L'homme de bien ne fut jamais 
De nostre Seigneur délaissé ; 
Mais il punit Thomme mauvais 
Duquel il se void offensé. 



DU BUCHERON ET DE MERCURE. 
Fable CXI III. 

Ainsi qu'un Buscheron estoit 

Prés d'un estang, et abattoii 

Un arbre, qu^au pied il couppa , 

Sa coingnée luy eschappa 

Et cheut en l'eau, dequoy il pleure. 

Mais le bon dieu Mercure, à l'heure, 

Par sa pitié le secourut, 

Et par dessus Peau s'apparut, 

Luy présentant une coingnée 
Toute d'or jusqu'à la poingnée. 
Que le bon homme refusa; 
Dont Mercure moult l'en prisa 
Et luy présenta la seconde, 
Toute d'argent ; mais rien du monde 
De convoitise en luy n'entra. 
Après Mercure luy monstra 
Celle pourquoy il pleuroit tant, 
Dont le bon homme fut content. 
Ne demandant que ceste là. 
Lors Mercure, voyant cela. 
Pour telle bonté guerdonner. 
Toutes les trois luy va donner. 

Un autre, voulant faire espreuve 
Si tel bon heur ainsi se treuve, 
Sa coingnée en Veau choir laissa. 
Adonc Mercure s'addressa 
Vers luy, et comme caut et fin 
Monstra la coingnée d*or fin. 
Que l'autre pour sienne clama, 
Dequoy Mercure le blasma ; 
Et, pour avoir menti ainsi. 
Il n*eut l'une ne Vautre aussi. 

Dieu a congnoissance de toutes choses. 



Il ne peut estre rien caché 
Envers le tressouverain Dieu, 
Ou soit vertu, ou soit péché, 
Faict en public ou secret lieu. 



D'UN HOMME ET D'APOLLO. 
Fable CXV. 

Un mauvais Homme alla faire un voyage 
Vers ApollOy le dieu puissant et sage, 
Droit en Delphos, pour iceluy tenter ; 
Et pour ce faire il voulut inventer 
Une malice, et print sous son manteau, 
Entre ses mains un petit Passereau. 
Quand il fut là, il luy va dire ainsi : 
a Apollo, ce que je tien icy 



Digitized 



by Google 



236 FABLES D'ESOPE 

Est il vivant? est il mort? Qu'en est il f » 

Or se pensait cest homme si subtil 

Que, si le Dieu luy eust dit : v II est mort », 

// eust monstre l'oiseau vivant et fort; 

Mais, s'il eust dit : « // est tout plein de vie », 

Soudaine mort s'en fust tost ensuyvie, 

Et Veust tué sous sa cappe estendue, 

D'Apollo fut la cautelle entendue, 

Et respondit : « faux et meschant traistre, 

Sa vie et mort gist en ton franc arbitre ; 

Soit mort ou vif, mets le cy en présence. » 

De ceste Fable est telle la sentence 
Qu'on ne sçauroit jamais Dieu décevoir. 
Tant il est plein de puissance et sçavoir; 
Et que, tant soit quelque chose celée, 
Elle est à luy patente et révélée. 

Ne laisser le certain pour V incertain. 



Qui petit gain présent refuse, 
Pour un plus grand gain à venir, 
Et ne veut le certain tenir, 
Son espoir le trompe et abuse. 



DU PESCHEUR ET DU PETIT POISSON. 
Fable CXVI. 

Un Pescheur print à l* hameçon 
Dedans l*eau un petit Poisson, 
Qui, voyant sa captivité, 
Pria en grande humilité 
Le Pescheur, ainsi luy disant : 
« Seigneur, tu me tiens à présent 
Ton serf; mais quoyf je suis petit, 
Et n'y a en moy appétit. 

Goust, ne douceur, ne recouvrance; 
Mets moy en pleine délivrance 
Dedans les eaux, c*est mon hostel; 
Puis quelque jour deviendray tel. 
Si grand, si gros, que tu auras 
Assez de quoy tu mangeras ; 
Lors de banquet te serviray, » 
Le Pescheur respond : « Non feray, 
Je serois fol et mal appris 
Si le gain qu'en mes mains fay pris. 
Tant petit soit, laissois aller 
Pour plus gros morceaux avaller; 
Entre mes mains tu demourras. 
Et pour te manger tu mourras, » 

Celuy est fol qui ne tient compte 
Du gain présent et qui peu monte. 
Et contemne un bien gracieux 
En espérance d'avoir mieux. 

N'avoir deux paroles en la bouche. 



L'homme qui est double en son dire, 
Qui veut louer, puis veut mesdire, 
Et n'est en parole arresté. 
Il ne doit point estre accointé. 



DE L'HOMME ET DU SATYRE. 
Fable CXVIL 

Un Dieu champestre et Satyre cornu 

Ayant les pieds de chèvre et le corps nu, 

Print amitié et nouvelle alliance 

Avec un homme, et, pour telle accointance 

Entretenir, ils mangèrent ensemble. 

Or estoit il saison d'hyver qui tremble, 

Et faisoit froid, par quoy r homme print peine 

De reschauffer les mains de son haleine. 

Ce que voyant, demanda le Satyre 
Pourquoy c' estait. Et Ukomme luy va dire: 
« fhalene ainsi la chaleur de ma bouche 
Pour reschauffer mes mains où elle touche. i» 
Bientost après on mit en leur présence 
Un metz tout chaud. Lors rhomme en diligence 
Souffla dessus, à fin qu'il refioidist. 
Dont le Satyre en sousriant luy dit : 
a Pourquoy fais tu ce second soufflement? » 
L'homme respond : « J'appaise doucement 
La grand chaleur estant en la viande. 
— Ha! [respond-il] certes je ne demande 
Ton amitié, puis qu'en pareille sorte 
Produis le froid et la chaleur tant forte 
I De mesme bouche à ce faire trop duite. » 

Telle amitié ne doit estre introduite 
Avecques soy : car l'homme qui est double 
Fait son parler tousjours douteux et trouble. 

Allégeance de mal par le péril d'autruy. 



Plus facilement on endure 
Offense, dommage et injure, 
Quand on void sa partie adverse 
Qui en pareil danger se verse. 



DU TURBOT ET DU DAUPHIN. 
Fable CXVIll. 

Dedans la mer un Dauphin poursuyvoit 
Quelque Turbot, et si prés le suyvoit^ 
Qu'il le cuida par course impétueuse 
Tenir surpris en la mer fluctueuse. 

Un flot les porte, et le Turbot léger. 
Pour éviter de la mort le danger, 
Nage si fort que contre un roc se lance, 
Où il souffrit de mort la violence. 

Et le Dauphin, de la haste qu'il a, 
Accourt si fort contre ce rocher là 
Qu'au lieu d'avoir iceluy Turbot pris. 
Il se navra, et fut de mort surpris. 

Lors le Turbot, estant prés de mourir^ 
Voyant ainsi son ennemi périr, 
Dit à partsoy : « La mort ne m'est point grieve. 
Puis que je voy de luy la fin si brieve. » 

Ainsi plusieurs portent légèrement 
L'adversité et plus paciemment 
Alors qu'ils voyent l'auteur de leur malheur 
Ainsi finer, ou languir en douleur. 

C'est l'appétit de maudite vengeance. 
D'ainsi trouver de son mal allégeance : 
Elle est contraire à saincte charité. 
Cherchant d'autruy la propre utilité. 

Des recteurs du bien public. 



La ville qui est gouvernée 
Par une loy bien ordonnée 
Et par bons et justes moyens 
Croist en biens et en citoyens. 



DE L'OISELEUR ET DU MERLE. 
Fable CXIX. 

Un Oiseleur ses rets tendoit 
Sur un pré, auprès d'un buisson. 
Et un Merle le regardait^ 
Qui luy dist en ceste façon : 

« Ami, qu'est ce que tu fais là^ 
Qu'il me soit par toy recité, » 
Adonques l'Oiseleur parla , 
Et dit : a Je fais une cité, » 

VOiseleur sema tout auprès 
Des grains pour les oiseaux attraire 
Et les prendre aux retz, puis après 
Dans le buisson s'alla retraire. 

Le Merle, croyant de léger, 
Voyant le repas appresté, 
Descend en bas pour le manger. 
Mais il fut aux lacs arresté. 

« Ha! {dit'il) forgeur de cautelles, 
Tu n'auras gueres d'habitans, 
Si toutes tes cités sont telles, 
Qui n'en soyent bien tost repentans. » 

Car, quand les Princes et recteurs 
Font oppressions inciviles 
Sur les bourgeois habitateurs, 
Cest ce qui perd les bonnes villes. 

Contre les infracteurs des vœus. 



Ne fay si lost à Pimpourveu 
A nostre Dieu promesse ou vœu ; 
S'il advient qu'il le fale faire. 
Tu y dois de droict satisfaire. 



DU VIATEUR ET DE JUPITER. 
Fable CXX. 

Un Pèlerin, en faisant son voyage, 
A Jupiter promit de luy donner 
La moitié juste et entière en partage 
Des biens par luy trouvés au cheminer. 
Lors, en pensant son faict à fin mener. 
Il chemina, attendant ses fortunes. 
En fin trouva, pour le mieux estrener, 
Un panier plein d^amandes et de prunes. 

Bien tosî mangea les prunes et amandes, 
En oubliant sa promesse et sa foy; 
A Jupiter présenta ses offrandes 
De ce qu'il eut de reste avecques soy, 
Disant ainsi : « Jupiter, Dieu et Roy, 
Je t'offre icy les noyaux et coquilles 
Des fruicts trouvés ; or donc contente toy : 
Cest la moitié de ces fruicts tant utiles, » 

Le trop tenant et avaricieux 
A bien grand peine il garde sa promesse, 
Et n'est loyal aux hommes ny aux Dieux, 
Tant il est plein de fraude et de finesse. 
Fidélité perd le nom de maistresse 
Dedans le cœur où régne convoitise, 
Qui tellement l'homme contraint et presse 
Qu'il rompt les vœus faicts à Dieu et l'Eglise, 

De perte soudaine longue souvenance. 



En la vie humaine 
La perte est soudaine, 
Subit elle vient, 
Long temps en souvient. 



DE LA CHAUVE SOURIS, DU BUISSON 

ET DU PLONGEON. 

Fable CXXI. 

La Chauve Souris, le Buisson 
Et le Plongeon marchands se firent; 
Tout en commun leur bien ils mirent, 
Cuidans faire gaing à foison. 
La Chauve Souris emprunta 
Pour cefaict ^argent à grands sommes, 
Le Buisson chargea robbes d'hommes, 
Le Plongeon du cuyvre acheta. 

Ces marchands à la mer volage 
Commirent et eux et leur bien ; 
Mais il advint en moins d*un rien 
Que leur vaisseau souffrit naufrage. 

Leur bien perdu par la fortune, 
A fort grand peine ils se sauvèrent, 
Et bien estonnés se trouvèrent, 
N'ayans ny avoir ny pecune, 

La Chauve Souris, pour ses debtes, 
N'osa depuis aller de jour; 
Le Plongeon attend chacun jour 
Sur le bord de la mer ses pertes. 

Le Buisson est tous jours pendu 
Aux robbes de ceux qu'il rencontre, 
Cuidant pouvoir par bon encontre 
Recouvrer ce qu'il a perdu. 

Vhomme a tousjours le cœur fiché 
A ce qu'un coup s'est attaché. 

Ne s'attendre qu'à soymesme. 



Il faut avoir en soy plus grand fiance 
Qu'au dit d'autruy quant à son propre affaire : 
Car, quand le temps s'approche de le faire, 
On est laissé et mis en oubliance. 



DU LABOUREUR ET DE L'ALOUETTE. 

Fable CXXII. 

Un homme ses voisins pria 

De moissonner ce qu'il y a 

De blé en son champ, mais n'y vindrent, 

Et bonne excuse vers luy prindrent. 

Depuis en pria ses amis, 

Qui ne s'en sont en peine mis; 

Dont luy, frustré de sa pensée, 

Sa parole il a addressée 

3a 

A son fils, disant : « Dans demain^ 
Nous deux mettrons icy la main, 
Et ferons l'aoust sans ayde aucun. 
Puis que le temps est oportun. » 
Dedans le-blé estoit cachée 
Une Alouette et sa nichée, 
Qui ses paroles entendit. 
Lors s'en alla, plus n*aîtendit. 
Disant ainsi : « Ce temps pendant 
Que le maistre estoit s'attendant 
A ses prochains, je n'ayois crainte. 
Et tenois la promesse à feinte ; 
Mais, puis que je voy qu'il y vient 
Luy mesme, c'est à bon escient. » 

Ceste Fable nous fait entendre 
Qu'on ne doit à nully s'attendre. 
Et qu'il n'est serviteur ne maistre 
Plus propre que soy pour y estre. 






Digitized by VjOOQlC 



FABLES D'ESOPE 2$! 



Vtngeance d^amitii violée. 



Quiconque viole amitié, 
Il en reçoit punition > 
Car Dieu ne laisse Timpitié 
Sans tresaspre correction. 



DE L'AIGLE ET DU RENARD* 

Fable CXXIII. 

L'Aigle et la Renarde s'aymerent 
Si bien qu'ensemble demourerenU 
Sur un haut arbre l'Aigle avoit 
Faict son nid, comme elle sçavoity 
Et la Renarde estoit en terre. 
Or advint il qu^elle alla querre 
A manger pour ses Renardeaux, 
Tandis l'Aigle, roy des oiseaux, 

Cherchant pareillement pasture^ 
Rompant d'amitié la droiture, 
Print les petits de la Renarde, 
Et les porta sans qu'elle tarde 
Dedans son nidy pour, les manger. 
De quoy cuida presque enrager 
La Renarde, qui de l'offense 
N'eut pouvoir défaire vengeance. 

Il avint quelque peu après 
Qu'on sacrifioit là auprès 
Une Chèvre qui fut rostie. 
Dont l'Aigle en ravit grand partie, 
A quoy pendoyent charbons ardans. 
Or, sitost qu'elle fut dedans 
Son nid, il fut de feu espris , 
Et ses petits en piteux cris, 
N'ayans puissance de voiler. 
Se laissèrent en bas aller, 
Où la Renarde les mangea. 
Ainsi punition vengea 
L'injure à la Renarde faicte. 

Qui donc a V amitié desfaicte, 
Et veut user de trahison, 

5/ les hommes n'en font raison, 
Il ne peut par temps, qui tout fine^ 
Eschapper vengeance divine. 



FIN. 

LA VIE D'ESOPE 

EXTRAITE DE VOLATERRAN 

ET AUTRES AUTHEURS 

DE NOUVEAU CORRIGEE ET AUGMENTEE 

SUIVANT LE GREC 



ESOPE fut du païs de Phrygie, et estoit de serve 
condition, et naturellement laid et difforme de 
corps; mais Nature, en recompense de telle diffor- 
mité, luy donna un don singulier: c'est qu'il fut fin, 
caut et plaisant en parolles. Or advint un jour qu'il 
fut envoyé aux champs pour labourer; et, estant 
accusé de la part des autres serviteurs d'avoir mangé 
des figues, lesquelles on gardoit pour leur seigneur, 
il monstra le contraire, car soudain il print de l'eau 
chaude, laquelle il beut, et ce faict incontinent vomit : 
dont on congnut son innocence. Mais les autres ser- 
viteurs qui Taccusoyent, estans contraints boire 
semblablement d'eau chaude, vomirent les figues. Le 
jour suyvant, comme il labouroit, certains prestres de 
Diane, qui s'estoyent forvoyés du chemin, le prièrent, 
au nom de Jupiter le Charitable, qu'il leur monstrast 
le droict chemin pour aller à la ville. Esope alors, 

les ayant premièrement menés à l'ombre d'un 
arbre, et illec présenté à manger honneslemenl, les 
remit au droict chemin. Eux, bien joyeux, le remer- 
cièrent, et, levans les mains au ciel, prièrent pour 
luy. De là vint qu'en dormant, il recouvra la parole, 
comme au paravant il fust bègue et fort tardif â 
parler. Peu après, reprenant Zenas, qui estoit com- 
mis au labourage du champ, Zenas, par faux rapports, 
le mit en la malle grâce de son maistre, qui pour cest 
effect le luy donna. Zenas après le vendit à un 
marchand allant par là, lequel marchand, ayant faute 
de chevaux, fit commandement à ses serviteurs qu'ils 
portassent chacun leur fardeau, et aussi à Esope. 
Mais ledit Esope, se disant estre foible et débile, eut 
le choix et eslite de porter la plus légère charge. A 
ceste cause, il print un panier plein de pains, lequel 
sembloit estre le plus gros fardeau, dont les autres 
serviteurs se prindrent à rire, car, pour vray, c'es- 
toit la plus pesante charge. Mais eux, allans par les 
chemins, s'arresterent pour prendre leur réfection: 
ausquels Esope distribua des pains tant qu'ils en 
voulurent, et par ce moyen se trouva sa charge dimi- 
nuée tellement qu'il alloit loin devant eux. Et estant 
parvenu jusques en Ephese, il fut derechef vendu à 
un nommé Xanthus, lequel l'interrogua d'où il estoit; 
iceluy Esope respondii: «De chair. » Lors Xanthus 
dit: « Je ne demande pas cela, mais je te demande 
où tu fus nay. » Esope respondit: « Au ventre de 
ma mère. » Xanthus luy répliqua, disant : « Je ne 
demande pas cela, mais en quel lieu tu fus nay. » 
Auquel derechef respondit Esope, disant: a Je ne 
sçay si je suis nay dedans le lict ou dehors. » Xan- 



Digitized 



by Google 



VIE D'ESOPE 257 

thus derechef Tinterrogua, en luy demandant quMl 
sçavoit faire : â quoy Esope respondit qu'il ne sçavoit 
rien. De laquelle response estant estonné Xanthus, 
Esope dit : « Veu que les serviteurs lesquels tu 
as interrogué devant que moy disent qu'ils sçavent 
toutes choses, ils ne m'ont laissé aucune chose k 
sçavoir. » Derechef, Xanthus luy dit : « Veux-tu que 
je t'achette? » Esope respond: «• Tu n'as besoin de 
mon conseil en cela. » Lors Xanthus: « Si je t'a- 
chette, t'en voudras-tu enfuir? » Esope, riant, 
respond : «Si j'ay envie de ce faire, je n'en prendray 
jà ton conseil. -> Tu dis bien, dit Xanthus, mais 
tu es laid. » Esope respond; « 11 faut regarder l'es- 
prit. Monsieur le Philosophe, et non pas le visage.» 
Un jour advint qu'on proposa une question, laquelle 
estoit telle : Pourquoy est-ce que les choux provenons 
naturellement et à leur volonté croissent plus tost que 
ceux quon plante? Xanthus disoit que cela venoit par 
providence; à quoy Esope amena une comparaison 
de la marastre, laquelle nourrit les enfans d'une 
estrange femme aussi à mal gré et contre son vou- 
loir, que la terre produit semences d'estranges pals. 
On luy commanda de faire cuire quatre pieds de 
pourceau, lesquels on avoit achetez; mais le maistre, 
pour le tromper, luy en desrobba un: ce congnoissant 
Esope, il couppa le pied d'un pourceau, lequel on 
nourrissoit en la maison. Le maistre, voyant qu'on 
avoit mis un pied au lieu de celuy qu'il avoit caché, 
dit en telle sorte: « Ce pourceau avoit-il cinq pieds?» 
A quoy Esope respondit: « Non, mais deux pour- 
ceaux en ont bien huict, et certes les autres sont 
demeurés sains et sauves à ton porc. >» On com- 

35 

manda audit Esope qu'il apportast un bassin pour 
laver les pieds; ce qu'il fit, car il Tapporta sans 
point d'eau, parcequ'on n'avoit nommé que le bassin 
seulement. Comme Xanthus fut invité par un de ses 
escoliers à un magnifique banquet, il garnit un plat 
du plus beau et du meilleur, pour envoyer à sa 
femme, et le bailla â Esope, luy disant qu'il le por- 
tast à s'amie. Esope, ayant au paravant receu 
mauvais visage et traictement de sa maistresse, print 
occasion de s'en venger. Arrivé donc au logis de son . 
maistre, il appelle la petite chienne et luy baille ce 
que son dit maistre lui avoit baillé â porter, puis dist 
à sa maistresse qui là estoit présente : « Ce n'est pas 
â vous que mon maistre envoyé cecy, c'est à sa 
mignonne, c'est à sa bien aimée, c'est à celle qui 
tousjours luy applaudit et fait la feste, qui jamais ne 
luy regrongne, voire encore qu'il la batte. » La 
femme de Xanthus, indignée au possible, son mari 
estant de retour, après avoir bien tempesté et crié, 
sort de la maison et s'en va chez ses parens, avec 
serment de ne plus demeurer avec son mari. Xan- 
thus, marri au possible, après avoir en vain employé 
ses amis pour réconcilier sa femme, demande enfin 
conseil à Esope, qui avoit esté cause de tout le mal. 
Esope ne s'en fait que rire, et asseure son maistre 
que ce jour mesme il feroit revenir sa maistresse^ 
Ayant donc pris un panier et achetté quelque volaille 
pour faire la ntine, il s'en alla au quartier où s'estoit 
retirée sadite maistresse, oà il s'enqueroit aux uns et 
s^ux autres, s'ils n'avoyent rien à vendre qui fust 
propre pour le bancquet d'unes nopces. « Et pour- 
quoy donc? demande quelcun. — Pour ce, respond 

Esope, que Xanthus le Philosophe prend demain 
nouvelle femme. » Cela parvint aussi tost aux 
oreilles de sa maistresse, laquelle, sans plus attendre, 
s'en court au logis de son mari. « Et comment, 
s'escrie-elle, sera-il dit que, moy vivante, tu 
espouses une autre femme? Hal il n'en sera rien. 
Veuilles ou non veuilles, tu m'auras pour femme tant 
que je vivray. » Ainsi revint-elle avec Xanthus, par 
ie moyen de celuy qui avoit esté cause qu'elle s'en 
estoit allée. On luy commanda aussi qu'il apprestast 
le banquet des meilleures viandes qu'il pourroit, 
pour laquelle chose faire, il achetta des langues, 
disant qu'elles estoyent bonnes, et les louoit, et 
exaltoit, en racontant beaucoup de bien d*icelles. 
Derechef on luy commanda qu'il apprestast un ban- 
quet des plus mauvaises viandes qu'il pourroit, 
pourquoy faire il apprestâ semblablement des 
langues, et déclaroit les maux et meschancetés pro- 
venantes par icelles. Il fut interrogué pourquoy c'est 
que quand on va tuer une brebis, elle ne dit mot, et 
le porc grongne ; à quoy il respondit : « Pour ce que 
la brebis, estant accoustumée qu'on luy tire le laict 
et qu'on la tonde, ne craint point le fer. » Après ces 
choses, Xanthus alla voir les jeux, et, estant an 
théâtre des Saroiens, il vid un aigle portant en l'air 
un anneau, lequel il avoit arraché de la main du 
prêteur. De laquelle chose s'émerveillans les Saroiens, 
il leur dit que son serviteur Esope pourroit facile- 
ment dire quelle chose estoit signifiée par ce miracle; 
et soudain fut appelle Esope, lequel, avant toutes 
choses, en récompense de l'interprétation du prodige, 
requit estre en liberté et franc. Laquelle liberté luy 

estant ottroyée et accordée à la requeste des Samieos, 
il accomplit sa prédiction et divination : car il avoit 
au paravant dit à son maistre qu'il seroit délivré 
quelque jour, maugré luy. Quant au prodige de 
Panneau, il dit que dans peu de jours il y auroit un 
roy d'estrange paîs, lequel leur osteroit leur li- 
berté. Ce qui ne tarda gueres, car il advint qu'ils 
receurent incontinent lettres de Cresus, roy de Lydie, 
par lesquelles leur demandoit argent, laquelle chose 
les Samiens ne voulurent accorder, suyvans le conseil 
d'Esope. Et avant toutes choses, après ce, le Roy 
demanda Esope, et Esope dit aux Samiens ceste 
fable: Les loups ont dénoncé la guerre aux lièvres; 
les lièvres requièrent les chiens à leur aide. Les loups 
accordent et font paix, sous telle condition que les 
chiens leur seront donnés en garde ; quoy faict, après 
ils courent sur les lièvres. Et en fin Esope s'en alla 
vers Cresus, bien que les Samiens n'en fussent con- 
sentans; et illec estant parvenu, fut receu honnora- 
blement, et luy fit on plusieurs beaux dons. Et avec 
ce, il impetra liberté aux Samiens, en recompense 
de quoy il dédia ses fables audit Cresus. Et estant 
retourné, à la grand'joye et consolation des Samiens, 
peu de jours après il s'en alla en Babylone, vers 
Lycurgus, roy des rois, auquel il apprint le moyen 
de pouvoir entendre et interpréter les énigmes et sen- 
tences obscures, et certes, en ce temps là, ceux 
d'Orient estoyent en ce tressçavans, à cause de 
quoy imposoycnt tailles et tributs à ceux qui ne 
sçavoyent entendre iceux énigmes. Esope, estant un 
jour accusé envers le roy, et ce par le moyen d'un 
homme nommé Ennus, lequel ledit Esope avoit prins 

en adoption, fut contraint d« se cacher long temps 
en un sepuichre. En ces cntrefaictes, Nectenabo,roy 
d'Egypte, envoya un énigme à Lycurgus, qui estoit 
tel : c'est qu'il vouloit édifier une tour, qui ne tou- 
cheroit ciel ny terre. Pour interpréter cest énigme, 
Esope fut demandé, lequel sortit hors du sepuichre, 
dont le roy eut grand'joye et plaisir, lequel donna 
lettres de pardon et grâce au fils adoptif dudit Esope, 
dont avons parlé cy dessus. Puis après le roy 
Lycurgus donna la lettre de Nectenabo à Esope, 
pour la lire; et quand il l'eut leuè, il entendit incon- 
tinent la solution de la question, et se print à rire, 
et dit au roy Lycurgus qu'il escrivist à Nectenabo 
que, quand l'hyver seroit passé, il iuy envoyeroit des 
ouvriers qui Iuy bastiroyent sa tour, et aussi un 
homme qui respondroit à toutes ses demandes. Après 
ce, Lycurgus renvoya les ambassadeurs d'Egypte, 
et redonna à Esope toute sa première administration, 
et lui rendit Ennus et tout son bien. Or, Esope 
receut benignement Ennus, et ne le contrista en rien, 
mais te traita derechef comme son propre fils, et 
entre autres choses l'enhortoit ainsi: « Mon fils, 
ayme Dieu sur toutes choses, honnore le roy, 
monstre toy terrible à tes ennemis, à celle fin qu'ils 
ne te mesprisent. Sois à tes amis privé, affable et 
bénin, afin qu'ils soyent enclins à te bien vouloir. 
Rejette toute parole légère ; sois sobre de ta langue ; 
n'ayc honte d'apprendre tousjours; ne dy jamais ton 
secret à ta femme, car elle cherche tousjours le 
moyen pour estre ta maistresse. Amasse chacun jour 
pour le lendemain, car il vaut mieux en mourant 
délaisser à ses ennemis, qu'estant en vie avoir besoin 

de ses amis. Chasse de ta maison le mesdisant, car 
ce que tu fais et dis, il le rapportera aux autres. Ne 
te fasche point de ce qui t'aviendra. » Ennus, 
estant instruict de toutes ces choses et plusieurs 
autres par Esope, et ayant le cœur frappé ainsi que 
d'une flesche tant par la parole d'Esope que par sa 
propre conscience, mourut peu de jours après. 
Esope appella tous tes oiseleurs, et leur commanda 
de prendre quatre poussins d'aigles; et, les ayant, 
les nourrit, et leur apprint de porter en volant bien 
haut des enfans dedans des corbeilles pendues â leur 
coi , et les indttisoit à ceste obéissance, de sorte qu'ils 
volassent où les garçons voudroyent aller, ou en l'air 
bien haut, ou en bas prés de terre. Quand l'hyver fut 
passé, Esope appresta tout ce qui estoit nécessaire 
pour un tel voyage, et print les garçons et les aigles, 
et s'en alla en Egypte, estonnant tout le monde par 
un tel spectacle. Esope estant arrivé, le roy des 
Egyptiens dit à ses amis: « Je suis trompé, car 
j*avoye oui dire qu'Esope estoit mort. » Peu de 
jours après, Nectenabo dit à Esope: « Nous as tu 
amené des maçons pour bastir la tour? » Esope luy 
dit: « Ils sont prests, moyennant que monstres le 
lieu. > Le roy sortit hors la ville et vint en la cam- 
pagne, où luy monstra un lien compassé. Esope lors 
amena aux quatre coings de ce lieu, lequel on luy 
avoit monstre, les quatre aigles avec les quatre jou- 
venceaux pendus aux corbeilles, et après qu'il eut 
donné en main à chacun son instrument de maçon, il 
commanda aux aigles de s'en voler. Or les compat- 
gnons, estans bien haut, commencèrent à crier: 
« Donnez nous des pierres, donnez nous de la 

chaux, donnez nous du bois et toutes autres choses 
propres pour bastir. » Nectenabo, voyant ces rustres 
ainsi monter en haut par le moyen des aigles, dit : 
« D'où sont venus ces hommes volans? » Esope res* 
pondit : u Lycurgus en a de tels, et toy, jaçoit que 
tu sois homme, tu te veux comparer à un roy sem- 
blable aux dieux. » Nectenabo luy dit : « Esope, je 
suis vaincu. » Un peu de temps après, Esope s'en 
alla en Delphos, auquel lieu on ne tint guîeres 
compte de luy, et ne luy firent honneur, comme on 
luy avoit faict aux autres lieux, dont il leur dist 
publiquement : « II me semble, en vous voyant, que je 
voy du bois qui est bien avant en la mer: car, 
quand il est agité des vagues, il nous est ad vis qu'il 
est bien gros, mais quand il est prés de nous, nous 
le trouvons fort petit. Et moy, quand j'estoye loin 
de vostre ville je vous avois en admiration ; mais 
depuis que suis arrivé icy, je vous ay trouvés plus 
inutiles que tous les autres, parquoy j'ay esté deceu.» 
Les Delphiens, oyans ce propos, furent tellement 
indignés contre luy, qu'ils prindrent une phiole d'ar- 
gent dans le temple d'Apollo estant en leur ville, et 
puis la mirent secrettement en sa malette. Esope, 
ignorant ce, sortant de la ville, fut suyvi et, estant 
trouvé saisi d'icelle phiole, fut ramené dans la ville, 
et par la fausse accusation et imposition envers luy 
faite, fut condamné comme sacrilège, parquoy le 
jetterent du haut d'un roc en bas. Telle fut sa fin 
sans avoir mesfait. 

VARIANTES 



ÉDITION DE 1544. 

Titre, au bas : « De l'Imprimerie de Denys Janot, 
imprimeur du Roy en langue Françoyse, et libraire 
juré de 1* Université de Paris. » 

Page 6, vers i3. En son vieil aage, escripvoit en 
beaulx vers. 

8, 7. Quant est à moy qui t*ay icy trouvée. 

— 8. // ne m« chault de ta bonté prouvée. 

— ^. De ta beaulié aussy n*ay-ie que faire. 

— Il, Et en tiendra plus de compte que moy, 

— 1 2. A dieu te dy, je ne veulx point de toy, 

9, 10. Qui de fureur provoqué et semond. 
— - li. Et s'il advient que convoytise y entre, 

— 16, Il luy ravit les biens dont il s*engresse, 

— 1 7 . £f boit le sang du preud'homme à plein ventre. 
12, 10. Alla le rat en mer plonger. 

— II. Tant nagea la malicieuse. 

— 1 3 . Mais soubdain survint un danger. 

— 14. Car VEscoufie par violence, 

— 16. Selon droicte et juste vengeance. 

H 

266 VARIANTES 

P. i3, V. II. Qu*il là pissoit, icelle umbre advia. 
17,8. Dont ne cessa tant qu*il fust arraché. 

18, 4. C*e$t U loyer qui vient d'iniquité. 

— 7 . Elle son beeq dedans la gueùlle adresse. 

19, 8. Quelque couleuvre à demy morte et royde. 

20, 1. Et en sifflant tout le lieu infecta 

— 2. Du froid venin qui de son corps sortit, 

— a. En la chassant l'a frappée et coignée. 

— 6. Elle le mord et presque elle le tue. 

— 10. O cueur ingrat, plein de dol et falace ! 

— 1 1 . £s/ ce raison que mal pour bien on face 

— 12. Et qu*amjtié soit de hayne suyvie f 

21, 6. Le porc sanglier moquoit et desprisoit. 

22, 5. Aulcunt chou à l'encontre de nous. 

— 6. De maulvais eaur de moquerie ou d'ire. 

2 3, 7. Un rat des champs le trouva dans la plaine. 

— 8. Il le semond, et puis chez soy le maine. 

— 9. Oà luy donna de si peu qu'il avoit. 
24, 6. Dans loncayeau un bouteiller qui vint. 

— 8. De grande paour et laissèrent leur chair 

— 9. Ai^ec le pain. L'homme t'en retourna. 

— 10. Parquoy ce rat guieres ne séjourna. 

— II. Ains le rustique à banqueter convie, 

— 1 3 . Plus que la tienne est doulce, ferme et stable, 

— 14. Combien qu'elle ait (et frians metz à table, 
2 5, 7. Dont la Corneille à plein gosier se raille 

P. aS, ▼. 8. Et de luy faire un bon tour va penser, 

— 9. En luy diiant : Si tu la veulx froitser. 

a6, i3. Qui te conieille : et puis ton cas ordonne : 

— 1 6. Void le dommaige en fin tomber sur luy. 
3 7f 7> Qa*il a¥oit pris. le Regnard d'aventure. 
3i, 8. Sauitoit, dansoit, sçapoit tes gentillesses. 

— 9. L'Asne voyant ce$ deduietz et lyesses. 

34, II. O quel grand bien et beaulti d'excellence. 

39, 8. Qsii de ce bien point ne se contentoient. 

— 9. Tant fut pressé par leurs criardei voix. 

40, 7. Mises se sont pour leur Prince honorer. 

— 1 1 . Il ne les oyt : car elles refusèrent. 

— 17. Voyant $ur luy telle datruelion 

— 18. Qui est de Dieu vraye punition, 

43, 5. Ung Larron vint desrober et surprendre 

— 6. Quelque logis, et pour mieulx entreprendre, 

— 8. Un pain jecta au Chien de la maison, 

— 9. Qui n'en gousta non plus que de poison, 

— 10. Tant estoff fin. 

— II. Ne pense pas, ce dit le Chien /oya/.. 

4 5, 3. Tel ayder aultruy promet 

Qui pour luy nuyre s'y met, 

— 7. Ung Loup qui par sa finesse. 

46, 2. Esbahie. 

— 17. lors t'en va le Loup honteux 

Marmiteux, 

P. 47, V. 6. Si enfantoitnt, 

— 8. Une $*enfla : U$ gens l'espouventoient. 

68, 6. Et de ce Bœuf victoire pous n'aurez, 

69, 9. Si le salue afin de l'attirer. 

— 10. Disant : Amj, je te veulz procurer. 
72, 9. Ses ornemtni son maistre luy osta. 

— II. Dont le voyant l*Asne ainsi mis au bas, 
7 S, 5. En son terrier un Loup jadis ettoit. 
77,3. Et bien souvent nous re'jectons, 

79, 6. Trop s*efforce. 

— 9. Si renforce. 

81, I a . Qui ce voyants feirent ceste cautelle, 

85, ligne i. Amytié et société. 

89, vers 8. Auxqaelz requist qu*on luy fust favorable, 

— 9. Et qu'on permist qu'en ce lieu secourable 

— 10. Il se mussast, 

92, 16. // en est le juge et tesmoing. 

93, 4. Et ne faict rien que par prudence, 

— 10. N'ayant moyen qu^elle soif recouverte. 

94, 4. Trop yistement. 

96, 9. Par faulx tesmoignaige. 

98, 17. Mais avec le maling couraige 

— 18. On ne peult prouffiter en rien. 

ICI , 7. Avecques luy un Cheval plein de gloire. 
io3, 6. Quelque foulon à eulx tenir ensemble. 

— S. Tel compaignon qui propre ne luy semble. 

P. 108, ▼. 1 . Tu n*occii point, msU tu son/tes l'assault. 

— 10. Toutesfoii lujr ef tous les inventeurs 

— II. De faulx conseil ne sont moins à blasmer. 
111, 10. Par la faim qui le tourmentoit. 

1 1 5» 7. Hors du terrier, et dès qu'elle les veid 

— 8. Pour son butin les print et les ravit. 

13 1, 4. Par ardeur bruslant comme mèche, 
12 3, 5. Une Corneille se juchoit. 

1 3 1 , 10. Afin qu'un Roy puissent eslire. 

1 32, 8. Parquet art nous défendras' tu i 
I 36, 9. En hanissant et se faisant ouyr. 

— 12. Je suis tombé en la main (i'un bourreau 

— i3. Quim'occira pour courroyer ma peau. 

1 5o, 4. Ains comme Hz sont meschans et langoureux! 

— 5. Ont ce désir que chascun leur ressemble. 

— 12. Lors un Regnard de ceulx qui estoit là. 
i5i, 8. Quand pour grimper à mont s'essaye. 

— 12. Dont il eut grief ve marrisson. 

I 59, 5. Contre le Cerf un Cheval avoit guerre, 

— 6. Et pour le batre il le suyvit grand erre. 
160, 16. Estans vainqueurs, ilz demeurent vaincus. 

II y a une lacune dans l'exemplaire de la bibliothèque 
de TArsenal. Les fables LXXXI à LXKXVII manquent. 

i83, 6. Au justes Dieux, de leurs haultz bénéfices. 
194, 7. Le Lièvre alors confesse sa paresse. 
199, 12. A Jupiter, tant petite que grande. 



Digitized 



by Google 



270 VARIANTES 

P. SOI, ▼. 4. Mettent un enfant à rujne, 
20a, 8. Et les tenir trop chen et trop aymez. 
204, 16. Pour pUu gayement le passer. 
aoS, 5. Au temps de per, que tout est en vigueur, 
s 06, 1 3 . Les hommes vieulx se doivent donc ju^s/ra/re. 



EDITION DE JEAN DE TOURNES 
(Lyon, i58S) 

Page S, vers 6. A composer hommes prudentz et meurs 

— 7. A enseigner ce qui estoit se faire. 
46, 2. Esbahie, 

— 16. Et seurté. 

— 18. Ce qu'eW fit. 

55, 4. Jamais trompeur n'aceueilUt mousse. 

64, 12. Se faisant aux plus grands pareil. 

66, 17. Ou par faute de nourriture. 
90, 7. De tons ses Bœufs leur vint donner repas. 

98, 17. Mais avec le malin courage. 

io5, 8. Il veidung colomb qui voloit. 

108, 10. Sem^/a6/eme/iMous calomniateurs. 

12 3,11. Tu fasehois le Chien, je t'asseure. 

12 5, 10. Car tant bien chanter il sçavoit. 

P. i36, Y. 9. En hennissant, il, se faisant oujrr. 
142,8. Car soubz le miel, le fiel se void massé. 
149, 10. Les exhortant de leur queue coupper. 
1 5 1 , 8. Quand pour grimper à mont s'essaye. 

— 12. Dont il eut griefve marrisson. 

I 5 2 , 2 . Dict au Buisson : Je viens icy. 
I 55, 8. Où tout joignant, ung Forestier trouva. 
I 56, II. Le Forestier, cela faict, se courrouce, 
i58, 17. Je n'en ay rien eu que par force. 
i63, II. Que vous ferez : ma vigne fouirez, 
169, 9. Comme meschant le condemna, 
186, I . En demourant tout nud en sa chemise . 

— 10. C'est bien raison, car tu nous perdztous dtuils. 
195, ligne I. Contre les oisifs, 

198, vers 12. Le bon crestien aussi parvient, 
2o3, 4. Elle fait riche la maison. 
20 5, 5. Au beau printemps que tout est en vigueur. 
206, 12. Qui luy tourna en grande fascherie. 

— i3. Les hommes vieulx se doivent donc distraire. 

